
Cu automobilul prin noapte 


Marshall Allerdyke, holtei încă la patruzeci de ani, 
bărbat de o mare energie corporală și spirituală, era cu- 
noscut ca un bogat fabricant de stofe din Bradfort. La 
12 mai 1914, pe la ceasurile 11 seara, cobora dintr-un 
acelerat în gara acelui oraș. Venea din Manchester, unde 
lucrase toată ziua în înfrigurarea afacerilor. Abia pusese 
piciorul pe ultima treaptă şi şoferul său, un flăcău chipeș, 
în livrea verde închis, îi şi apucă geanta cu o mînă, iar 
cu cealaltă întinse stăpînului său un plic. 

— Menajera dumneavoastră m-a însărcinat să vă pre- 
dau plicul acesta numaidecit, zise el. Cuprinde o tele- 
gramă sosită azi la ora patru — n-a putut să v-o trimită, 
deoarece nu știa exact unde puteaţi fi găsit în Manchester. 

Allerdyke apucă plicul, îl rupse şi scoase telegrama. 
Apoi se apropie de un felinar şi citi : 

„De pe bordul vaporului Perisco. 

63 mile NNO. de Spurn Point, 12 mai, ora 2,15 p.m. 

Ajung probabil diseară la Hull şi voi înnopta în 
hotelul gării, înainte de a-mi continua călătoria spre 
Londra. Poţi veni numaidecît acolo ? Aş vrea să-ţi vor- 
besc într-o afacere extrem de importantă. 


James“. 


Alleryke citi telegrama de două ori, o îndoi _încet, 
cu grijă, şi o băgă în buzunar. Apoi aruncă o privire pe 
ceasornicul gării şi se adresă șoferului : 

— Gaffney, zise el, în cît timp poţi să mă duci la 
Hull ? 

Şoferul nu arătă nici o mirare la întrebarea aceasta. 
Era în slujbă de ani de zile la Allerdyke și cunoștea ho- 
tărîrile curioase ale acestuia. ; 


— La Hull? răspunse el. Un moment, domnule! 
Drumul e prin Leeds, Selby și Howden. În linie dreaptă 
ar fi vreo șaizeci de mile, dar după Selby sînt tot felul 
de viraje. Eu zic că putem ajunge în patru ceasuri ! 

— Benzină e suficientă ? întrebă Allerdyke, coborînd 
peronul. Bun. La cîte ai cinat ? 

— La zece domnule, răspunse Gaffney prompt. 

— Trage mașina la intrarea hotelului, porunci Al- 
lerdyke. 

Şoferul porni prin ieșirea principală a gării. 

— Mai mănîncă ceva, Gaffney, zise el. Cere citeva 
sandviciuri sau altceva — o să facem drum lung. 

Alerdyke, în vreme ce şoferul mînca, luă un whisky 
cu gheaţă și se aşeză într-un fotoliu lingă focul din cămin. 
Mai scoase o dată telegrama și o citi. Şi pe cînd citea îl 
cuprinse mirarea de ce vărul său, trimițătorul, dorea 
să-i vorbească tocmai acum. James Allerdyke, becher 
și el, și ceva mai tînăr decît Marshall, se ocupa de cîțiva 
ani cu diferite speculaţiuni comerciale în Europa nordică, 
îndeosebi în Rusia. Fusese de curînd la Petersburg și se 
întorcea acum prin Stokholm şi Christiania, unde, de ase- 
menea, avea legături comerciale. Dar Marshall Allerdyke 
ştia sigur că vărul său nu-i va vorbi de aceste afaceri. 

Nu era încă ora douăsprezece cînd Allerdyke, înfășu- 
rat într-un pled moale, se cuibărea comod într-un colț al 
luxosului său automobil și dădea lui Gaffney semnalul 
de pornire. Avea darul de a putea adormi la orice oră, 
și adormi și acum numaideciît. Dormi o bună bucată de 
drum, fără să-și dea seama că Gaffney trecea prin Leeds 
și cartierele lui mărginașe, apoi pe drumul spre Selby 
și spre Howden. Dar pe străzile tăcute din Howden 
Allerdyke se rezi brusc și observă că mașina se oprise. 
Gaffney tocmai răspundea la întrebarea unui alt şofer, 
a cărui maşină venise din partea opusă. Allerdyke privi 
într-acolo și văzu înăuntru automobilului străin o domnă 
înfășurată în blănuri groase. 

— Ce e, Gaffney ? întrebă el, lăsînt jos geamul și 
scoţînd capul. 

— Dumnealui mă întrebă cum ar putea să treacă 
mai bine peste Ouse, răspunse Gaffney. Îi spuneam că 
în apropiere se află două plute, dar acum nu lucrează 
nicl una. y 


— Dar încotro vreţi să mergeţi ? 

— Aș vrea să ajung la linia ferată Great-Northern, 
răspunse şoferul. Doamna vrea să apuce un rapid spre 
Scoţia. 

Fereastra mașinii străine fu şi ea 'coborită și doamna 
privi afară. 

Allerdyke văzu, în lumina clară a lunii care cădea 
pe faţa doamnei, că era tînără şi frumoasă, să tot fi avut 
douăzeci şi cinci de ani. Ea răspunse cu o înclinare po- 
liticoasă la salutul lui. 

Permiteţi să vă dau unele informaţii. Aud că aţi vrea... 

— Un rapid spre Scoţia, spre Edimburg, răspunse 
doamna. Am aflat la sosirea mea în Hull că aş putea 
ajunge cu maşina un tren de dimineaţă pe linia ferată 
Great-Northern. La Doncaster, Selby, York... În care din 
oraşele astea pot ajunge mai degrabă ? 

— Aici sîntem în Howden, zise Allerdyke, privind 
la turnul înalt al vechii biserici. Cel mai bine e să vă 
continuaţi drumul pe șoseaua asta spre Selby şi apoi spre 
York. 

— Multe mulţumiri, răspunse doamna. Mergem dar 
direct la York. Cit să fie pînă acolo ? 

— Nici un ceas, răspunse Gaffney în locul API 
lui său. Și aveţi o şosea foarte bună. 

Doamna dădu din cap, Allerdyke își ridică șapca de 
voiaj, iar mașina cea străină se depărtă. Allerdyke însă 
îl opri pe Gaffney cînd acesta voi să pornească și scoase 
proviziile ce le luaseră cu ei. 

— Două și jumătate, zise, scoțînd ceasul din buzunar. 
Ai mers foarte bine, Gaffney. Să îmbucăm şi să bem 
ceva. Ciudat ! s-o ia cineva cu automobilul peste cîmp ca 
să ajungă acceleratul scoţian pe linia principală. 

— Poate nu mai pleacă noaptea trenuri din Hull, răs- 
punse Gaffney. 

— Cînd ajungi la Hull să tragi la hotelul gării. 

Aţipi chiar cum ieşiră din Howden şi nu se mai trezi 
decît în momentul cînd maşina se opri la intrarea ho- 
telului, în Hull. Portarul de noapte îl întîmpină. 

— Bagă automobilul în garaj, Gaffney, și dormi cît 
vrei, am să-ți trimit vorbă cînd voi avea nevoie de dum- 
neata. 


Apoi spre portar : i 

.— Se află la dumneavoastră un domn James Aller- 
dyke ? A venit ieri seara cu vaporul din Christiania, după 
cîte ştiu. 

Portarul de noapte îl conduse în hotel şi apoi în birou. 

Marshall Allerdyke se informă de noul sosit. 

— Domnul de care întrebaţi a lăsat o carte de vizită 
pentru dumneavoastră. 

Allerdyke luă cartea de vizită, pe care omul o sco- 
sese dintr-un raft, și citi rîndurile scrise în pripă : 

„Dacă pici în cursul nopţii, urcă numaidecit în ca- 
mera mea — nr. 263 — și bate. Scoală-mă. Trebuie să-ţi 
vorbesc negreșit. J. A.“. 

Allerdyke vîrî cartea în buzunar și se adresă por- 
tarului. 

— Vărul meu mă roagă: să mă duc numaidecit în 
camera lui. Arată-mi, te rog, drumul. Ştii din întîm- 
plare cînd a sosit ? întrebă el cînd urcau scara. Tirziu ? 

— Un pasager de pe „Perisco« nu? întîmpină por- 
tarul de noapte. Au tras la noi mai mulţi de pe vaporul 
acela. A acostat la opt și jumătate. Pe la nouă cred că 
vărul dumitale a fost aici. 

Alierdyke își aminti acum de automobilul străin cu 
care se întilnise la Howden. 

— A sosit aici şi o doamnă, care a plecat cu maşina 
în mijlocul nopţii ? 

— A, doamna ! exclamă portarul de noapte cu un 
zîmbet tăios. Am avut de furcă cu cucoana aceea. Era și 
ea una din pasagerele de pe „Perisco“ ; venise o dată cu 
ceilalți, a ocupat o cameră și s-a dus liniștită sus. Pe la 
douăsprezece și jumătate mă pomenesc cu ea că-mi spune 
că vrea să plece mai departe. Și pentru că nu mai um- 
blau trenuri, a cerut un automobil, ca să apuce accele- 
ratul de Selby sau Doncaster. Aţi dat undeva de ea ? 

— Am întilnit-o cu mașina pe şosea, răspunseAller- 
dyke scurt. Nu era cumva o străină ? 

— Se prea poate să fi fost străină, răspunse portarul 
de noapte, că ce-i trăznea prin cap trebuia în ruptul 
capului să se facă. Aici e camera. 

Se opri în fața ușii unei odăi situate cam la mijlocul 
coridorului lung și bătu încet. 

Să sperăm că vărul dumneavoastră nu are un somn 
prea greu. 


— Se trezeşte totdeauna la cel mai mic zgomot, răs- 
punse Allerdyke. Stătu o clipă și trase cu urechea dacă 
vărul său s-a mişcat. 

— Mai bate te rog o dată, stărui el, cînd după un 
minut nu se auzi nimic. Ceva mai tărişor ! 

Potarul de noapte repetă, cu vădită nemulțumire, 
bătaia în ușă ; destul de tare, pentru un om cu somnul 
obișnuit. Dar nu veni nici un zgomot din cameră, nici 
cînd, pentru a treia oară, bătu tare de tot. Allerdyke de- 
veni nerăbdător și neliniștit. 

— Dacă se află într-adevăr în cameră, atunci i s-a 
întîmplat ceva. Ascultă, domnule, trebuie să descui ușa. 
Mai ai altă cheie ? 

— Cheia o fi în broască pe dinăuntru, răspunse por- 
tarul de noapte. Dar avem în birou o cheie unică pentru 
toate uşiile astea. Să mă duc s-o aduc? ; 

— Adu-o ! zise scurt Allerdyke. începu să se plimbe 
agitat prin gang, iar omul porni în fugă după cheie. Ce 
să însemne acest somn ciudat, de bușştean, al vărului 
său ? 

James Allerdyke nu era un om să se îmbete sau să 
ia narcotice, și din cîte știa despre dînsul sărea în sus 
la orice zgomot. 

— Bizar ! repetă el, tot plimbîndu-se în sus și în jos. 
Dar poate că nici nu se află în cameră ! 

Deschiderea ușoară a unei uși îl făcu să se uite în- 
tr-acolo. Prin semilumina coridorului văzu un domn care 
se uita ţintă la el — un om cu un păr neobișnuit de 
mare și cu o barbă enormă, care holbă un moment ochii 
cu ciudă asupra lui Allerdyke și închise apoi ușa odăii 
sale tot atît de încet cum o deschisese, Allerdyke fără voie 
pusese în acest timp mîna pe clanța ușii, apăsind-o. 

Uşa se deschise, deci nu era încuiată ! 

Allerdyke respiră adînc, trecînd pragul. Era deprins 
cu rosturile de prin hoteluri și știa unde se afla co- 
mutatorul. Ridică mîna, îl găsi și răsuci. Cînd lumina 
inundă camera, rămase împietrit de groază. În faţa lui, 
în fotoliu, ședea, complet îmbrăcat, cu capul dat pe spate, 
vărul său. Și era mort, nu-ncăpea nici o îndoială. Mort 
de-a binelea. 

Mortul 


Un minut întreg Marshall Allerdyke rămase nemișcat, 
holbînd ochii spre sinistrul chip tăcut al celui ce sta în 
fotoliu. 

— Dar bine, James, ce-i cu tine ? 

Dar pe cînd rostea vorbele acestea știa foarte bine 
că James nu va mai răspunde niciodată. Dacă cineva avea 
curajul să-și arunce numai o privire pe trăsăturile înţe- 
penite ale feţei lui, sau să atingă trupul acela nemișcat 
ca o statuie, își dădea imediat seama că James Allerdyke 
nu numai că era mort, dar că moartea survenise de mai 
multe ceasuri. 

Nu ne putem închipui ceva mai paşnic ca această li- 
niștită odaie de hotel. Allerdyke îl cunoştea pe vărul 
său ca pe un bărbat foarte ordonat, ceea ce dovedea şi 
această cameră, în care se instalase numai pentru o 
noapte. Lucrurile lui de toaletă se aflau aliniate pe 
lavoar ; pijamaua era întinsă peste. perne ; geamantanul 
de mînă sta deschis pe un scaun la piciorul patului, iar 
pe covoraşul de lîngă pat pantofii de noapte. Un pardesiu 
atîrna de un cuier fixat pe ușă, un halat pe acelaşi cuier ; 
pe un scaun într-un colț își găsise loc pledul de voiaj, 
împăturit cu îngrijire. Ochiul ager al lui Marshall Aller- 
dyke surprinse toate aceste mici amănunte ; pe urmă își 
îndreptă iarăși atenţia spre mort. 

James era aşezat într-un jeţ mare de piele, lingă o 
masă rotundă, care se afla într-un colţ al camerei. Purta 
un costum gri de pînză şi era complet îmbrăcat, afară de 
una din ghete — cea stingă —, pe care și-o scosese. Moar- 
tea îl surprinsese pe neașteptate. Un cearcăn vinăt se 
vedea sub ochi şi buza de sus era și ea învineţită ; dar 
încolo faţa liniștită și palidă nu avea nimic care să te 
înspăimînte. Mortul şedea acolo într-o poziţie atît de co- 
modă, încît, cu toată completa nemișcare, puteai să crezi 
că era cufundat într-un somn vîrtos și adînc. 

Allerdvke auzi pe coridor paşii portarului de noapte, 
care se întorcea, şi se repezi afară. 

— Sst! zise el aproape mecanic. Aici s-a... ştiam 
cu că trebuie să se fi întimplat ceva. Vărul meu e 
mort ! 

Portarul de noapte, de surprindere, scăpă cheia pe 
care o adusese. 

— Mort! repetă el șoptit. Dînsul? Dar bine, arăta 
sănătos tun. 

— Iaca e mort, zise Allerdyke. E aici în cameră, 
mort. Intră ! 

Ușa de unde apăruse mai devreme omul cu părul vîl- 
voi se deschise din nou, și capul se ivi din nou. Cînd îi 
văzu pe cei doi ieşi cu totul afară. Era într-o pijama de 
noapte. 

— Ceva nu-i în regulă ? întrebă, apropiindu-se. Dacă 
e cineva bolnav, eu sînt medic. Vă pot fi de vreun 
ajutor ? 

Allerdyke se întodise brusc și-l examină pe străin. Nu 
se dumirea bine dacă are de-a face cu un englez sau cu 
un om de alt neam; i se păru că accentul lui avea e 
ușoară nuanţă străină. Dar tonul vocii era foarte prie- 
tenos, 

— Vă sînt foarte îndatorat, răspunse Allerdyke. Ve- 
nisem anume aici ca să mă întîlnesc cu vărul meu şi-l 
găsesc mort. Se pare chiar că e mort de o bună bucată 


de vreme. Deoarece sînteți doctor, v-aţi putea da seama 
mai bine. 


O luă înainte, ceilalți doi îl urmară. La vederea mor- 
tului, bărbosul scoase un strigăt de surprindere. 

— Oh, făcu el. Mr. Allerdyke ! 

— L-aţi cunoscut, așadar ? întrebă Marshall. Aţi fost 
cumva împreună cu el ? 

Celălalt, care se aplecase asupra cadavrului, pipă- 
indu-i ușor mîna și faţa, se îndreptă şi confirmă din cap. 

— Am călătorit cu el din Christiania pînă aici. Îl. 
întîlnisem acolo — într-un hotel. Pe vapor am vorbit 
adesea cu dînsul, și l-am prevenit. 

— Prevenit ? întrebă Allerdyke. În ce privinţă ? 

— Se surmena, lucra prea mult, răspunse doctorul 
liniştit. După cîte mi-a povestit, trebuia să presupun că 
duce o viață prea încordată. Și observasem la el simpto- 
mele unei boli de cord. 

— Nu zău, exclamă Allerdyke mirat, l-aţi găsit sud 
ferind. Eu l-am considerat omul cel mai sănătos din 
lume. 

— Cred şi eu, zise doctorul. Profanul PE nu 
vede ceea ce sare în ochi medicului experimentat. Iată 
chiar aici o dovadă ! 

Artătă spre chipul mortului, la care portarul tot se. 
mai holba cu teamă. 

— Vasăzică credeți că a- murit de moarte naturală. 
Nu bănuiți că ar putea fi altceva la mijloc ? 

Doctorul clătină liniștit din cap. 

— Cred că a murit din pricina inimii. Vedeţi, își sco- | 
„tea tocmai ghetele. E cam corpolent. A simpit o crampă | 
violentă, s-a aplecat şi a murit. 

— Și a murit, repetă Allerdyke. Ce trebuie făcut în | 4 
asemenea cazuri ? Presupun că știți mai bine. l 

— Va fi o anchetă a autorităților, fireşte, răspunse 
doctorul. Pot să fac eu în locul dumneavoastră declarați- 
ile necesare — căci mai rămîn cîteva zile aici în Hull. 
Dar — pentru moment — cel mai potrivit lucru este să 
vă puneţi în legătură cu antreprenorul hotelului și vă 
mai sfătuiesc să trimiteţi după un medic local. Cadavrul 
trebuie pus în pat. Mă îmbrac repede și apoi vă stau la 
dispoziţie. 

— Vă sînt într-adevăr recunoscător, zise Allerdyke. 
Permiteţi să vă întreb cum vă numiţi ? 

— Numele meu e Lydenberg, răspunse străinul. Am 
să vă dau mai pe urmă cartea mea de vizită. Dar eu cu 
cine am onoarea ? 

— Mă numesc Marshall Allerdyke, răspunse celălalt. 
Sînt vărul mortului. Îl socoteam un om extraordinar de 
rezistent și de vînjos. ` 

—- O să chemați aşadar şi un alt medic ? stărui dr. 
Lydenberg. Asta ar fi în orice caz mai liniștitor pentru 
dumneata. 

— Da, voi face și lucrul acesta, răspunse Allerdyke. 
Apoi portarului : Scoală pe antreprenorul hotelului şi 
roagă-l să vină aici. Caută pe şoferul meu şi spune-i că 
am nevoie de el. Cît despre medic, cunoşti vreunul, dar 
din cei mai buni ? 

— Stă unul numai la zece minute de aici, răspunse 
portarul de noapte. Doctorul Orwin din Coltman-street 

pe el în chemăm de obicei la nevoie. O să trimit nu- 
maidecît pe cineva după el. , 

Trimite, te rog ! porunci Allerdyke. Dar mai întîi 
cheamă-mi soferul — am nevoie de el. Spune-i ce s-a 
intimplat. 

El aşteptă, fără a lua ochii o clipă de pe vărul mort, 
pină ce paşii lui Gaffney se auziră pe coridor. Allerdyke 
il făcu semn să intr-en cameră și apoi închise uşa în 
urmă-i. 

— Gaffney, zise el, vezi cum stau lucrurile. Mr. James 
© mort — l-am găsit în fotoliul acesta, așa cum îl vezi. 
A murit de mai multe ceasuri, se pare. Un doctor, care 
“la în una din camerele de alături — un străin, pe cît 
cred —, e de părere că vărul meu ar fi murit de o boală 
de inimă. Am trimis şi după un alt doctor. Pînă atunci 
vreau să examinez ce lucruri are cu el vărul meu. Să 
punem tot ce am găsit asupra lui, valori, hirtii și altele, 
in geamantanul lui. 

Poate că James într-adevăr murise de un atac la inimă ; 
poate că era la mijloc ceva cu totul deosebit, o crimă. 
Trebuia oricum să știe exact ce avusese mortul la el în 
momentul fatal? Pe măsuţa de toaletă se afla alt gea- 
mantan. Allerdyie îl deschise și scoase tot ce conţinea : 
un fular de mătase, o șapcă de voiaj, o carte, cîteva ziare 
din străinătate, un dicţionar rus, o sticluță și mărunţișu- 
rile multe și neînsemnate pe care un călător le cumpără 
pe bord sau pe uscat. Apoi îi spuse lui Gaffney să-i go- 
lească mortului buzunarele. 

Nici în buzunare nu găsiră mare lucru: un ceas cu 
lanţ, chei, un monoclu, un portmoneu cu aur, monedă 
măruntă de argint, o sumă însemnată în bancnote engle- 
zești și străine, scrisori şi hirtii, un carnet de notițe — 
asta era tot. Allerdyke examina şi punea lucrurile în gea- 
mantanul de mînă. 

— Asta-i tot, domnule, spuse şoferul. Allerdyke găsi 
cheița geamantanului, îl încuie şi-l puse pe prichiciul că- 
minului. Apoi cercetă cufărul de călătorie, care sta la 
piciorul patului, îl încuie şi pe el şi vîri legătura de chei 
în buzunar. Îndată după aceasta sosi dr. Lydenberg şi 
antreprenorul hotelului, cu faţa îngrijorată. El prezentă 
pe un domn mai în vîrstă, ce-l urma, doctorul Orwin. 

După ce lungiră pe pat cadavrul lui James Allerdyke, 
cei doi medici începură o convorbire șoptită. Allerdyke 
luă mai la o parte pe hotelier. 

— L-ai văzut pe vărul meu cînd a sosit ieri seară ? 
întrebă el. i 

— Nu cînd a sosit, ci mai tîrziu, cînd lua masa de 
seara. Voia să ştie dacă se afla permanent un portar de. 
noapte. Îmi spunea că aşteaptă un prieten, care putea 
sosi la orice oră din noapte, şi că ar vrea să lase pentru 
el un bilet. Acela erai dumneata, probabil, domnule ? 

— Exact, răspunse Allerdyke. Și cum arăta în mo- 
mentul acela ? Cit să fi fost ceasul cînd ai vorbit cu el? 

— Să fi fost aproape zece, zise hotelierul. Cum arăta ? 
Părea în cea mai bună dispoziţie trupească și sufletească. 
Am rămas ca trăznit cînd am aflat adineauri că este 
mort. Nu mi s-a întimplat să văd un om atît de sănătos. 
Părea... 

Bătrînul medic veni acum spre Allerdyke. 

— După cele ce mi-a comunicat doctorul Lydenberg, 
și după o cercetare superficială a corpului, înclin să cred 
că domnul acesta a murit de-o slăbiciune 'a inimii, zise 
el. Vor urma desigur şi cercetările justiţiei şi nu-i exclusă 
o autopsie. Sinteţi rudă ? 

— Sint vărul lui, răspunse  Allerdyke. Cumpăni o 
clipă, apoi spuse : 

— Nu credeţi că e la mijloc o otrăvire ? 

Dr. Orwin strîmbă buzele și privi ceva mai atent pe 
omul care întreba. 

_ — Credeţi că s-ar fi otrăvit singur ? Aveţi vreo do- 
vadă ? 

— El sau altcineva. Eu nu pot pricepe cum a putut 
muri de inimă. Nu s-a plins niciodată în viaţa lui de 
inimă. Era un bărbat vînjos, energic. În orice caz aş 
dori siguranţă deplină. 

— Ei, disecţia o să aducă claritate deplină, mormăi 
doctorul Orwin. Dacă aţi binevoi să ne lăsaţi citeva mi- 
nute singuri, zise Orwin lui Allerdyke, am putea să 
procedăm la un examen mai minuţios şi să vă dăm des- 
lușiri mai precise. 

Allerdyke, printr-o scurtă înclinare, dădu a înțelege 
că se-nvoiește. Însoţit de hotelier şi de Gaffney, părăsi 

camera. Luă cu sine micul geamantan de mină care cu- 
prindea lucrurile ce le găsise în cameră. 


Note despre o ducesă... 


Allerdyke, părăsind camera, rugă pe hotelier să-i dea 
o odaie care să comunice cu cea în care va sta Gaffney. 
Va ti silit să rămînă în hotel pînă la terminarea anchetei 
parchetului și va lua și măsuri pentru înmormintarea 
vărului său. Hotelierul îl conduse într-un apartament de 
trei camere, la capătul aceluiaşi coridor. Allerdyke le în- 
chirie, trimise pe Gaffney să aducă unele lucruri din 
automobil, şi mai opri pe hotelier pentru o scurtă con- 
vorbire. 

— Presupun, zise el, că ieri aţi primit mai mulţi pa- 
sageri de pe vaporul din Christiania. 

— Cincisprezece pînă la douăzeci. 

— Ai văzut întîmplător pe vărul meu vorbind cu 
cineva ? 

Hotelierul ridică din umeri. Nu era sigur, avea însă 
o vagă amintire, ca şi cum l-ar fi văzut pe Mr. Aller-, 
dyke conversind cu pasageri de pe „Perisco“. 

— Ştiţi cum se-ntimplă, urmă el. Sosesc tot felul de 
pasageri — stau pălăvrăgind în grupuri prin hol. Pare- 
mi-se că l-am zărit vorbind cu doctorul care e acum în 
cameră cu doctorul Orwin apoi cu o doamnă, care venise 
și ea cu vaporul. 

— Te rog, înțelege-mă, zise Allerdyke. Deocamdată 
nu sînt deloc mulțumit de explicaţia ce o dau cei doi 
doctori. Pot avea, firește, dreptate — probabil au chiar 
dreptate. Cu toate astea aș vrea, aş ţine să ştiu tot ce s-a 
intimplat, şi bineînțeles mă interesează mai cu seamă 
persoanele cu care vărul meu a fost în ultimele ore 
impreună. 

— Să sperăm că nu a lipsit nimic din cameră, zise 
hotelierul întrebător și neliniștit. 

— După cîte știu, nimic, răspunse Allerdyke. 

— Vreţi, domnule, să anunț poliția? întrebă hoteli- 
erul. 

— Pentru moment, nu, răspunse Allerdyke. În orici 
caz nu înainte ca acești medici să fi indicat ceva pre 
cis ; au rămas să-l mai examineze o dată. Aveţi o listă 
pasagerilor ? 

— Sînt înscriși toți. Lista o puteți examina oricînd. 

— Mai pe urmă, zise Allerdyke. Mai întîi aș vrea 
cercetez mai de aproape lucrurile găsite. Trimite-mi te 
rog îndată o cafea. i 

Cum plecă hotelierul, el deschise geamantanul de 
mînă. Mai înainte de toate, ținea să cerceteze lucrurile 
pe care le avusese văru-său prin buzunare. Obiectele de 
valoare nu-l interesau mai deloc. După părerea lui era 
absolut limpede că — în ipoteza unei crime, și bănuiala 
i-a venit numaidecît — motivul nu putea fi jaful. James 
avea totdeauna cu sine bani mulţi — era foarte bogat — 
și Gaffney găsise la el o groază de bani. James mai purta 
un ceas scump cu lanţ şi două inele preţioase cu brili- 
ante ; acestea nu dispăruseră. Dar nu putea fi totuşi vorba 
de-o jefuire de alt soi, mai fină, mai neobișnuită ? James 
avea afaceri mari și planuri mari — putea să fi avut 
acțiuni de valoare, hirtii, documente secrete, fiind impli- 
cat și în mai multe patente, așa că se putea să fi fost 
urmărit şi ucis pentru a i se fura hiîrtiile. Erau la mijloc 
multe posibilităţi, nu numai aceea — atit de greu de ad- 
mis — că James ar fi murit de o boală de nimeni pînă 
atunci cunoscută. 


Marshall Allerdyke simţea cum îi creștea bănuiala că 
la mijloc nu putea fi lucru curat. El şi cu James crescu- 
seră împreună și în răstimul de treizeci și cinci de ani 
nu stătuseră despărțiți mai mult de cîteva luni. Deci nici 
un om pe lume nu-l cunoștea mai bine ca el pe James. 
Niciodată James nu se plinsese de vreo boală sau de 
vreo indispoziţie, și nici nu stătuse vreodată la pat. În 
ceea ce privește presupusa slăbiciune a inimii, Allerdyke 
își aminti acum că de cîţiva ani James contractase o asi- 
gurare pe viaţă și cu acest prilej fusese supus unei rigu- 
roase examinări medicale. Doctorul îl declarase absolut . 
sănătos, de-o sănătate cum rar se întîlneşte. Şi tot aşa 
susţinea şi hotelierul, care-l văzuse aseară. - 

Allerdyke nu-şi putea birui sentimentul că în spatele 
morții subite a lui James trebuie să se ascundă un mis- 
ter, deşi nu putea aduce argumente în favoarea acestei 


16 


Idel, Să-l fi urmărit cineva pînă aici și să-l fi suprimat 
Intr-un chip tainic ? 

Bi asta-i ! exclamă el, cu ciudă, căutînd să alunge 
obsesia acestor gînduri. Toate astea vin de acolo că mi-am 
hiyunt în cap ideea unei crime. Şi pe ce, mă rog, se în- 
lomolază această bănuială. Chiar pe nimic ! ; 

Pi, dar iată aici hîrtiile pe care Gaffney le scosese din 
Duzunarele mortului, iată carnetul lui de notițe zilnice. 
În orice caz era bine să le răsfoiască — poate va afla 
Lova, 

luă deci carnetul, îl răsfoi pînă ajunse la ziua cînd 
James pornise din Bradford în călătoria sa spre Rusia. 
g0 martie. Alesese calea pe continent, prin Berlin și 
Vilna, şi în amîndouă aceste orașe își întrerupsese voiajul. 
De la Petersburg se dusese la Moscova, unde stătuse o 
„iptămînă. Toate astea reieşeau clar din fugitivele notițe 
cu creionul din carnetul său. După aceea se înapoiase de 
In Moscova la Petersburg, rămînînd acolo paisprezece 
zile. Veni în fine voiajul de întoarcere prin Reval, unde 
wa îmbarcat pe un vapor pentru Stockholm; de la 
Stockholm o luase pe uscat pînă la Christiania. Și după 
coborirea de pe vapor, aici la Hull, își găsise moartea bi- 
sară şi neașteptată. 

Marshall Allerdyke, deși nu avea directă legătură co- 
mercială cu vărul său, îi știa oarecum planurile și hotă- 
ririle, căci James, faţă de cei care avea încredere, vorbea 
foarte deschis. De aceea şi recunoscu multe din numele 
de firme înscrise în carnet ; cu unele era şi el în contact 
de afaceri. Tot cercetînd carnetul găsi trei scurte însem- 
nări. Se refereau toate la a doua sa ședere în Petersburg, 
cea de paisprezece zile : 

18 aprilie : Întîlnit ducesa. 

20 aprilie : Luat masa la prînz cu ducesa. 

23 aprilie : Ducesa luat masa de seară cu mine. 

Aceste note erau o enigmă pentru Allerdyke. Vărul 
James fusese în ultimii trei ani cel puţin de două ori în 
Rusia, dar niciodată nu pomenise ceva despre vreo cu- 
noştinţă cu o ducesă. Cine era deci această doamnă cu 
care James era atît de intim, încît prînzea și cina cu ea ? 
James îi scrisese de două ori în timpul acestui ultim voiaj 
al său — una din scrisori era datată din 24 aprilie, dar 
nu-i pomenise nimic de vreo ducesă. Allerdyke căută în 
zadar vreo explicaţie și ajunse în sfîrşit la presupoziția 

è : 
că poate nici nu era vorba de o ducesă veritabilă. James 
care avea o uşoară slăbiciune față de societatea doamne- 
lor și sta în legătură cu cercuri teatrale, făcuse poate 
cunoștința vreunei actriţe, cîntăreţe sau dansatoare şi- 
„dăduse în glumă porecla înăgulitoare de „ducesă“, - y 

Asta era tot ce putu scoate din carnetul de însemnări 
zilnice. Era ca şi nimic.“ Dar mai rămiîneau foile celelalte 
şi cîteva scrisori. Allerdyke se puse metodic pe citit. Erau 
puţine, căci James obișnuia să distrugă tot ce nu era 
important. Legate la un loc cu un gumilastic, se dovedi- 
ră simple documente de afaceri, fără o deosebită impor- 
tanţă pentru cazul de faţă. Numai o telegramă îi trezi in- 
teresul ; spre uimirea lui Allerdyke se pomenea în ca şi 
de ducesă. Depeșa, expediată la 21 aprilie, ora unsprezece 
dimineaţa, din Londra, glăsuia : 


„Mr. James Allerdyke, Hotel Grand Monarch 
St. Petersvour 


Primit depeșa dv. Dacă ducesa consimte să vă încre- 
dințeze obiectele de preț spre tranșportare personală la 
Londra, voi rezolva totul repede și satisfăcător. Am un 
client distins și galanton, în oraș, pînă la mijlocul lui mai. 

Franklin Fullaway, Waldorfhotel London“. 


Iscălitura era a doua surpriză. James nu pomenis 
niciodată faţă de vărul său de Franklin Fullaway. Și t 
tuși acest Franklin Fullaway telegrafia cum numai u 
vechi cunoscut de afaceri ar fi putut-o face. lar ducesa 
era desigur cea din însemnările din carnet. Apoi, era 
vorba de obiecte de preţ — probabil giuvaeruri de mare 
valoare, care au fost încredințate spre a fi transportate 
la Londra lui James. Dacă James le-a adus cu sine, und 
erau acum ? Pe cit putuse stabili Allerdyke, vărul său n 
mai avusese alte bazaje în afară de cele pe care le scoto 
cise el cu șoferul său. Unde putuseră rămînea atunci lu 
crurile de pret încredințate de ducesă lui James ? 

În momentul acela se auzi bătăi în ușă şi cei do 
medici intrară. 

— Am aflat de la hotelier că sînteți în odaia asta 
Mr. Allerdyke, zise doctorul Orwin. Am examinat mort 
încă o dată şi înclinăm spre părerea pe care am expri 
mat-o. Dacă sînteţi așadar de acord, mă voi pune imedia 

in lovitură cu autorităţile. Voi dispune transportarea ca- 
davrului şi voi purta de grijă să i se facă autopsia. Cum 
doctorul Lydenberg are treburi în acest oraș, care-l vor 
voține citeva zile, îmi va fi de ajutor, și desigur că veţi 
ÎI și dumneavoastră mai liniștit dacă vom cere și asis- 
lenți unui alt medic. Aş propune pe doctorul poliţiei lo- 
vale, Dacă vreţi, așadar, lăsaţi asupră-mi totul. 

=— Vă las în seamă toate aceste lucruri, zise Aller- 
dyke, Vă sînt foarte recunoscător, dar vreau să fiu sigur 
de cauza morţii vărului meu. Vreţi să dispuneţi transpor- 
tarea cadavrului ? Atunci am să trec să arunc o ultimă 
privire asupra mortului. 

Doctorii îl salutară şi plecară, iar Allerdyke împlini 
po spusese. Cu toată bărbăţia lui, cînd se plecă asupra 
unduvrului vărului său şi-i puse o mînă pe fruntea rece, 
lacrimi îi umplură ochii. 

— Dacă s-a săvirşit vreo mişelie asupra ta, murmură 
el, dacă e la mijloc o crimă — te voi răzbuna, prietene ! 
Pe Dumnezeu, jur ! 

Se stăpini şi se smulse cu greu din emoția lui. Întor- 
cindu-se, zări ceva ce strălucea, jos. pe marginea covo- 
raşului din fața căminului. Se repezi spre obiect şi-l ri- 
dică — era catarama de aur a unui pantof de damă, 
incrustată cu diamante veritabile, deși mici. 


Mr. Franklin Fullaway 


Allerdyke luă preţiosul obiect, se duse cu el în ca- 
| mera sa și-l examină cu deamănuntul. Catarama era în- 
tr-adevăr de aur ; micile pietre erau, recunoscuse îndată, 
| diamante veritabile. Două concluzii deosebite puteau să 
tragă dintr-asta : — una că stăpîna pantoiului era o fe- 
meie care iubea lucrurile frumoase şi scumpe ; cealaltă — 
că era oarecum neglijentă şi nici măcar nu observase 
|cât de slab se ţinea preţioasa cataramă de pantoful ei. 
"După aceea se apucă să examineze serios o altă ches- 
“tiune, mai importantă: cum se face că această cata- 
ramă se găsea în camera lui James Allerdyke ? De cîtă 
vreme zăcea acolo ? Cînd fusese posesoarea lucrului pier- 

dut pentru ultima oară în acea cameră ? Intrase ea acolo 
după ce James Allerdyke sosise și se instalase în hotel ? 

Îşi dădu numaidecit seama că se puteau da diferite 
răspunsuri acestor întrebări. Catarama ar fi putut apar- 
ține unei locatare mai vechi a odăii. Dar un obiect atit 
de sclipitor ar fi scăpat el atenţiei oricît de superficiale a 
servitoarei care măturase și dereticase ? Nu l-ar fi zărit 
agerul observator care era James  Allerdyke? Ei, dar 
toată problema asta se putea lesne limpezi, N-avea decît 
să întrebe cit stătuse goală camera înainte de instalarea 
lui James în ea. O chestiune și mai importantă era dacă | 
posesoarea cataramei fusese în cameră între ora nouă a, | 

- serii din urmă și ora cinci dimineaţa ? De aici se năşteau | 
alte întrebări : Ce căutase acolo ? Cine era ea ? Allerdyke, 
își sorbi repede cafeaua, pe care chiar atunci i-o adusese 
un chelner, şi cobori la biroul hotelului. 

Îi ieşi înainte hotelierul, cu o telegramă în mină. 

— Pentru vărul dumeavoastră, domnule, zise el, în- 
mînîndu-i-o. Sosită în momentul acesta, 

Allerdyke deschise încet depeşa, și îl izbi iscălitura : 
Franklin Fullaway. 


„Comunicaţi-mi cînd sosiți azi în staţia Kings Cross. 
Voi veni să vă iau. E foarte important ca amindoi să 
vizităm imediat pe clientul meu“, 


Această comunicare purta aceeaşi adresă pe care Aller- 
dyke o găsise şi pe cealaltă depeşă — Waldorfhotel — 
și se hotărî să telegrafieze neiîntirziat lui Franklin Fulla- 
way. După oarecare cumpănire, scrise şi se duse singur 
la oficiul telegrafic, care se afla în localul gării, Tele- 
grama suna astfel : 

„Mr. Franklin Fullaway, Waldorfhotel, London. Tele- 
grama dv. către James Allerdyke a fost deschisă de sub- 
semnatul, vărul său. James Allerdyke a murit subit în 
timpul nopții. Împrejurări oarecum misterioase. Ancheta 

- în curs. La răposat am găsit telegrama dv. din 21 aprilie. 
Aș fi bucuros pentru informațţiuni privitoare la afacerea 
menționată în ea sau și pentru alte comunicări. 

Marshall Allerdyke. Hotelul gării Hull“. 

Se făcuseră între timp ceasurile opt; afară huruiau 
tramvaiele electrice iar în hotel începuse forfoteala tre- 
burilor zilei. Se vedea că se făceau pregătiri pentru ple- 

carea cu trenurile de dimineaţă, și Allerdyke alergă în 
birou ca să revizuiască listele de pasageri. Dar o scurtă 
privire îi arătă inutilitatea acestei căutări. 

— Din lista asta nu se înțelege nimic! mormăi el. 
Oricum — ce pasageri au tras la dumneavoastră de pe 
„Perisco“. í 

Hotelierul făcu semn contabilului, care aduse mai 
multe înscrisuri. Allerdyke recunoscu numaidecît numele 
doctorului Lydenberg, ceilalți pasageri însă îi erau cu 
totul necunoscuți. 

— Dar aseară a fost aici o doamnă care, după cîte 
mi-a spus portarul, a renunțat la intenția ei de a rămîne 
peste noapte și a plecat pe la miezul nopții cu un auto- 
mobil, observă Allerdyke. Care era numele doamnei ? 

Contabilul îi arătă imediat un. nume înscris cu litere 
drepte, neobişnuit de mari. 

Aici, zise el. Miss Celia Lennard — nr. 265. 

— Numai două numere mai încolo de camera văru- 
lui dumneavoastră — acesta avusese nr. 263. ' 

În toiul nopţii a plecat, urmă contabilul. Mă tot chi- 
nuia cu întrebări sîcîitoare, cum ar putea ajunge la nord 
— la Edinburg. Era pe la ora unsprezece și i-am spus că 
pînă dimineața nu era nici un tren. Apoi am văzut-o 
urcînd în camera ei, era puțin după unsprezece, cînd toc- 
mai închideam biroul. Se pare că apoi, după cum spune 
portarul de noapte... 

—— Știu, ştiu, îl întrerupse Allerdyke. A găsit cu 


greu un automobil şi a poruncit s-o ducă la o stație a: 


liniei ferate Great Northern ; am întîlnit-o şi eu pe la 
ora două şi jumătate pe șoseaua naţională. Presupun că 
şoferul ei poate fi găsit — acum trebuie să se fi întors. 

— Fireşte că poate fi găsit, răspunse contabilul. Au- 
tomobilul e dintr-un garaj care e foarte aproape de aici. 

Allerdyke își notă numele garajului și începu apoi 
cercetări asupra acţiunilor vărului său în timpul serii tre- 
cute, informîndu-se de la diferiţi salariaţi ai hotelului 
— chelneri, cameriste, servitori. Luase masa de seara ; 
vorbise cu unii din musafirii hotelului, se urcase în ca- 
mera lui — și din tot ce puteau spune oamenii de ser- 
viciu nimic din purtarea sau înfățișarea lui nu-i izbise, 
decît cel mult că arăta foarte robust şi sănătos. 

Hotelierul, care  însoţise peste tot pe Allerdyke în 
ancheta lui, propuse din nou să se adreseze poliţiei. 

— Nu, încă nu, se opuse Allerdyke. Nu zic că poliţia 
nu are să se ocupe şi ea de acest caz, trebuie doar să se 
facă şi o disecţie a cadavrului ; dar vreau mai întîi să 
aştept toate concluziile medicilor. 

Tăcu un moment şi aruncă o privire pasagerilor care 
traversau holul cu diferite bagaje. 

— E o chestie îndrăcită, bombăni el mai mult ca pen- 
tru sine. Dacă e într-adevăr la mijloc un asasinat, crimi- 
nalul poate să-şi vadă liniștit de drum, fără să-l pot re- 
ţine. În puţine ore va dispărea fără de urmă. 

Hotelierul.ridică din umeri. Ey 

— Așa este, şi nici poliția nu ar putea face nimic, 
căci nu există nici o urmă. 

— Pînă acum nu, recunoscu şi Allerdyke, dar poate 
să se ivească ceva. Şi mai e ceva — în privinţa doamnei 
care a părăsit hotelul la miezul nopţii. Aş vrea să vor- 
besc cu camerista care a servit-o. Dar eu singur. 

— Am s-o trimit în camera dumneavoastră cum oi 
găsi-o, răspunse hotelierul. 

— Trimite-mi-o după nouă, zise Allerdyke. Pînă 
atunci trebuie să mai iau o informaţie. 

Căută pe Gaffney şi-l trimise la garajul care furni- 
zase mașina Celiei Lennard pentru drumul ei nocturn. 

— Vezi de află cît mai multe despre această călăto- 
rie, zise Allerdyke. Dar știi, pe ocolite, ca să nu trezeșşti 
bănuieli. $ 

Gaffney fu repede înapoi. Găsise pe şofer ; tocmai se 
întorsese. O dusese pe doamnă la York, unde ea află că 
pînă la ora nouă dimineața nu era nici un tren spre 
Edinburg. Se dusese atunci la hotelul gării din York, ca 
să aştepte acolo trenul. 

Raportul lui Gaffney nu cuprindea lucruri importante, 
dar se putea deduce că Miss Lennard se grăbea într-a- 
devăr să plece spre nord. În vreme ce Allerdyke cum- 
pănea lucrurile, hotelierul sosi cu o nouă telegramă. 

— Doamna de care vorbeam mi-a trimis telegrama 
asta. Poate vă interesează. 

Allerdyke văzu că depeşa fusese expediată cam de 
vreo patruzeci de minute din York : 

„Rog spuneți cameristei să caute o cataramă de aur 
cu diamante, pe care am pierdut-o probabil în hotelul 
dv. Dacă o găsiţi, trimiteţi-o recomandat; adresa Miss 
Lennard, Bedford Court Mansions 503-a, London“. 

Alerdyke îşi notă adresa și stătu în cumpănă dacă 
trebuia să comunice hotelierului că acea cataramă se află 
acum în posesia lui. Hotări să tacă şi înapoie depeşa cu 
indiferenţă. 

— Cred că un obiect atit de preţios se va găsi imediat, 
zise el. Puteţi să nu-mi trimiteţi fata numaidecit, să mă- 
nînc mai întii ceva, 

Allerdyke se așeză în salonul cafenelei și în timp ce 
miîncă își lunecă privirile peste mesele din jur. O fi şti- 
ind vreunul din aceștia ceva despre mortul pe care me- 
dicii l-au transportat în tăcere ? 

Un lucru:se limpezise deplin — catarama cu diamante 
aparţine Celiei Lennard, a cărei adresă din Londra şi-o 
notase. Dar cum ajunsese această cataramă în camera 
nr, 263 ? Hotărit, trebuia s-o vadă pe Celia cît de curînd. 

Dar mai înainte mai avea aici de rînduit și de rezolvat 
multe lucruri importante. Nu isprăvise bine dejunul şi 
i se aduse o telegramă : răspuns din partea lui Mr. Fran- 
klin Fulaway : 

$ „Cu adincă durere şi uimire am primit știrea dv. Vin 
imediat Hull. Sosirea ora două. Rog supravegheați pînă 
atunci sever bagajele vărului, mai ales pachetul sigilat. 
Extrem de important.“ 4 

Această înştiinţare mărea şi mai mult misterul. Un 
pachet sigilat — ce însemna asta ? 

Deocamdată nu-i rămiînea decit un lucru — să aștepte. 
Să aştepte rezultatul noilor examinări medicale, şi apoi 
sosirea lui Franklin Fullaway. Acesta sosi zece minute 
după ora două. Era agitat, cu o înfăţişare tipic ameri- 
cană. De-abia închisese ușa, că-i și puse lui Allerdyke 
intrebarea : t 

— Scuză-mă, domnule, te simți în siguranță aici ? 


Bijuteriile ducesei Nastirsevici 


Allerdyke, care era un bărbat foarte prevăzător, 
aruncă o privire cercetătoare asupra celui ce-l întrebase. 
În fața sa stă un domn înalt, îmbrăcat ireproşabil, un om 
de vreo treizeci, trezeci şi cinci de ani, ai cărui ochi scîn- 
teiau de emoție. Evident, Mr. Franklin Fullaway, cu tot 

corpul său musculos şi umerii săi laţi, era un personaj 
foarte senzitiv și nervos. Asta se vedea nu numai din 
mișcările și gesturile lui dar și mai ales din căutătura 
nerăbdătoare ce o îndrepta asupra lui Marshall Allerdyke, 
care-și privea musafirul cu o aparentă indiferenţă. 

— Mr. Fullaway ? întrebă el liniștit. A, da, fireşte! 
Luaţi loc, Mr. Fullaway. N-aţi vrea să gustaţi ceva ? — 
e drum lung de la Londra... 

— Nimic, nimic, mulţumesc, Mr. Allerdyke, răspunse 
Fullaway, vădit uimit de rezerva rece a celuilalt. Am 
dejunat în tren. 

— Da, un vagon restaurant e un lucru foarte comod, 
„își dădu cu părerea Allerdyke. 

Fullaway aruncă din nou o privire asupra flegmati- 
cului englez. 

— Nu ştiați așadar că vărul dumneavoastră aducea 
niște bijuterii prețioase, întrebă el cu încordare. 

— Ştiu exact, răspunse Allerdyke pe un ton sec, ce 
avea asupră-i vărul meu şi ce se afla în bagajul lui cînd 
l-am găsit mort în camera sa. Era întocmai ceea ce mă 
și aşteptam să aflu, dar nimic mai mult. 

— Nimic mai mult ? Nimic decît ceea ce te așteptai ? 

Allerdyke se aplecă peste masă și privi fix pe vizita- 
torul său. 

— Ce v-aţi fi așteptat să găsiți la el, dacă l-aţi fi 
aflat în starea în care eu l-am găsit? Spuneţi-mi, vă 
rog, ce ? 

Americanul era în momentul acela prea agitat ca să 
poată răspunde. 

— Să vorbim deschis, Mr. Fullaway, urmă Allerdyke, 
în vreme ce punea pe masă hirţiile găsite asupra mortu- 
lui. Eu nu vă cunosc, dar presupun că la-ţi cunoscut pe 
James și că aţi avut afaceri cu el. 

— Am cunoscut pe Mr. James Allerdyke și eram de 
doi ani în legături de afaceri. 

— Prea bine, și în ce constă afacerea dumneavoastră ? 

— Eu sînt agent general de afaceri, comisionar, în 
mare un mijlocitor, dacă vrei, răspunse Fullaway. Mij- 
locesc foarte multe vinzări între comercianții europeni și 
cumpărătorii americani — tablouri, rarităţi, bijuterii, 
antichităţi... 

— Înţeleg, zise Allerdyke. Nefiind însă ramura mea, 
eu nu vă cunosc. Dar acum să vă comunic tot ce știu în 

INI 
privinţa întimplării cu vărul meu. Am găsit telegrama 
pe care aţi trimis-o lui James la Petersburg. La ce anume | | 
se referă ? La bijuteriile de care aţi pomenit ? îi | 

—  Întocmai. La nimic altceva. || 

— Ce bijuterii erau acelea, întrebă Allerdyke. | 

— Giuvaeruri în valoare de un sfert de milion. [|N 

— Ce? Dolari ? 

Fullaway rise dispreţuitor. 

— Dolari ? Nu ! pfunzi sterlini ! Două sute cincizeci 
de mii de pfunzi sterlini, dragă domnule ! 

— Crezi că le avea asupra lui ? 

— Da. Le transporta pentru mine. 

— Însărcinat de cine ? întrebă Allerdyke. 

— Însărcinat de o doamnă, o ducesă, care căuta un 
cumpărător pentru ele. 

— În cazul acesta, ca să rezumăm chestiunea, zise 
Allerdyke, dacă vărul meu avea obiectele de preț la el 
cînd a debarcat aici, înseamnă că a fost jefuit ? 

— Jefuit, şi în acest scop asasinat, da! afirmă 
Fullaway. 

Cei doi bărbaţi se priviră unul pe altul cu ochi mă- 
riţi. Apoi Allerdyke desfăcu hirtiile, în faţa sa, pe masă. 

— Cel mai bine ar fi să-mi povestiţi tot ce știți pri- 
vitor la această afacere, zise el liniştit. Atunci am putea 
cădea de acord cum să procedăm mai departe. 

— Bucuros, exclamă americanul. Scoase din buzunar | 
mai multe telegrame și le puse pe masă. Ultima oară 
l-am văzut la sfîrşitul lui martie la Londra, cînd îmi co- 
munică, între altele, că se pregătea să plece în Rusia. La N 
20 aprilie am primit depeşa asta din Petersburg : „Du- IN! 
cesa Nastirsevici ar dori cumpărător pentru bijuteriile ÎN 
sale, preţuite de expert, în diferite rînduri, la un sfert INI 
milion ptunzi. Pot aranja ca să transport personal giu- 
vaerurile spre vedere cumpărătorului, dacă sînt şanse de ÎI 
vînzare imediată. James Allerdyke“. | | 


Cum am primit această înştiinţare de la vărul dum- 
neavoastră, m-am gîndit imediat la un client foarte serios 
— Mr. Delkin din Chicago, a cărui fiică avea să se căsă- | 
torească în curînd cu un nobil englez. I-am telegrafiat lui | 
James Allerdyke în ziua de 21 aprilie. ÎN 


— Fără îndoială, trebuie să fie telegrama aceasta, zise | IN! 
Allerdyke. NI! 


— Chiar asta, zise americanul. Bun, știți așadar ce 


i-am depeşat. Şi aici iată şi răspunsul lui, foarte scurt: 


„De acord — urmează detalii, telegrafic — ţineţi cli- 
entul ferm“ ! N-am mai auzit nimic de atunci despre el 
pînă joia trecută, 8 mai, cînd am primit telegrama astă- 
laltă, din Christiania, din parte-i : „Sper să sosesc lunea 
viitoare la Hull. A doua zi voi fi la Londra. Aranjaţi în- 
tîlnire cu clientul dv. Am toate mărfurile la mine“. Ei, 
nu-i așa, Mr. Allerdyke ? ultimele cinci cuvinte nu pot 
avea alt sens decit că aducea giuvaerurile. Și cum nu 
le-aţi găsit printre lucrurile lui — atunci ce au devenit ? 
Bijuterii în valoare de două sute cincizeci de mii de lire 
sterline ! 

— Cine e ducesa Nastirsevici ?. 

— Ducesa nu e, cum știu din întîmplare, chiar ru- 
soaică neaoşe, ci numai prin căsătorie. E o compatrioată 
a mea, Helen Hamilton, vestita dansatoare. 

Allerdyke clătină negativ din cap. 

— De asemenea lucruri nu m-am interesat niciodată, 
zise el. Era mai degrabă amator de așa ceva James., Aşa- 
dar o fostă dansatoare ? Căsătorită cu un duce ? 

— Acum douăzeci şi cinci de ani, răspunse Fullaway. 
Prin dansul ei își cîștigase o avere mare, pe care a pla- 
sat-o mai ales în perle și diamante. Mai știu că din căsă- 
toria ei a rezultat un fiu, pe care-l iubeşte cu patimă. 
Presupun că moșiile bătrinului duce sînt greu grevate de 
ipoteci, și prin vînzarea pietrelor scumpe voia să le de- 
greveze, pentru a înlesni fiului ei o viață lipsită de griji 
băneşti. 

Allerdyke își ţuguie nedumerit buzele, frecîndu-şi 
bărbia. 

— Ce nu pot pricepe, zise el, e faptul că ea a în- 
credinţat o valoare de un sfert de milion de lire sterline 
unui om pe care, oricum, abia îl cunoştea. 

` — Conform telegramei lui din Christiania avea la el 
giuvaerurile. În privința asta nu mai încape nici o în- 
doială. Dar chestia e, unde sînt acum ? 

Allerdyke sări în sus : 

— Vărul meu ţi-a vorbit vreodată de ducesă, înaintea 
ultimului său voiaj în Rusia ? 

— Da, a pomenit o dată că a cunoscut-o întîmplător, 
răspunse Fullaway. Cum ea și eu sîntem compatrioți, lu- 

crul m-a interesat, fireşte. El mi-a spus numai că ar fi 
întîlnit-o în Rusia. 

— Ei, da, zise Allerdyke pe gînduri. A fost doar de 
multe ori în Rusia, şi a cunoscut acolo fără-ndoială multă 
lume, de care nu avea de ce să-mi vorbească. 


El se așeză iar pe scaun. 
— Ei, dar ce facem acum ? Desigur a fost asasinat 


mişelește de vreo bandă! Dar cum? Și cine să fi fost 
ucigașul, sau poate ucigașa ? 
— Probabil că a fost otrăvit, zise Fullaway. N-ai des- 


coperit ceva urme ? În genere, în ce situaţie ai găsit 


mortul ? 
Alerdyke îşi apropie scaunul de vizitator. 


— Am și uitat să vorbesc cu dumneata de asta, zise 


el. 
fi făcu americanului un scurt dar complet raport pri- 


vind tot ce făcuse din momentul primirii telegramei vă- 
rului său. Fullaway îl ascultă cu mare atenție. 

— Trebuie să găsim numaidecît pe doamna aceea, 
zise el hotărît. Pe această Celia Lennard. Socotesc că e 
absolut necesar. 

— Şi eu cred tot astfel, încuviință  Allerdyke. Dar 
e oare de admis ca o femeie care a furat într-un hotel 
obiecte în valoare de un sfert de milion de lire sterline 
să telegrafieze hotelierului pentru o cataramă de pan- 
tof, fie și încrustată cu diamante, și să-și dea adresa ? 

— Eu, pentru moment, nici nu vreau măcar să pre- 
supun că ea e hoaţa, afirmă Fullaway. Vreau și trebuie 
s-o găsesc, ca să-i pun o întrebare simplă. Ce căutase în 
camera lui Allerdyke ? Căci am o idee. 

— Care ? 

— Ideea mea e că Miss Lennard a venit ieri în ca- 
mera lui ca să vadă bijuteriile ducesei Nastirsevici. Vărul 
dumitale înţelegea prea bine ce efect putea să facă asu- 
pra unei femei asemenea comori. Şi apoi... 

Dar în momentul acela intră un chelner, după ce bă- 
tuse la ușă, și anunţă pe doctorul Orwin, care se ivi în 
prag, dar se opri văzînd că Allerdyke nu e singur. 


an 

Portretul primadonei 


Ochiul ager al lui Marshall Allerdyke observă numai- D 


decît că medicul are să-i facă o comunicare importantă 
şi că voia să vorbească numai cu el. 

— Un amic al răposatului meu văr, îl recomandă 
Allerdyke pe Mr. Franklin Fullaway, sosit chiar acum din 
Londra și nerăbdător ca și mine să afle adevărul. 

Medicul se înclină înaintea lui Fullaway şi se aşeză 
pe scaunul oferit. 

— Am procedat la autopsia cadavrului, zise el. Doc- 
torul Lydenberg, doctorul Quiliet, un medic legist local şi 
eu. Examinarea a fost atentă și scrupuloasă. 

— Și rezultatul ? întrebă Allerdyke nerăbdător. E la 
fel cu cel pe care mi l-aţi comunicat după prima cerce- 
tare a cadavrului ? 

Faţa medicului se întunecă puţin, vocea lui luă un 
ton misterios. 

— Cei doi colegi ai mei, zise el, au fost de acord că 
moartea a fost cauzată de o sincopă bruscă a inimii din- 
tr-o pricină naturală. Au dovezi suficiente pentru opinia 
lor. În ceea ce mă priveşte eu nu găsesc deloc exclusă 
posibilitatea ca Mr. James Allerdyke să fi fost otrăvit. 

Nici unul din cei doi nu făcu vreo mişcare sau vreo 
observaţie la această ciudată comunicare și după o pauză 
Doctorul Orwin continuă în felul său calm, măsurat : 

— Acum se prea poate ca eu să mă înșel — colegii 
mei în orice caz aşa cred. Dar şi ei sînt de părere că 
trebuie să păstrăm anumite organe spre a fi examinate. 
Dar bănuiesc că nu se va găsi nici măcar urma vreunei 
otrăviri, cu toate că vărul dumitale putea prea bine să fi 
fost suprimat prin otrăvire. 

— Printr-o otravă volatilă ! exclamă Fullaway. 

Orwin aprobă din cap. 

— Exact ! zise el. Sint otrăvuri — ştiinţa le cunoaște 
foarte precis — care produc moartea fulgerător și nici cel 
mai ager medic n-ar putea descoperi apoi cea mai slabă 
urmă. Totul, după părerea mea, depinde de... 

El tăcu din nou şi privi iscoditor pe Marshall Aller- 
dyke. 


go 


— Da, da, exclamă acesta tulburat. Terminaţi-vă gîn- 
dul, dragă doctore ! i 

— Se pune problema — rosti Orwin încet şi hotărît 
— dacă sînt într-adevăr motive pentru care să fi căutat 
cineva să-i ia viaţa vărului dumneavoastră. Asta fireşte 
ar întări bănuiala. 

Allerdyke sări în sus și bătu pe Fullaway pe umăr. 

— Vino un minut, te rog, dincolo, zise el arătînd spre 
ușa camerei sale de dormit. Scuză-ne, doctore, aș vrea 
să vorbesc un moment cu domnul. Ascultă, urmă el după 
ce duse pe american dincolo și închisese ușa după ei. Ai 
priceput ce a zis. Să-i spunem tot? Ori să păstrăm tă- 
cerea deocamdată ? Ce crezi ? j 

— Povesteşte-i și cere-i cel mai strict secret, răspunse 
Fullaway, după o scurtă chibzuinţă. Eu cred că bănuiala 
lui e întemeiată. 

— Firește că e întemeiată, zise Allerdyke cu un rîs 
amar. 

Conduse pe american în camera cealaltă. 

— Doctore, zise el, nimic nu trebuie să se afle încă, 
dar vărul meu avea la el aseară cînd a tras aici la ho- 
tel — avem motive serioase ca să credem — giuvaeruri 
ce reprezentau o mare avere, pe care le transporta la 
Londra din partea unei ducese ruse spre a le preda 
domnului Fuliaway. Ele nu au fost găsite însă în bagajele 
sale. Mr. Fullaway și cu mine nu avem cea mai mică în- 
doială că a fost prădat. 

— Era mare valoarea acestor bijuterii ? 

— Destul de mare pentru a interesa nu numai un 
om, ci chiar o bandă întreagă. 

— Atunci sînt convins, zice medicul, că bănuiala mea 
este întemeiată. Evident că acești bandiți l-au urmărit 
aici, au reuşit să-i strecoare o otravă volatilă și mortală 
și au pătruns apoi în camera lui. Aveţi vreo urmă, fie și 
cît de mică ? 

— Numai aceasta, răspunse Allerdyke, și începu să-i 
spună povestea cu catarama de aur, adăugînd și părerea 
lui Fullaway. 

— Nu prea e mare lucru, nu ? 

— Trebuie în orice caz să vorbiţi cu această femeie, 
zise doctorul. Vărul dumitale a invitat desigur pe Miss 
Lennard în camera lui ca să-i arate aceste giuvaeruri — 
ceea ce firește ar proba că el le mai avea la el. Ca să 

mă întorc la ancheta oficială — ea a fost stabilită pentru 
miine dimineaţa la ora zece. V-aş sfătui să lăsați lucru- 
rile să treacă mîine ca o procedură pur formală. Să nu 
pomeniţi de bănuiala pe care o aveţi pînă nu veţi fi găsit 
pe Miss Lennard. La a doua expertiză — care se va face 
după vreo opt sau zece zile — aveţi tot timpul să spuneţi 
tot ce trebuie spus. Dar vă trebuie un avocat legal, și eu 
am şi depăşit drepturile mele, dindu-vă aceste îndrumări 
procedurale. 

— Vă sînt nespus de îndatorat, doctore, zise Aller- 
dyke. Poate sînteļi şi așa de amabil ca să ne indicaţi 
numele și adresa unui avocat valoros. 

Doctorul Orwin scrise un nume și o adresă și își luă 
rămas bun. După ce-l văzu plecat, Allerdyke zise lui 
Fullaway : 

— Să mergem la avocat și să telegrafiem ducesei ruse. 
Cum să dăm însă de adresa ei ? 

— Aici în Hull trebuie să fie desigur un consulat ru- 
sesc, îşi dădu cu părerea Fullaway. 

— O idee bună ! zise Allerdyke. Am să mă pun apoi 
în legătură. prin telefon, cu adresa din Londra a Celiei 
Lennard, De aici s-a dus fireşte la Edinburg : cum însă 
în telegrama ei către hotelier își dă adresa din Londra, 
e probabil că nu avea să stea mult în Edinburg și putem 
cere informaţiuni la Londra. Să mergem. 

După convorbirea lor cu avocatul, care dovedi nu- 
maidecît un deosebit interes pentru cazul acesta, tri- 
miseră o lungă telegramă la Petersburg. Allerdyke avu 
o convorbire telefonică cu menajera Celiei Lennard din 
Londra, și apoi amindoi se duseră pe vaporul care trans- 
portase pe James Allerdyke din Christiania ca să ia in- 
formaţiuni de la căpitan şi de la secund. Rezultatul tu- 
turor acestor osteneli fu neînsemnat. Personalul de pe 
„Perisco“ nu observase nimic suspect în ţinuta și com- 
portarea pasagerilor. Țineau minte că-l văzuseră pe James 
Allerdyke stînd de vorbă cu mai multe persoane, între 
care cu Miss Lenard şi cu doctorul Lydenberg ; dar nu 
observaseră nimic neobişnuit. Menajera Celiei Lennard 
le spuse că stăpiîna ei se află la Edinburg şi că o așteaptă 
peste vreo săptămînă. Spre seară sosi și un răspuns de 
la ducesa Nastirsevici, care confirma că James Allerdyke 
se afla în posesia bijuteriilor ei, şi vestea în același timp 
plecarea sa spre Anglia. Va călători pe linia Berlin—Ca- 

lais și voia să întilnească pe Mr. Franklin Fullaway în 
hotelul lui din Londra. i 

Avocatul aprobase sfatul doctorului Orwin în privința 
atitudinii lor în fața anchetei autorităților. Secretul fu 
păstrat. Chiar şi reporterul gazetei locale nu putu nota 
decît că în hotelul gării un domn decedase subit. De- 
oarece cauza morții nu putuse fi stabilită cu siguranță 
absolută, s-a dispus a se examina unele părţi organice 
ale cadavrului. Marshall Allerdyke și Fullaway erau la 
prinz în trenul care-i ducea la Edinburg. 

— Se poate ca tot voiajul nostru să nu aducă nimie, 
zise Allerdyke îngrijorat. De unde putem şti dacă vom 
putea măcar găsi pe femeia asta la Edinburg. 

— Ei, Edinburg nu e cine ştie ce mare oraş, zise 
Fullaway. Cred că în citeva ore dăm de ea, dacă mai e 
cumva în oraş. 

Își scoase liniștit o tabacheră plină de ţigări, îşi alese 
cu grijă una mai verzuie, pe care, în contrast ciudat cu 
obişnuita sa nervozitate, o aprinse tacticos. 

— Îmi pare, zise el, că am picat într-o afacere ciu- 
dată și complicată. Eu îmi închipui problema cam așa : 
cineva' a aflat întîmplător că vărul dumitale călătorește 
cu bijuteriile ducesei spre Anglia. L-a urmărit deci, pas 
cu pas, în tot voiajul, afară numai dacă... 

Fullaway tăcu şi privi pe celălalt, cercetător. 


— Afară numai dacă ce? întrebă Allerdyke con- , 


trariat. 

— Dacă hoţii nu l-au așteptat acolo la Hull. 

Dar demersurile pentru găsirea Celiei Lennard mer- 
seră mai puţin anevoie decit crezuseră. Coborînd pe pero- 
nul gării în Edinburg, Allerdyke scoase o exclamaţie de 
uimire în faţa unui afiș ilustrat cu portretul unei femei 
neobișnuit de frumoase. 

— Ia te uită! strigă el. Asta-i ea! Înţelegi? E fe- 
meia pe care o căutăm. Omule, am găsit-o. 

Fullaway se întoarse şi căscă ochii mari, nu atit la 
portret, cît la literele groase ale afişului : 


ASTĂ SEARĂ LA ORA 8 
ZELIE DE LANGARDE 


SOPRANA DE CELEBRITATE MONDIALĂ 
REI:NTOARSĂ DIN MOSCOVA ŞI PETERSBURG. 
SINGURUL CONCERT ÎN EDIMBURG 

Impresarul disperat 


Fullaway citi afișul și începu apoi să rîdă. 

— Așadar misterioasa doamnă care trecea ca o fan- 
tomă în miezul nopţii în automobil, Miss Lennard de la 
hotelul din Hull, nu-i alta decit marea, unica, incom- 
parabila Zelie de Longarde ! exclamă el. 

Stătu o clipă gînditor, apoi adăugă : 

— La opt începe concertul, și acum este trecut de 
șapte. Dinsa fără îndoială își face pregătirile, ca să apară 
la rampă, așa că îmi pare mai potrivit s-o lăsăm pînă 
după concert. 

Allerdyke se învoi. 

— O să predăm lucrurile noastre la biroul de bagaje - 
a gărzii, zise Fullaway. Apoi îmbucăm ceva la iuțeală 
în restaurantul gării şi mergem direct la concert. 

Peste cîteva minute comandaseră ceva și mîncau tăcuţi. 

— Un lucru e sigur, zise Allerdyke, care sfîrşise pri- 
mul sprijinindu-se de speteaza scaunului. Această Miss 
Lennard sau domnişoară de Longarde nu are bijuteriile. 

— N-am crezut niciodată că ea a furat giuvaerurile 
spuse Fullaway. Dar ceea ce aș vrea să ştiu este dacă le-a 
văzut ? Şi în ce împrejurare le-a văzut ? Ai, cred, la dum- 
neata catarama pantofului. 

— Aici, în buzunarul vestei ! răspunse scurt Aller- 
dyke. 

— Asta-i de ajuns ca să ne putem introduce la dînsa, 
zise Fullaway. Nu că ar fi absolut necesar, căci eu ' am 
mai fost cu dînsa în legături de afaceri. Și ce e mai ciu- 
dat e că și atunci tot de bijuterii fusese vorba ; mijloci- 
sem vînzarea renumitului colier de perle al lui Pinkie 
Pell domnișoarei de e apte Ai auzit desigur despre 
perlele astea ? 

— Niciodată ! răspunse Allerdyke. Nu e branşa mea. 
Și apoi cine e Pinkie Pell ? 

— Pinkie Pell era o foarte cunoscută artistă de va- 
rieteu, care după o strălucită carieră decăzuse cu totul 
și fusese nevoită să-și vîndă tot ce avea de preț. Ai să 
vezi colierul în astă seară ; îl poartă la toate concertele, 
după cîte ştiu, și l-a plătit cu 7 500 pfunzi. 

— Dar acum trebuie să ne grăbim, altminteri nu mai 
căpătăm locuri. bune, zise Allerdyke. i 
Plătiră şi ieșiră repede. r 


Fullaway zise :- 
— O să profităm de, pauză. Serata va fi dirijată de 
maistrul de concert Ernest Weiss. Îl cunosc pe Weiss, ne 


va înlesni după primul număr al artistei o întrevedere.. 


— E un mare avantaj să ai lîngă tine pe cineva care 
cunoaște pe toată lumea, zise Allerdyke. 


— Meseria mea cere să cunosc cît mai multă lume, 


răspunse Fullaway. Dar iată. că am ajuns. Numai să 
căpătăm locuri bune, căci nu sîntem în costum de seară. 

“Allerdyke zimbi. După părerea lui, un om cu bani 
putea merge oriunde, și bani avea întotdeauna destui în 
buzunar. Luă asupră-și' cumpărarea biletelor, şi după ci-. 
teva explicaţii el şi tovarășul său fură conduși la,niște: 
Jocuri ‘rezervate, în fața unei estrade pline de flori. În. 
jur erau doamne și domni, elegant îmbrăcaţi, care mă- 
surau cu priviri dispreţuitoare pe cei doi străini în haine 
de stradă. 

Fullaway desfăcu programul și-și aruncă privirea asu- 
pra celor ce urmau să se producă în acea seară. Maestrul 
Ernest Weiss era o personalitate și numai artişti consa- 
craţi obișnuiau să evolueze în concertele dirijate de el. 
Și azi se aflau nume cunoscute în program — un tenor 
renumit, un violonist, artist preferat, un foarte prețuit 
specialist în cîntece vechi scoțiene şi alţii. Cel mai im- 
portant nume din program era, fireşte, cel.al Zeliei Lon- 
garde, care la Paris și la Londra, la Berlin şi la Moscova, 
la New York şi la Melbourne era cunoscută sub numele 
de „regina cîntului“. 

— E a cincea, observă Allerdyke, care-și privea indi- 
ferent programul. Ei, pe cît se pare, o să fim nevoiţi să 
ascultăm și pe ceilalţi patru. 

Ascultară deci cu o răbdare primele patru numere. 
În sfîrșit respirară ușuraţi. 

Un fel de tăcere plină de încordată așteptare părea 
că străbate întreaga sală, şi se vedea cum toţi se pregă- 
teau s-o acopere cu aplauze pe Zélie de Longarde, de cum 
va apărea pe scenă. Dar trecu un minut, două minute, trei 
minute, și apăru pe scenă un bărbat, care-și dădea cea 
mai mare osteneală să zîmbească  curagios și liniștitor, 
lucru ce nu-i reușea cu nici un chip. Era un. domn îm- 

brăcat elegant, blond, după toate probabilitățile un ger- 
man, care veni la marginea scenei și se înclină politicos. 

— Weiss ! șopti Fullaway. Este ceva ce nu-i tocmai în 
ordine. Priveşte-i fața — se află în mare încurcătură. 

Directorul concertului aruncă o i dd mută, rugă- 
toare spre sala plină. 

— Doamnelor și domnilor, domnişoara EN Longarde 
n-a sosit încă de la hotel. Pină va veni vă rog să-mi în- 
găduiţi să vă prezint numărul următ ind al programului. 

Spectatorii primiră oarecum liniștiți și cu bună dispo- 
ziție vestea. Artistul următor, cîntăreţul care debuta cu 
cîntece populare scoțiene, fu acoperit cu aplauze entu- 
ziaste și trebui să mai interpreteze cîteva bucăţi supli- 
mentare. După aceea, urmă o nouă și foarte penibilă 
pauză. Cind în sfîrşit — mai întîi la galerie, dar apoi și 
„la parter — începură să se facă observate semne zgomo- 
toase de nerăbdare, Weiss veni iar pe scenă : 

— Doamnelor și domnilor, spuse el, vă rog de mii de 
ori să mă iertați. Domnişoara de Longarde tot nu a sosit. 
Ne-a comunicat că a fost jefuită — că i s-au furat abso- 
lut toate bijuteriile din casetă. Am rugat-o. Ea mi-a răs- 
puns — ah, nici nu pot repeta ce mi-a răspuns ! Scurt — 
rămîne la hotărîrea ei : nu găseşte bijuteriile, nu cîntă ! 
Doamnelor şi domnilor. Mă duc s-o implor în genunchi 
pe domnişoara să vină cu mine ! După ce Weiss se retrase 
şi un violoncelist pletos se ivi pe scenă, Fullaway se ri- 
dică, trăgînd după sine pe Allerdyke. O luă înainte spre 
o ușă lăturalnică, șopti ceva servitorului teatrului și fu 
condus pe o altă ușă de-a dreptul pe scenă, unde Weiss 
se pregătea să-și îmbrace paltonul. Maestrul de concert 
făcu o mutră mirată, văzindu- l pe american. ` 

— Ah, dragul meu Mr. Fullaway, exclamă el. sti 
aici ? Ai auzit ? Nu vrea să cînte pentru că i-au dispărut 
bijuteriile ! Ea... i 

— La ce hotel locuiește dommnişdara de Longarde ? 
întrebă Fullaway calm. 

— La Hotel Caledonia ! răspunse Weiss. Tocmai mă 
pregăteam să pornesc într-acolo ! Sînt ruinat dacă dîñsa 
nu'cîntă. Ruinat — pierdut ! 

— Vino repede, mergem cu dumneata ! zise Fullaway. 

După cîteva minute, cei trei se aflau la hotel. Urcară 
o scară și se găsiră înaintea unei femei frumoase dar ex- 

trem de agitate, care vorbea cu voce tare cu un hotelier 
deşnădăjduit şi cu cîţiva domni care aparțineau evident 
poliţiei. 


Caseta de bijuterii 


La apariţia celor trei, domnișoara de Longarde își în- 
trerupse torentul de cuvinte grele, apoi se repezi la di- 
rectorul de concert cu un gest ameninţător. 

— leși afară, Weiss ! strigă ea, lovind cu piciorul în 
podea. Pleacă îndată şi cîntă-le dumneata spectatorilor. 
Tăcu deodată, deoarece îl recunoscu pe Fullaway. 

— Dumneata ? exclamă ea. Ce te aduce aici ? Și dom- 
nu] cu care ai venit, nu l-am întîlnit oare pe drum, în 
mijlocul nopții, cînd veneam încoace ? 

— Domnişoară, zise Fullaway  înclinîndu-se adînc, 
dă-mi voie să-ți amintesc că în împrejurările de faţă ju- 
decata calmă e cel mai bun lucru. Poate ne vei spune 
mai întîi ce s-a întîmplat. Apoi vom începe cercetările, 
iar dumneata și Mr. Weiss veți pleca spre sala de concert. 
Te așteaptă o sală arhiplină. Publicul e entuziast. 

— Curios mai eşti — îl întrerupse primadona, care 
tremura din tot trupul. Ce am pierdut ? Am pierdut toate 
bijuteriile mele, și pînă acum nimeni nu mi-a spus cum 
le-aş putea găsi. P 4 

Zicînd aceasta aruncă din nou o privire distrugătoare 
hotelierului şi celor doi detectivi. 

— Poate că nu le-ai explicat încă ce să caute, urmă 
Fullaway, liniștitor. E colierul lui Pinkie Pell ? 

Primadona, care făcuse un pas spre dormitorul ei, se 
întoarse dispreţuitoare. 

— Colierul lui Pinkie Pell ? Am pierdut totul ! Toate 
bijuteriile mele ! 

Ea arătă cu un deget delicat şi tremurător spre o ca- 
setă cu capacul ridicat de pe masa din camera ei. Aller- 
dyke urmări direcţia degetului și văzu o lădiţă simplă 
dă lemn lustruit, cu un mîner de bronz. Putea să fi con- 
ținut o maşină mică de scris, putea să fi fost o cutie de 
medicamente ; dar nimănui nu i-ar fi trăsnit prin minte 
s-6 ia drept altceva. 


— În ea mi-am păstrat întotdeauna bijuteriile, fiecare 
în cutiuța ei, zise ea. Și mai erau aici cînd am părăsit 
Christiania acum cîteva zile. Și de atunci, nici măcar o 
clipă n-am scăpat din ochi caseta. Dar cînd am deschis-o 
astă seară, era goală. Am făcut tot ce-am putut. I-am 
spus şi hotelierului, am spus și celor doi polițiști, dar nici 
unul nu-i în stare să-mi dea un sfat rezonabil. Poate că 
ai putea să-mi dai dumneata ? 

Și dispăru, trîntind ușa în urma ei. Cei şase bărbaţi 
care rămăseseră locului se priviră unul pe altul. Apoi 
vorbi unul dintre polițiști, clătinînd din cap și zîmbind 
nervos: ` 

— Pînă în prezent nu ne-a dat nici un alt amănunt, 
decît că a fost jefuită. Aşa pretinde dînsa. Poate... 

— Dă-mi voie o clipă, îl întrerupse Fullaway. Să aş- 
teptăm pînă ce va pleca la concert, apoi vom putea vorbi 
în liniște. Presupun, se adresă el hotelierului, că dumi- 
tale ţi-a comunicat cel dintii paguba suferită ? 

— A comunicat aceasta întregii lumi, ca să zic așa, 
răspunse hotelierul.cu un rîs sec. Nu se mai află acum 
nimeni în tot hotelul care să nu știe de păţania ei — a 
avut ea grijă de asta. Și nu mă pot dumiri, oricît mi-aș 
bate capul, cum de a putut fi jefuită aici, de vreme ce 
aproape n-a părăsit camera ei de ieri după amiază de 
cînd a sosit. De ce n-or fi luat oare hoţii şi caseta? 
De ce? 

— Ai dreptate ! îlaprobă Fullaway. Dar mai întîi de 
toate trebuie să purtăm de grijă ca domnișoara să plece 
la concert, abia apoi ne vom putea începe cercetările. 
Weiss, trebuie s-o lași să cînte în partea a doua a progra- 
mului printre cei dintii, pentru ca să se poată întoarce 
aici cît mai curînd. 

Cîntăreaţa apăru în rochie de concert, dar fără nici 
o podoabă. j ) 

— Ai dreptate — îi zise Fullaway. Du-te acolo, cîntă 
— cîntă cît poți mai bine — arată publicului, care ‘te 
venerează, că curajul dumitale nu poate fi zdruncinat 
nici măcâr de-o lovitură atît de tristă. Pînă atunci, dă-mi 
voie să comand supeul pentru ora unsprezece, aici în 
camera dumitale, și îngăduie-mi mie ‘şi prietenului mew 
Mr. Allerdyke să luăm şi noi parte. Apoi îți vom face o 
comunicare care te va uimi. : 

— Asta mă face cu atît mai dornică să fiu cît mai 
curînd înapoi, exclamă epea — Vino, Weiss, ai sper 
afară un automobil. 

„După ce maestrul Weiss şi însoțitoarea. Jui dispărură, 
Fullaway. începu să rîdă, apoi se întoarse. spre domnii 
care rămăseseră. . 

„— Ei, acum putem vorbi mai în tihnă. Poveșteşte-ne, 
domnule hotelier, amănunţit, ce s-a întîmplat ? Trebuie 
să știm exact ce a făcut. La ce oră a sosit ? 

„— A sosit ieri, îndată după amiază, răspunse cel în- 
trebat. A locuit întotdeauna în aceste două camere, ori 
de cîte ori.a concertat la Edinburg, şi eram înţeleşi ca 
pianul, bine acordat, să-i fie adus în odaia. aceasta, de 
îndată ce ne scria sau ne telegrafia. A sosit ieri singură 
— povestindu-ne cum. fusese părăsită de camerista ei de 
îndată ce sosise în Anglia — și a angajat în serviciu ei 
o fătă, pe care şi-a ales-o, de altminteri cu mare grijă și 
cumpăneală, dintr-o duzină. Fata aceasta poate să vă 
spună că domnișoara aproape nu și-a părăsit odăile, și 
e absolut de neînțeles cum a pătruns hoțul în hotel ? De 
ce n-a luat pur și simplu întreaga casetă, în loc de a 
zăbovi cu deschiderea broaștei ? Nu cred... 

— Ai dreptate, îl întrerupse Fullaway. Cam cît să fie 
de cînd ţi-a anunţat furtul ? | 

— Este aproape o oră. Fata aceasta — care se află 
acum în dormitor — îi ajuta să se îmbrace pentru con- 
cert. Cînd să-și scoată bijuteriile, după spusele fetei, dînsa 
scoase un strigăt îngrozitor, apoi alergă în. coridor şi în- 
cepu să mă cheme cu o voce care se auzea în tot hotelul. 

— Ei, și ce s-a petrecut apoi ? 

— Apoi am urcat, fireşte, la ea. Mi-a arătat caseta 
aceasta. Spunea că de la sosire stătuse pe o măsuţă mică, 
aproape de tot de patul ei. Jură, că fusese plină cu pi- 
juterii, fiecare în cutiuţa ei. Fireşte că ceru să fie înști- 
ințată îndată poliţia. Susţinea, de asemenea, să încui în- 
dată toate ușile hotelului și să pun să arestez toate per- 
soanele din interior, pînă ce vor fi cercetate cu deamă- 
nuntul toate bagajele lor și ei înșiși. Ridicol ! 

— Şi i-ai spus desigur asta ? întrebă Fullaway. 

— Ba m-am ferit. Dar am telefont îndată poliţiei, și 
au venit aceşti doi agenţi. De la ei n-a cerut altceva de- 
cît să aresteze îndată pe toți oamenii din hotel. E ferm 
încredințată că există o conjurație generală împotriva ei. ` 


; 


37 


+ 


„_— Ei bine, domnule, trebuie să admiţi că avea motive 
destul de serioase ca să fie atit de agitată, zise Fullawây. 
Şi acum aş vrea să vorbesc cu actuala ei cameristă. 
ija: Hotelierul deschise ușa dormitorului şi chemă înăun- 
tru o fată drăguță, cam sfioasă, care la vederea atîtor 
domni manifestă o sinceră încurcătură. Totuși dădu un 
aport amănunţit şi limpede despre relaţiunile ei cu stă- 
pina, de la sosirea acesteia. A fost aproape tot timpul 
pe lîngă dinsa și n-a părăsit-o decit atunci cînd se ducea 
să măniînce. Caseta o văzuse înțr-adevăr tot timpul nea- 
tinsă şi nedeschisă, stînd pe măsuţa de lîngă pat. Exista 
şi o uşă, care ducea din coridor în dormitor. Domnișoara 
nu şi-a părăsit nici un moment camerele, Păruse grozav 
de înspăimîntată, cînd își descoperi paguba. O clipă se 
prăbuși pe patul ei, de parcă ar fi leșinat; apoi alergă 
în hol și începu să strige în gura mare după hotelier și 
după poliţie. - 

După ce plecă . drăguța cameristă, Fullaway luă în 
mînă caseta : 
„__— Ia s-o privim acum mai de aproape, zise el calm. 
E din lemn de trandafir și de-o lucrătură excelentă. Ñi- 
mănui nu-i poate trece prin minte că o doamnă şi-ar 
putea păstra în ea bijuterii în valoare de multe mii de 
pfunzi. 

Unul din detectivi interveni : 


— Înainte de toate ar trebui să avem o listă exactă 
a tuturor bijuteriilor furate. 

— Ba nicidecum ! răspunse Fullaway. Mai avem multe 
de rezolvat pînă să ajungem la asta. Deocamdată, dom- 
nilor, nu puteţi face absolut nimic! Miine dimineaţă 
poate, după ce mă voi fi sfătuit cu domnișoara de Lon- 
garde, vă voi chema iar sau poate că voi veni chiar eu 
la dumneavoastră. Deocamdată nu văd de ce v-aș mai 
reţine. Și acum, urmă el, adresîndu-se hotelierului, după - 
ce amâîndoi agenţii poliției, cam surprinși și uluiţi, se re- 
traseră, fii bun și poartă de grijă ca aici în odaie, la ora 
unsprezece, să fie pregătit un supeu special, pentru trei 
persoane. Trimite-ne cea mai bună șampanie pe care o 
ai. Dacă te poate oarecum consola, atunci îți pot face, ea 
director al hotelului, liniștitoarea comunicare că bijute- 
riile cu siguranță n-au fost furate la Edinburg. 


38 


9 


Mama cameristei 


Cînd hotelierul, cu mult mai liniștit, plecă, Fullaway 
bătu la ușa camerei de culcare, chemă camerista și îi în- 
mînă caseta din lemn de trandafir. 

„— Pune-o la locul unde stă de obicei, zise el. În caz 
că domnișoara va fi aici înainte să ne fi întors, să-i co- 
munici că vom apărea la ora unsprezece fără cinci mi- 
nute. Vino cu mine, Allerdyke, urmă el, luînd-o înainte. 
Trebuie să ne rezervăm camere în hotel. Apoi vom spune 
să ni se aducă bagajele de la gară. Bănuiesc ceva. 

După un sfert de oră, cei doi domni stăteau în fu- 
moar. 

— Ei, ce crezi acum de toată povestea? începu 
Fullaway. 

— Mă gîndesc la ce i-ai spus hotelierului, răspunse 
Allerdyke. Dar crezi că această tînără femeie şi-a pier- 
dut bijuteriile ? 

— O, în privința aceasta nu ei încăpea nici cea mai 
mică îndoială, răspunse Fullaway. Dar lucrul nu s-a în- 
timplat aici ! N-a adus bijuteriile la Edinburg ; la sosirea 
ei nu mai erau de mult în casetă. A fost jefuită sau, pe 
vapor sau în timpul puținelor ore cît a zăbovit în Hull. 
Întreaga afacere — jefuirea vărului dumitale şi a ei — e 
opera unei bande nespus de abile, de hoți internaționali, 
şi n-aveam din nefericire nici cea mai slabă urmă care 
să ne poată ajuta, dacă doamna cu care vom supa nu ne 
va aduce pe calea cea bună. 

Allerdyke clătină din cap gînditor. 

— Avem aici de-a face, stărui Fullaway, cu bandiți 
foarte abili și cu experienţă, care au luat nu știu în ce 
chip cunoștință de două lucruri : că vărul dumitale aduce 
în Anglia bijuteriile ducesei Nastirsevici şi că domni- 
șoara Zélie de Longarde obișnuia să-și păstreze perlele 
și diamantele în caseta din lemn de trandafir. Dragă 
domnule Allerdyke, am pus adineauri caseta deoparte cu 
vădită indiferenţă, și desigur n-ai bănuit că în acea clipă 
chiar făcusem o descoperire. Caseta, care se află acum 
sus în camera de dormit a domnișoarei, — aș putea pa- 
ria pe orice, căci mă pricep în lucruri de astea — a fost 

executată în ultimele patru săptămîni de un rus, meșter 
tîmplar și artist ! ALIN dl 

— Pentru un scop anumit ? întrebă Allerdyke. 
= — Fireşte că pentru un scop anumit, îl încredinţă 
Fullaway. Cu scopul de a o schimba cu cea adevărată, 
cu caseta originală. N-ai ţinut în mînă caseta. E ciudat 
de grea, deşi e absolut goală. Fără îndoială că conţine o 
placă de plumb sub tapiseria ei delicată de atlas. Aceasta. 
era firește necesar pentru a ò înșela pe domnişoara Zélie. 
Ai auzit ce spunea, că abia în astă seară a deschis caseta, 
aici în Edinburg. Atunci, fără îndoială că cineva a schim- 
bat casetele între Christiania și Edinburg. De altminteri 
acesta e un truc de care se folosesc foarte mulţi, şi e 
foarte vechi. Şi acum să ne întoarcem iar la marea și 
„importanta întrebare — cine oare să fie făptașul? La 
această întrebare n-avem, cel puţin în momentul de faţă, 
nici un răspuns. | 

— Da, zise Allerdyke. Pentru mine întrebarea cea 
mare şi cea mai importantă este : cine este ucigașul vă- 
rului meu ? Și această întrebare n-o putem dezlega de- 
«cît la Hull, şi nu pierzîndu-ne vremea alergînd după bi- 
juteriile unei cîntăreţe celebre. l SLN 

— Şi eu, Îl asigură Fullaway cu vocea hotărîtă, sînt 
încredințat că mijlocul de a ajunge la descoperirea uci- 
gaşului vom găsi-o la supeul la care ne-am autoinvitat. 
Ce ne va povesti cîntăreața are poate cea mai mare în- 
semnătate pentru cercetările noastre de mai tîrziu. Gîn- 
deşte-te la catarama pantofului ! Ceea ce ne va spune refe- 
ritor la asta va fi pentru noi de-o deosebită importanţă ! 

Zélie de Longarde, care se întorsese de la concert pu- 
ţin înainte de unsprezece, apăru surizătoare şi într-o dis- 
poziție cu totul schimbată. Primirea extraordinar de caldă 
şi de entuziastă ce i se făcuse îi redase buna dispoziție. 
Gustă ceva din mîncările excelente, bău un pahar de 
șampanie şi începu apoi să ridă fără de grijă. 

— De fapt ai venit tocmai la momentul oportun, 
Fullaway, zise ea cu un ton de ușoară intimitate. Grasul 
“acela de Weiss nu mi-ar fi putut fi de nici un folos. Dar 
tot mă mir, cum de ai venit pînă aici și ce aveţi îm- 
preună de rezolvat — cu domnul acesta, Mr. Allerdyke, 
așa vă numiţi, nu-i aşa — aici în Edinburg ? De fapt 
Alerdyke e și numele unui domn cu care am venit pe 
vapor de la Christiania și pe care l-am părăsit la Hull. 

""Fullaway îi făcu semn lui Allerdyke pe sub masă cu 
piciorul să tacă. - i pb ip i 

'— N-ai mai auzit nimic despre acest domn Allerdyke 
de 'cînd l-ai părăsit la Hull, întrebă el, privind cu în- 
cordare pe cîntăreaţă. 

— Cum să fi auzit ceva despre el? răspunse domni- 
șoara Zélie. Nu era decît o cunoștință de călătorie. Totuşi 
hotăriîsem să ne întîlnim la Londra pentru afaceri. 

— Mr. Allerdyke — în treacăt fie zis, un văr al dom- 
nului de față — nu-și va putea ţine cuvîntul. Curind 
după ce ai părăsit dumneata hotelul din Hull, a fost gă- 
sit mort. 

Fullaway vorbise rece și calm și privea acum pe cîn- 
tăreaţă, care era sincer speriată. Ea puse jos paharul pe 
care tocmai voia să-l ducă la buze. În același timp aruncă 
o privire compătimitoare lui Allerdyke, și acesta observă 
pentru întiia dată ce neobișnuit de frumoasă era. 

— Adevărat ? exlamă ea. Dar e cu neputinţă ! Am fost, 
în aceeași seară în care am părăsit Hull-ul, în camera 
lui ; trebuia să vorbesc cu el despre afacerea de care am 
pomenit adineauri. Şi părea atît de sănătos și de voios! 
Mort — spuneţi ? De ce a murit ? 

Cei doi bărbaţi se priviră reciproc — urmă o scurtă 
pauză. Apoi Allerdyke scoase din buzunarul vestei un 
pacheţel învelit în hîrtie de mătase. Îl puse pe masă şi 
privi pe domnișoara de Longarde. 

— Ştiam că aţi fost în camera vărului meu, zise el. 
Aţi pierdut acolo catarama de la pantof ; am găsit-o cînd 
cercetam odaia. Apoi mi-a arătat  hotelierul telegrama 
dumneavoastră. Poftim catarama. 

El o privi fix cînd spunea acestea și-i preda pache- 
țelul, pe care ea-l desfăcu încet. Dar pe faţa ei nu se 
vedea decît surpriza satisfacţiei, şi-i aruncă lui Allerdyke 
o privire recunoscătoare. 

— Dar fireşte că-i catarama mea, exclamă ea. Vă sînt - 
într-adevăr îndatorătă, Mr. Allerdyke. Da, am telegrafiat 
hotelului sub adevăratul meu nume — Zélie de Longarde 
e doar numele meu de artistă. Mi-ar fi părut foarte rău 
să pierd catarama asta — e un cadou primit de mama 
mea la aniversarea nașterii sale. Dar n-aţi venit la Edin- 
“burg doar ca să mi-o predaţi ? 

— Nu, răspunse Allerdyke. N-am venit pentru asta. 
Ştiam că plecaseți spre Edinburg. O aflasem de la şofe- 

rul în automobilul căruia v-am întîlnit noaptea la How- 
den. Şi așa se face că v-am găsit aici. Aş vrea doar să 
vă pun citeva întrebări privitoare la vărul meu, și poate 
e să vă hotărăsc să veniţi la Hull să depuneţi mărturie 
la instrucţia judiciară. 

— La instrucţia judiciară? întrebă ea uimită. Nu 
vreţi să spuneţi că vărul dumneavoastră n-a murit de 
moarte naturală ! 

— Sînt ferm încredințat de faptul că a fost ucis în 
noaptea în care a sosit la Hull, răspunse Allerdyke. Și 
Fullaway crede tot așa ; dumneavoastră sînteţi probabil 
ultima persoană cu care a vorbit vărul meu. Despre ce 
voiaţi să vorbiţi cu vărul meu cînd l-aţi vizitat în ca- 
mera lui ? 

— Despre o chestiune pur comercială, răspunse ea cu 
hetăriîre. Avusesem mai multe convorbiri pe bordul lui 
„Perisco« — și am constatat că era un comerciant desă- 
vîrşit. Voiam să depun niște bani — și el mă sfătuise 
să-i investesc în întreprinderile unei societăţi prospere, 
care lucra cu cherestea de brad și pin. M-am dus în ca- 
mera lui să văd unele hirtii referitoare la societate. Mi-a 
dat un prospect, care se află în valiza mea. chiar azi l-am 
recitit. Asta-i tot. N-am rămas decit puţine minute în 
camera lui. 

— V-a arătat lucruri de preţ — bijuterii ? întrebă 
Allerdyke deodată. 

_ — Bijuterii, lucruri de preţ ? repetă ea. Nu, fireşte 
că nu. 

— Şi nici în timpul călătoriei, pe vapor? . 

„— Nu, nicidecum! zise ea. Bijuterii? Cum de aţi 
ajuns la concluzia aceasta ? 

— Pentru că vărul meu ducea cu el bijuterii de mare 
valoare, răspunse Allerdyke. Le avea la el cînd părăsise 
ilie — şi le mai avea cînd se afla în hotelul din 

ull. 

Fullaway, care ascultase cu atenție, interveni : 

— Asta n-o poţi spune, Allerdyke. Nu putem ști dacă 
le-o fi adus cu el la Hull. Poate că fuseseră furate încă 
dinainte. Miss Lennard care-i de față — daţi-mi voie să 
las deoparte numele dumneavoastră de artistă şi să reiau 
pe cel autentic — crede și dinsa că bijuteriile sale se 
mai aflau în caseta de lemn de trandafir cînd a debarcat 
la Hull, şi tot astfel cînd a sosit la Edinburg, dar... 

«v Vrei să spui cumva că nu le-aş mai fi avut ? în- 
trebă ea. Crezi oare... ; 

— Susțin, răspunse Fullaway, că e mai mult decît 
probabil că atît dumneata cît şi defunctul James Aller- 
dyke aţi fost jefuiți pe „Perisco“. Şi mai întreb unde se 
află fosta dumitale cameristă ? 

Celia Lennard lăsă să-i cadă cuțitul și furculiţa. Pălise 
deodată tare de tot. 

— Camerista mea ? repetă ea cu voce slabă. Sfinte 
Dumnezeule ! Nu te vei fi gîndit, nu vrei să susţii că ea 
e hoaţa ? Căci — dar nu, asta-i cu neputinţă — nu m-am 
gîndit nici măcar o clipă la o astfel de posibilitate. Cînd 
am ajuns la Hull a fost întîmplinată de un bărbat, care 
s-a dat drept fratele ei. Era foarte agitat — spunea că 
venise la Hull în mare grabă, ca s-o întilnească şi s-e 
roage să vină numaideciît cu el deoarece mama lor zăcea 
pe patul de moarte la Londra. Fireşte că am lăsat-o în- 
dată să plece, cu un automobil, ca să apuce trenul. 

Fullaway se plecă peste masă și-i umplu paharul. 

— Ştii, zise el silind-o să bea, numele și adresa fetei ? 
Dă-mi-le, şi peste cîteva ore vom ști dacă povestea cu 
mama muribundă a fost adevărată. 4 

Al doilea asasinat 


Lui Allerdyke îi bătuse la ochi faptul că Celia Len- 
nard, din momentul în care Fullaway pomenise de ca- 
merista dispărută, se tulburase şi părea cuprinsă de neli- 
niște. Pe rind roşea și pălea ; lacrimi i se iviră în ochi, 
şi vocea îi tremura. Și acum, la ultima întrebare a ame- 
ricanului, ea își fringea aproape disperată mîinile. , 

— Dar e imposibil ! exclamă ea. Nici nu-i ştiu adresa 
— cum s-o mai ţin minte ? Locuia undeva la Londra — 
în Blomsbury, pare-mi-se; dar chiar dacă i-am găsi 
adresa, de unde știm că locuieşte acolo şi maică-sa ? 
Acum un an, cînd am angajat-o, îi știam domiciliul, fi- 
rește, dar acum ? Chiar crezi că ea m-ar fi prădat ? 

— Acum n-are prea mare importanţă ce credem noi 
despre asta, răspunse Fullaway. E aceeași fată care te 


z 43. 


însoţise cînd m-ai vizitat cu prilejul achiziţionării colie- 
rului lui Pinke Pell ? 

— Da, firește, aceeaşi ! răspunse ea. 

— O franţuzoaică ? 

— Da, se numește Lisette. O aveam de un an şi avea 
recomandări excelente. 

`. — Nu-i chip să-ți aminteşti adresa ei? insistă Ful- 
laway. 
`- Celia strînse din sprîncenele ei fine. 

— Trebuie s-o am pe undeva, zise ea în sfîrșit, pro- 
babil că în caietul de adrese, care se află în locuinţa mea. 

Cine se află în locuinţa dumitale ? întrebă Fullaway. 

— Menajera mea şi o fată în casă. Dar ele nu pot 
găsi caietul cu adrese — toate hirtiile și lucrurile mele de 
valoare sînt încuiate. 

Fullaway își împine la o parte farfuria. 

— Atunci nu ne mai rămîne altceva de făcut, decît să 
plecăm imediat la Londra. 

Allerdyke, care mîncase liniștit pînă atunci, ridică 

privirea. i 
© — Tocmai asta voiam să propun și eu, zise el. N-avem 
nici un motiv să mai. rămînem aici. Dacă camerista a 
furat giuvaerurile, atunci poate că-i părtașe și la jefuirea 
vărului meu. Trebuie s-o găsim. 

Astfel supeul se termină repede. Miss Lennard începu 
să-şi împacheteze lucrurile ajutată de cameristă. Domnii 
îngrijiră de toate celelalte, şi la ora două cei trei se ` 
aflau într-un expres ce gonea spre Londra, fiecare preo- 
cupat de propriile sale gînduri. 

` Allerdyke, care luase cu Fullaway un cupeu separat, 
se pregătea de dormit. Dar înainte de a se culca, mai 
făcu o observaţie. i 

— Pare-mi-se, dragă prietene, că ne plimbăm cam 
fără rost de colo pînă colo. Sînt curios ce surpriză ne-o 
fi aşteptînd la Londra. 

O dimineață frumoasă de mai îi salută senină la so- 
sirea lor la Londra. Luară îndată un automobil și sosiră 
la locuinţa Celiei Lennard în Bedford Court Mansions, 
unde cîntăreața căută mult timp pînă ce găsi caietul cu 
adrese. 

— Iaţă-l! exclamă ea în culmea mulțumirii. Lisette 
Beaurepaire, Bernard Street 911, Bloomsbury — știam 
că trebuie să fie Bloomsbury ! În orice caz aici locuia 

cînd am angajat-o. Bărbatul din Hull, care s-a dat drept 
fratele ei, n-a spus unde locuiește mama ei la Londra. 

— În orice caz trebuie să ne ducem îndată în Ber- 
nard Street, zise Fullaway. 

Dar informaţiile pe care le căpătară la numărul 911 
din Bernard Street erau foarte puţine și fără de nici un 
folos pentru ei. Era un mic hotel sărăcăcios și proprie- 
tarul, care fusese chemat dintr-o casă învecinată, își 
aminti cu mare greutate şi cu ajutorul unui carneţel so- 
ios, că închiriase cu un an înainte o cameră de mansardă 
unei franțuzoaice. Dar nu-i ştia nici măcar numele ; n-o 
înscrisese decît ca ',„Mamselle“: și deoarece își plătea 
punctual chiria nu se mai ocupase de ea. Locuise la el 
cinci săptămîni, şi de atunci nu mai auzise absolut ni- 
mic de ea. : 

— Şi acum, ce-i de făcut? întrebă Allerdyke, cînd 
cei trei se aflară în stradă, dezamăgiţi. Urma aceasta cred 
că nu ne poate duce la un rezultat. Ori, stai, nu spuneai 
Miss Lennard că ai niște recomandări de-ale ei? Poate 
că acelea să ne ducă la un rezultat mai bun. 

— Da, am avut, declară Celia. Trebuie să le mai am; 
dar aţi văzut în ce dezordine st află toate hîrtiile mele. 
Va trebui să caut mult și îmi trebuie timp. 

„— Pînă atunci, își dădu cu părerea Fullaway, făcînd 
semn unei mașini, avem ceva mai bun de făcut. Trebuie 
“să mergem la poliţie. 

„Şi de astă dată, Allerdyke se convinse ce dibaci şi 
plin de experienţă era americanul. Părea că știe întotdea- 
una ce are de făcut și cui trebuie să se adreseze. După 
trei minute se aflau în faţa unui funcţionar al poliţiei 
criminaliste, care-i asculta atent și în deplină tăcere. Fi- 
rește că americanul nu-i comunică numai despre paguba 
suferită de domnișoara de Longarde, ci şi despre moartea 
lui James Allerdyke, precum și despre dispariţia bijuteri- 
ilor ducesei Nastirsevici. După ce isprăvi, spoliţistul se 
adresă Celiei Lennard. 

— Aţi putea să-mi faceţi o descriere a. acestei fete ? 

— Firește, răspunse Celia. Foarte exactă. 

— Atunci, vă rog s-o faceţi, zise funcţionarul, scoţînd 
dintr-un sertar un teanc de hirtii. Le răsfoi și-și puse în 
față una din ele. 

— E franţuzoaică, zise Celia. De vreo douăzeci și şase 
de ani. Înaltă. Sveltă — dar nu slabă. Cu o figură foarte 

simpatică. Păr negru, foarte des. Ochi negri — foarte 
pătrunzători. Are un ten foarte fraged. Nu prea drăguță, 
dar foarte atrăgătoare — așa cum sînt de obicei pari- 
ziencele ; căci e din Paris. Purta, cînd m-a părăsit la 
Hull, un costum negru și o mantilă tot neagră, garnisită 
cu blană. 

— Bagajul ei ? întrebă funcţionarul. 

— Avem un geamantan de mînă de mărime mijlocie. 

-— În orice caz, era destul de mare ca să conțină ca- 
seta de care pomenise amicul dumneavoastră ? 

— O, da, desigur ! 

Funcţionarul polițienesc își puse la loc hîrtiile în ser- 
tar şi-şi privi vizitatorii pe rînd. La urmă privirea lui se 
opri asupra Celiei. 

— Nu mai nutresc, din nefericire, nici cea mai mică 
îndoială că știu unde se află camerista. 

— Unde se află ? repetă Celia turburată. Cum, ştiţi 
unde se află ? 

— Se află în sala cadavrelor de la morga din Ped- 
dington, răspunse calm polițistul. . 

— Moartă ! Probabil ucisă ! Celia. Și, cum presupun 
acum, omorită în același” chip ca și domnul Allerdyke. 

— Trebuie să facem negreşit ceva zise Allerdyke cu 
voce tăioasă. Nu mai pot să suport această amînare. Uei- 
gașul lui şi ucigașul acestei fete e una şi aceeași per- 
soană. 

— Noi ne-am şi pornit pe lucru, Mr. Allerdyke, zise 
polițistul, întrerupîndu-l calm. De douăzeci și patru de 
ore ne ocupăm de moartea acestei fete, şi deşi nu ştiați 
asta, noi am auzit și despre moartea vărului dumneavoas- 
tră la Hull. Dar acum să vă spun ce s-a petrecut cu ti- 
năra fată. La Peddington se află în apropierea gării o 
serie de mici hoteluri particulare, la care trag mai ales 
pasagerii ocazionali. La unul din aceste hoteluri au sosit 
la 13 mai, la ora nouă seara, deci, douăzeci şi patru de 
ere după ce dumneavoastră, Miss Lennard, „aţi debarcat 
la Hull, un bărbat și o femeie, care s-au înregistrat ca 
frate şi soră, și au cerut două camere pentru o noapte. 
Femeia corespunde exact cameristei descrise de dumnea- 
voastră — iar pe bărbat vi-l voi descrie mai tirziu. Aceştia - 
doi, care aveau ca bagaj o valiză mijlocie, ca aceea 
descrisă de Miss Lennard, mincară seara împreună și se 
retraseră. A doua zi dimineaţa, cam pe la opt, bărbatul 

sună și ceru pentru amîndoi ceaiul. Acesta fu adus — și 
valetul văzu cum fratele întinde surorii o ceaşcă de ceai 
prin ușă. După o oră veni și spuse că sora lui dorește să 
nu fie deranjată. Că este foarte obosită şi vrea să se odih- 
nească. Apoi reținu camerele și pentru noaptea următoare, 
intră în restaurant și luă un dejun foarte copios, fără să se 
grăbească. Mai rămase chiar un timp de-și fumă ţigara 
şi, părăsind hotelul, n-a mai fost văzut şi nici nu s-a mai 
auzit nimic de el. Ziua trecu, fără ca fata să fi sunat sau 
să fi coborit. Seara, după repetate chemări, hoteliera des- 
chise ușa, găsi fata moartă — și, după aprecierea docto- 
rului, moartă încă de la zece sau unsprezece dimineața. 
Părerea medicilor era că fata fusese omorită cu o otravă 
necunoscută și care nu lasă urme. 

Polițistul tăcu și apăsă butonul unei sonerii. Intră în- 
dată un bărbat cu aparența calmă, corpolent, de vîrstă 
mijlocie. 

— Vă rog, Miss Lennard, să însoţiţi pe omul acesta 
— este unul din funcţionarii mei — la morgă, pentru a 
identifica cadavrul fetei. Poate însoţiţi și dumneavoastră, 
domnilor, pe Miss Lennard. După ce vă veţi întoarce, ne 
vom ocupa mai departe de chestiunea ce ne interesează 
şi vom vedea ce putem face. 

Miss Lennard și cei trei însoțitori străbătură cu mare 
viteză orașul pînă la Peddington, unde se opriră în faţa 
unei clădiri de cărămidă roşie. Un funcţionar îi conduse 
spre un mic pavilion, care avea un perete întreg de sticlă. 
Văzură un trup nemișcat de femeie, acoperit cu un cear- 
ceaf de pînză, cu fața albă și părul negru, des. Miss Ien- 
nar, care aruncase o privire fugară asupra cadavrului, 
strigă deodată : — Ea este, asta-i Lisette! Ah, pentru 
numele lui Dumnezeu, scoateţi-mă de aici ! 

Bancnotele rusești 


Detectivul care-i însoţise la morgă îi conduse înapoi 
în biroul şefului său. Acesta oferi un scaun Celiei, rugă 
şi pe cei doi domni să stea și făcu detectivului semn să 
rămînă și el. Apoi se adresă Celiei : 

— Aţi recunoscut-o pe femeie ? întrebă el prietenos. 
Tocmai la asta mă aşteptam și eu. Îmi pare rău că am 
fost, nevoit să vă impun. o. îndatorire atît de neplăcută ; 
dar.era absolut necesar. Și acum, urmă el, punîndu-și 
iar dinainte hîrtiile, vă rog. să-mi descrieţi exact bărba- 
tul cu care v-aţi întilnit cînd aţi sosit la Hull. L-ai văzut 
probabil și dumneavoastră. 

— Desigur că l-am văzut, răspunse Celia. Și l-aş re- 
cunoaște cu siguranţă pe mizerabil ! ii 

„Polițistul zimbi și privi spre Fullaway. 

— Credeţi, așadar, Miss Lennard, că omul pe care. 
l-aţi văzut atunci și bărbatul care a, însoţ t pe cameristă 
la hotelul unde a fost găsită moartă ar fi una şi aceeaşi 
persoană ? La urma urmelor ar putea să fie și așa, dar 
nu e sigur. Pe fată aţi descris-o perfect, descrieţi-l acum 
pe bărbat. 

` — Cred că pot s-o fac foarte bine, zise Celia cu ton 
hotărît. Şi v-aş putea povesti şi întîmplările ce au pre- 
cedat întîlnirea. Vaporul — „Perisco“ — a intrat la Hull 
pe şuvoiul fluviului cam pe la opt.şi un sfert și a an- 
corat în faţa debarcaderului Victoria. Din cauza fluxului 
n-a putut înainta mai mult și a trebuit să facem trans- 
bordarea pînă la țărm cu un tender. Cînd vaporaşul se 
apropie de noi se produse mare învălmășeală, și eu m-am 
mai dus o dată în cabina mea, să mai văd de unele lucruri. 
Atunci a venit Lisette ; părea foarte tulburată și-mi spuse 
că fratele ei ar fi venit s-o ia, deoarece mama ei zăcea 
pe patul de moarte la Londra. Mă rugă să-i îngădui să se 
ducă cu el. Firește că i-am permis. Își căută îndată gea- 
mantanul și haina, dintre bagajele noastre. Am ieșit și 
eu pe bord. Ea și bărbatul, presupusul ei frate, se urcară 
într-o barcă și plecară îndată spre. debarcader. | 

— Şi cum arăta bărbatul? o întrebă șeful poliţiei 
prietenos. 

— Un om tînăr — cam de vîrsta Lisettei. În orice 
caz de douăzeci și șapte pînă la treizeci de ani, cel mult. 
Păr negru, mustață, ochi negri și tenul oacheș. Nu mă 
îndoisem nici o clipă că ar fi fratele ei — părea să fie 
francez, deşi vorbea foarte bine englezeşte și fără accent 
străin. Era foarte corect îmbrăcat, cu costum și pardesiu 
negru. Ar fi. putut fi luat drept un funcţionar comercial ` 
ide la o casă mai bună — avea maniere foarte poliţicoașe, 
aproape prea politicoase. Firește, era grăbit. Voia s-o ia 

pe Lisatte numaidecit, şi spunea că ar putea apuca ulti- 
mul tren spre Londra. 

Șeful clătină din cap. 

— Acesta nu-i bărbatul care a însoţit-o la hotelul din 
Peddington, zise el. Vreau să vă citesc acum descrierea 
bărbatului, așa cum ne-au făcut-o hoteliera și personalul 
de serviciu : „Virsta, cam patruzeci şi cinci de ani, staż 
tură mijlocie. Păr castaniu, fața rasă. Purta un costum 
cenușiu de aţă, deasupra un pardesiu roșcat. Pălărie ‘de 
vînător de un cafeniu deschis. Ghete de sport cafenii“. 
După cum vedeți, Miss Lennard, urmă şeful, e vorba de 
cu totul altă persoană. Nu recunoaşteți cumva din des- 
crierea aceasta vreo persoană pe care ați mai observat-o 
vreodată în societatea cameristei dumneavoastră ? 

— Pot susţine că n-am văzut-o niciodată pe camerista 
mea în tovărășia vreunui bărbat, răspunse Celia. De cînd 
am angajat-o n-am stat mult la Londra. Am fost anul 
trecut un timp la New York şi Chicago ; apoi la Paris ; la 
Milano şi Turin ; și în ultimul timp la Moscova și Peters- 
burg. Cînd ne opream la Londra, avea fireşte mult timp 
liber — putea ieși seara — dar nu ştiu ce societate frec- 
venta. Nu, nu cunosc pe nimeni căruia să i se potrivească 
descrierea făcută. 

Şeful își adună hîrtiile și le puse din nou în sertarul 
biroului său. 

— Deoarece sînteți cu toții aici, zise el, ați putea 
să-mi dați unele informaţiuni despre călătoria dumnea- 
voastră pe „Perisco“, în ceea ce priveşte mai ales cu- 
noştința dumneavoastră cu Mr. James Allerdyke. Unde 
și cînd ați făcut cunoștință ? 

— Pe vapor — puține ore după plecarea noastră din 
Christiania, răspunse Celia. 

— Aşa cum se cunosc tovărăşii de`călătorie ? 

-— Desigur. Am stat întîmplător la masă unul lîngă 
altul. 

— Ştiţi unde se afla cabina lui pe vapor ? 

— Da, chiar în fața cabinei mele. Cred că noi "doi 
eram singurii care aveam cabine separate. 

— A pomenit vreodată faţă dg dumneavoastră despre 
prețioasele giuvaieruri pe care le aducea cu el în Anglia ? ? 

— Nu, nici măcar o singură dată ! 

— L-aţi văzut cînd a plecat de pe „Perisco* . spre 
debarcader ? i 

— Da, desigur! Am venit chiar împreună spre țărm, 
înaintea celorlalți pasageri. Îndată după ce m-a părăsit 
Lisette, m-am întîlnit întîmplător cu Mr. James Aller- 
dyke. Îi povestii cele petrecute şi-l întrebai dacă n-ar 
vrea să-mi ajute la transportul lucrurilor mele. Mă sfătui 
îndată să nu mai luăm tenderul, ci să închiriem o barcă 
din cele ce se aflau pe lîngă vapor. Spunea că ar fi foarte 
grăbit să ajungă pe uscat, deoarece îl aștepta un prieten 
la hotelul gării. Am închiriat așadar o barcă și am ajuns 
repede la debarcader. 3 
` — Şi dumneavoastră vă duceați firește caseta de bi- 
juterii — sau mai bine zis ceea ce luați drept caseta 
dumneavoastră — caseta-duplicat, pe care ați adus-o apoi 
la Edinburg ? 

— Da, fireşte. O aveam în mînă cînd m-a părăsit 
p şi n-am pierdut-o din ochi pînă ce n-am ajuns la 

otel. 

— Vă puteți aminti dacă Mr. Allerdyke avea ceva 
în mînă ? i 

— Da, ducea o geantă de mînă. Avea geanta în mină 
cînd l-am întîlnit pe vapor ; o ţinu pe genunchi în barcă 
și apoi în trăsura care ne-a dus la hotel; l-am văzut în 
ducînd-o sus în camera lui. Ceea ce mă izbise atunci 
era că adusese cu sine geanta și în sala de mîncare și că 
a puso pe masă, lîngă el, cît timp a luat masa de seară. 
Am mai văzut-o apoi în camera sa, cînd l-am vizitat, 
pentru a vedea prospectele unei întreprinderi norvegiene, 
de care-mi vorbise. Prospectele nu le-a scos din geanta 
de mînă, ci din despărţitura laterală a unui geamantan. 

— În seara aceea aţi luat masa împreună ? 

— Nu — stătea la o altă masă şi vorbea cu o doamnă, 
care fusese şi ea pe „Perisco“. În hotelul acela se aflau 

"o mulțime de pasageri de pe vapor — cel puţin douăzeci. 

— S-a așezat cineva lîngă Mr. Allerdyke ? Vreau-să 
spun la masa lui, cînd mînca ? 

— Nu-mi pot aminti — nu, cred că nu. Minca la o 
masă de lîngă perete — și-și pusese geanta lîngă el. Mă 
miram de ce tot tîra giupă sine geanta aceasta ; și cînd 
te gîndești că și eu purtam după mine lădiţa pe care e 
credeam caseta mea de bijuterii. 

— L-aţi văzut stînd de vorbă seara cu pasageri de pe 
„Perisco“ ?. 

— O, da — vorbise în holul hotelului cu doi trei 
dintre ei. Nu-i cunoşteam de aproape — în afară de doc- 
torul cu barba mare. Pe el l-am văzut stînd de vorbă 
cu Mr. Allerdyke în ușa camerei de fumat. 

— l-aţi observat mai de aproape pe pasagerii de pe 

„Perisco“ ? Nu vă izbise nimic neobișnuit la ei ? 

— Absolut nimic. Erau ca toţi pasagerii obișnuiți. 

Șeful, care luase notițe stenografice în timpul con- 
vorbirii, tăcu o clipă, ca pentru a mai chibzui lucrurile. 
Apoi se adresă iar Celiei, zîmbind. 

— De ce ați părăsit atît de repede hotelul ? întrebă A 
Aveați desigur motive serioase ; aș dori mult să le ştiu, 
dacă n-aveţi nimic împotrivă. 

— N-aveam nici un motiv serios, mărturisi Celia, cu 
(0) francheță neprefăcută. Nu-mi plăcea, pur şi simplu, să 
fiu singură. Nu-mi plăcea hotelul. 

Ştiam că n-am să pot dormi, și cum era o noapte fru- 
moasă cu lună plină, mi se făcu deodată poftă să plec cu 
un automobil. Odată hotărîrea luată, am şi plecat. 

— Înainte de plecare, v-aş ruga Miss Lennard, să ne 
ajutați în cercetările noastre. Şi adresîndu-se detectivu- 
lui : Adu lucrurile, zise el calm. Adu totul înăuntru. 

Celia scoase un uşor strigăt de spaimă cînd detectivul 
se întoarse într-o mînă cu un geamantan de piele ca- 
fenie, iar în cealaltă cu o cutie de rochii în care se afla 
_o mantilă garnisită cu blană. 

— Lucrurile Lisettei! gemu ea. O, n-aş vrea să le 
văd ! Ce mai pot face eu ? 

— Am vrea să le identificați — şi dacă se poate — să 
le mai priviți o dată, răspunse şeful poliției. Cutia aceasta 
conține tot ce purta pe dînsa cînd venise la hotel; gea- 
mantanul şi mantila sînt de altminteri tot ce a avut cu 
sine. Întinde toate lucrurile pe masă, adăugă el, adresîn- 
du-se detectivului. 

— Da, toate sînt lucrurile ei, zise Celia. Asta-i gea- 
mantanul pe care-l avea cînd m-a părăsit la Hull; şi 
aceasta e mantila pe care i-o dăruisem — şi celelalte lu- 
cruri sînt tot ale ei. O, mi-e atît de neplăcut să privesc 
toate astea. 

— O clipă, zise şeful. Voiam să vă mai spun că printre 
toate aceste lucruri nu se află nimic care ar putea do- 
vedi identitatea fetei — vreau să spun că nu s-au găsit 
nici un fel de hirtii sau altă dovadă. Nu s-a găsit nici 

măcar o singură scrisoare în geamantan — nici un in- 
diciu, În pungă erau bani — doi sau trei pfunzi de aur 
și ceva argint. Ceasul ei e aici — un ceas bun de aur — 
și purta două sau trei inele. N-aţi putea să ne spuneţi 
dacă după părerea dumneavoastră n-ar putea fi ceva 
ascuns în vreunul din lucrurile fetei ? Prin aceasta am 
putea economisi timp preţios. 

Allerdyke, pe care-l interesa mai mult Celia decît 
toate cele petrecute, observă deodată cum ochii ei de- 
vetiră mai vioi — curiozitatea ei femeiască fusese tre- 
zită. Privi obiectele visătoare. Pipăi vreo două sau trei, 
apoi se întoarse ţinînd în mînă o casetă pentru batiste, 
capitonată. 

— În căptușeala aceasta a fost cusut ceva! zise ea. 
Se poate simţi. Dacă poate careva din dumneavoastră 
să-mi dea un briceag sau o foarfecă... 

Bărbaţii se apropiară, pe cînd degetele abile ale Celiei 
descoseau căptușşeala de atlas. După o clipă, ea trase 
afară un pacheţel, pe care-l întinse șefului. Era învelit 
în hîrtie. Fullaway și Allerdyke priveau cu încordare, 
pe cînd polițistul îl desfăcea și aşternu conţinutul dinain- 
tea lor. Tăcură toţi o clipă. 

Bancnote ! exclamă Fullaway. Bancnote ruseşti! Și 
încă noi de tot !. 

Al treilea asasinat 


Şeful pusese bancnotele pe masă și începu să le răs- 
foiască. 

— Nu prea cunosc bine banii ruseşti, spuse el. Ştie 
vreunul din dumneavoastră cît ar face aceste hîrtii în 
banii noștri ? 

— Cinci sute. de mărci englezești. Şi vedeţi că ab- 
solut toate bancnotele sînt noi — nu uitaţi asta. 

— Da, și ce conchideţi ? 

— Că bancnotele acestea i-au fost date abia de curînd 
fetei, în Rusia — probabil la Petersburg, răspunse ame- 
ricanul. Ele mai arată că această femeie a fost ò unealtă 
în lovitura de jefuire a lui Miss Lennard şi a lui 
Mr. Allerdyke. Banii ruseşti au fost răsplata, sau numai 

o parte a răsplatei, şi întregul plan a fost născocit în 
Rusia și pus la cale tot acolo. 

— Foarte bine ! aprobă Allerdyke. Acum începem să 
ne apropiem de chestiune. 

— Dar dacă afacerea își are începutul în Rusia, zise 
șeful gînditor, atunci ar trebui să ne căutăm ceva dovezi 
sau puncte de sprijin în Rusia. 

— Ducesa Nastirsevici se și află în drum spre noi, 
zise Fullaway. Îşi scoase portofelul şi începu să caute 
printre hiîrtiile lui. Telegrama aceasta e de la ea — spune 
că a plecat spre Londra prin Berlin, Calais, și că vrea 
să mă vadă îndată după sosire. Telegrama a fost expe- 
diată acum două zile — aşa că mîine seară va fi la 
Londra. 

Șeful poliţiei criminaliste se aşeză la masa sa și apucă 
condeiul. — Vă rog să-mi daţi cu toţii adresele, dumnea- 
voastră, Mr. Fullaway, e hotelul Waldorf ? Locuiţi mereu 
Mansions. Ce număr ? Mulţumesc. Şi adresa dumnea- 
voastră, Mr. Fullaway, e hotelul Waldorf ? Locuiţi mereu 
acolo ? Bine. Dumneata, Mr. Allerdyke trăieşti. în Bed- 
ford. Te-aș sfătui însă, dacă ţii cu tot dinadinsul să cla- 
rifici moartea enigmatică a vărului dumitale, să mai rămii 
în Londra cîteva zile. Îmi poţi da o adresă ? 

— Am aici o filială comercială, răspunse Allerdyke. 
Acolo îmi găsesc întotdeauna corespondenţa cînd mă aflu 
în oraș. Allerdyke and Partners, Gresham Street. Dar de- 
oarece voi rămîne în orice caz aici cîtva timp, am să merg 
cu Mr. Fullaway la Waldorfhotel, astfel că mă veţi putea 
găsi acolo. Și apoi încă ceva, urmă el, dacă banii ar putea 
juca vreun rol, atunci spuneţi vă rog şi.. 

— Foarte bine, Mr. Allerdyke, deocamdată avem noi 
grijă de! toate, zise șeful zimbind. Deocamdată, aceste 
două cazuri analoge — crima din Hull și cealaltă din Ped- 
dington — se află în mîinile celor mai buni oameni ai 
mei. Unul din ei se află aici de față : detectivul-sergent 
Blindway. Dacă Blindway va avea nevoie de unul din 
dumneavoastră, va. veni el să vă caute. Dumneavoastră, 
Miss Lennard, să căutaţi actele cameristei şi să aveţi bu- 
nătatea să mi le trimiteţi cît mai repede cu putinţă, iar 
dumneata Mr. Fullaway, s-o aduci pe ducesa Nastirsevici 
de îndată ce va fi sosit. 

Afară în faţa clădirii lui Scotland Yard, Celia Lennard 


respiră uşurată. 

— Mai bine să nu fi cheltuit nici o centimă pe perle 
și diamante ! Sint sigură că nu-mi voi mai vedea biju- 
teriile. 

— Nu trebuie să fii chiar așa de deznădăjduită, zise 
Fullaway. Poliţia criminalistă londoneză e excelentă. lar 
eu și prietenul meu Allerdyke mai sîntem la posturile 
noastre. De aceea, pleacă liniștită acasă, mănîncă, apoi 
era cap bath puţin şi caută cu grijă certificatele — cine 
ştie ! 

_Amîndoi bărbaţii merseră un timp cufundaţi în 
gînduri. 

— Un lucru e limpede, în afacerea aceasta misteri- 
oasă, zise în sfîrșit americanul, și anume că avem de-a 
face aici cu criminali încercaţi și cu experiență. N-o 
să fie deloc uşor de clarificat situaţia. Și acum, vino cu 
mine la hotel Waldorf, aș vrea să dejunez. 

— Da, dar ar trebui să-mi rezolv mai întîi unele 
chestiuni personale. Dacă rămîn la Londra, trebuie să 
cer menajerei mele să-mi trimită haine și rufe. Ce nu 
pot îndura este această inactivitate impusă şi neputin- 
cioasă așteptare. 

Activitatea noastră se prea poate să nu fie chiar atît 
de inutilă pe cît bănuim acum. 

— În asemenea cazuri nu se știe niciodată ce aduce 
ceasul următor, zise Fullaway. Ne putem aştepta la orice. 

O luă înainte și aşteptă pînă ce Allerdyke își expedie 
telegramele. Cînd acesta ieși din clădirea poştei, zimbea. 

— I-am spus menajerei mele să-mi expedieze citeva 
cufere cu lucruri cu primul rapid și să-mi trimită şi pe 
șoferul meu, Gaffney. Gaffney ăsta e un băiat foarte șiret, 
care poate fi de mare folos în caz de primejdie. Cînd e 
vorba de spionat pe cineva, de adulmecat ceva, poţi să 
te bizui pe el — e un adevărat copoi ! 

— Minunat ! zise Fullaway satisfăcut. 

Mr. Franklin Fullaway, ca om de afaceri modern, își 
avea birourile instalate chiar în hotel. Lucrul acesta era 
pe cît de inteligent, pe atît de comod. Își amenajase apar- 
tamentul 'în faţa biroului, trăia într-un mediu plăcut și 
elegant, și ținea la dispoziţie permanent pentru clienţii 
săi diferite încăperi şi săli de restaurant ale unui hotel 
de primul rang, putînd şi să-i distreze, cînd era nevoie. 

_— Şi afacerea mea cere un cadru cît mai luxos, ob- 
servă americanul. Nu eşti primul milionar care s-a așe- 
zaf în fotoliul acesta. 

— Eşti foarte amabil, dar cam exagerezi în privința 
asta, răspunse Allerdyke. Îşi aprinse o țigară și privi 
cu un ochi de cunoscător covoarele groase, moi, mobilele 
elegante, rafturile de cărţi cu volume minunat legate. 
Întreprinderea dumitale pare -că merge bine. Afaceri 
mari ? 

Fullaway își arătă zîmbind dinţii lui fini. 

— O, în încăperea asta mică am făcut, anual, afaceri 
de: peste două sau trei milioane. 

— lar dumneata te-ngrijești să nu fii în pagubă la 
asemenea vinzări, zise Allerdyke. 

— lau, fireşte, comisionul ce mi se cuvine, plus un 
procent din vînzare. 

— In orice caz cîştigi mai bine ca mine, zise Allerdyke. 
Afacerile mele sînt de alt gen. Trebuie să fac rost în 
fiecare vineri de peste o mie patru sute de pfunzi, leafa 
a şase sute de lucrători. Toate astea desigur că nu le 
cunoști — în tot cazul n-ai un număr mare de func- 
ționari ? 

— Nu, răspunse Fullaway. Făcu semn din cap spre 
ușă. „Tot personalul meu este doamna aceea tînără pe care 
ai văzut-o. adineauri, Mrs. Marlow. O fată excelentă ! 

— O femeie măritată ? 

— O văduvă tînără, răspunse Fullaway ; o am de 
cînd sînt aici — de trei ani. Vorbește și scrie în mai multe 
limbi, e bine crescută și posedă și serioase cunoștințe 
în ramurile speciale ale afacerilor mele. Americană — îi 
cunosc foarte bine rudele. E specialistă în două ramuri 
în care lucrez mai mult — în tablouri și diamante. Re- 
cunoaşte dintr-o ochire un tablou vechi, autentic, și se 
pricepe la tot soiul de diamante — tatăl ei a lucrat în 
negoţul de diamante în Africa de Sud. 

— Bun element ! aprobă Allerdyke. I-ai povestie cele 
întimplate ? 

— Încă n-am avut prilejul, răspunse Fullaway. Dar 
am să mă sfătuiesc cu dînsa. E o femeie cu mintea pă- 
trunzătoare. 

— Pare chiar foarte inteligentă, zise Allerdyke. 

Își rechemă în minte încă o dată figura doamnei Mar- 
low ; îl examinase cu o privire tăioasă a ochilor ei mari, 

adineauri, cînd străbătuse- camera ei de lucru; o fe- 
meiușcă foarte bine îmbrăcată, drăguță și mlădioasă. 

— Fullaway, eşti deplin încredințat ` că afacerea cu 
franțuzoaica şi afacerea cu vărul. meu au vreo legă- 
tură ? 

— Dar se înțelege de la sine! răspunse Fullaway. 
Lovitura pornește de la o bandă foarte dibace, care a aflat 
că Mr. James Allerdyke duce în Anglia giuvaerurile du- 
cesei Nastirsevici, şi care urmărea şi comoara Zeliei de 
Longarde. Lisette, camerista franțuzoaică, nu este firește 
decît o unealtă... 

Cineva bătu în ușă ; apăru Mrs. Marlow, care aruncă 
șefului ei o privire întrebătoare. 

— Mr. Blindway dorește să vă vorbească, îl vesti ea. 
Să-l las să intre ? 

__— Imediat ! răspunse Fullaway. Sări în sus de pe fo- 
toliul său și se duse spre ușă; îl rugă pe detectiv să 
intre. Noutăţi ? întrebă el agitat, după ce Mrs. Marlow 
plecase, închizînd ușa în urmă-i. E ceva important ? 

Detectivul, care avea o faţă gravă, scoase din buzu- 
nar o mapă de scrisori şi desfăcu încet o telegramă. 

— Destul de important ! răspunse el. Cazul acesta, 
domnilor, ia forme foarte complicate. Telegrama aceasta 
a sosit acum o jumătate de oră, şi șeful a socotit că ar fi 
bine să v-o aduc îndată. Vedeţi ce conţine ! 

O tinu în faţa celor doi domni, și ei o citiră împreună. 
lată ce spunea : „Comisariatul poliției Hull, inspectorului 
C. I. D. Scotland Yard. 

Dr. Lydenberg, în legătură cu cazul Allerdyke, a fost 
împuşcat azi dimineaţă aici, High Street, de către o per- 
soană necunoscută, care n-a Pt încă fi arestată. Nici 
o urmă a criminalului“, 

Ambler Appleyard 


Fullaway puse telegrama pe masă şi privi la detectiv. 

— Împușcat — pe High Street — azi dimineaţă ? zise 
el uimit. Cum asta ? Într-o stradă plină de lume? Și 
totuşi nici o urmă ? 

— Nu cunoaşteţi prea bine Hull-ul, observă Aller- 
dyke, care-și mîngiîia gînditor mustaţa. High Street e cea 
mai veche stradă din oraș. E vechea stradă comercială. 
Jumătate din ea, partea „de jos, e aproape căzută în 
ruine. Se află aici case care nu mai sînt locuite. În spatele 
acestor case sînt curţi și străzi, care duc de o parte spre 
fluviu, iar de cealaltă parte spre străzi lăturalnice. Uci- 

- gașul a putut dispărea cu cea mai mare uşurinţă. Pro- 
babil că aşa s-a şi întîmplat. Dar ceea ce mă uluiește e 
că a fost împușcat tocmai doctorul Lydenberg. Căci acum 
se pune întrebarea : e legată și crima aceasta de cele- 
lalte misterioase nelegiuiri ? Înţelegi, Fullaway ? 

— Tocmai la asta mă gîndeam și eu, răspunse ame- 
ricanul. 

— Da, e la mijloc o mare enigmă, urmă Allerdyke, 
întorcîndu-se din nou spre detectiv. Acest Lydenberg era 
un străin — un suedez, norvegian, danez, sau așa ceva.; 
Nu ştiam nimic despre el, doar, după cum a spus chiar 
el, că venise la Hull pentru niște afaceri. Dar dacă asa- 
sinatul acesta e în legătură cu celelalte, atunci... 

— Atunci, urmă Allerdyke, deodată, atunci avem de-a 
face cu ceva monstruos. Ce crezi Fullaway ? 

— Cred că ai dreptate, răspunse Fullaway ; doctorul 
Lydenberg a fost împușcat ca să i se astupe gura pe 
veci. Poate că ştia- ceva, și ucigașului îi era frică. Ce-o 
să faceţi în împrejurarea aceasta ? întrebă el pe detectiv. 
Ai să pleci desigur îndată la Hull ? i 

— Nu! zise Blindway. Unul din oamenii noștri a şi 
plecat spre Hull. Trebuie să aşteptăm deocamdată alte 
veşti. Dacă aceste trei asasinate au vreo legătură între 
ele, atunci avem de-a face cu o bandă foarte abilă. 

Allerdyke își luă o ţigară. 

ral Cine știa, exclamă el, că vărul meu aducea biju- 
terii în Anglia. Dacă am putea ști precis aceasta, atunci 
cercul cercetărilor noastre s-ar restrînge simţitor.) 

— Chestiunea bijuteriilor lui Miss Lennard trebuie 
luată și ea în seamă, zise Fullaway. 

— Neîndoios, dar a fost probabil o acţiune secundară, 
zise Allerdyke. Trebuie să așteptăm sosirea ducesei Nas- 
tirsevici. Se poate ca ea să fi vorbit, așa că a aflat ci- 
neva că afacerea dintre ducesă și clientul ei se va încheia, 
și imediat a fost conceput planul acţiunii. Înţelegeţi, ne- 
gocierea era cunoscută la două capete ale continentului. 

Unde să se fi aflat ceva din această taină? Aici sau 
acolo ? 

— Fireşte că nu aici, răspunse Fullaway, apăsînd 
asupra cuvintelor. Asta o știu cu siguranţă. Din Rusia a 
fost pus la cale totul. 7 

— Atunci nu putem face altceva decît să aşteptăm 
sosirea ducesei, zise Allerdyke. Crezi că vine mîine seară ? 
În timpul acesta, domnii de la poliție vor mai căpăta 
şi alte informații de la Hull și poate că găseşte şi Miss 
Lennard actele cameristei sale franceze. Fullaway, 
— urmă el, ridicîndu-se de pe fotoliu — acum trebuie să 
te părăsesc. Omul meu cu bagajele trebuie să fi sosit, 
şi mai am de aranjat unele chestiuni în biroul hotelului. 
O să ne vedem desigur mai tîrziu. 

Plecă agale și, străbătînd antecamera, aruncă o privire 
pătrunzătoare secretarei, care-i răspunse în același fel.. 

— Pare să fie o femeie a naibii de isteață; mormăi 


el după ce fu afară. 


Se duse la biroul hotelului și comandă pentru Gaffney 
o odaie cît mai aproape de a sa, dădu unele instrucțiuni 
în privința bagajelor sale apoi porni încet pe stradă, spre 
țărm. Împotriva obiceiului său, umbla cu capul plecat 
şi privea asfaltul trotuarului, de parcă ar fi căutat să 
capete de acolo o dezlegare. 

— Dacă aş avea cel puțin la îndemînă un om deştept, 
cu care să se poată sta de vorbă, exclamă el deodată, cu 
glas: tare, fără să bage de seamă că un trecător îl pri- 
vea uimit. 

Deodată tresări. O idee, un nume îi trecu prin minte. 
Ambler Appleyard, acesta era omul care-l trebuia lui 
acum ! 

Chemă un automobil și se urcă: „Du-mă pînă la în- 
ceputul lui Gresham Street, zise el. Dar cît poţi de re- 
pede !“ Se mira de ce nu se gîndise mai devreme la Am- 
bler Appleyard. Appleyard era procuristul filialei sale 
londoneze, un tînăr din Bradford, inteligent, priceput și 
energic, care conducea de trei ani afacerea din Londra a 
firmei „Allerdyke and Partners“. 

Allerdyke ajunse la clădirea înaltă, pe a cărei intrare 
era gravat, pe o placă de metal strălucitor, propriul său 
nume. Sţrăbătu depozitul de marfă, unde cîţiva lucrători 
despachetau marfa proaspăt sosită de la fabrică, și salu- 
tînd scurt străbătu coridorul spre biroul procuristului său. 

"— Ambler, am să-ți vorbesc. 

— Nu știam că vă aflaţi în oraș. E ceva nou? 

— O mulţime de noutăţi! răspunse Allerdyke. Ce 
mai e pe aici ? 

— Am încheiat contractul cu sud-americanul, zise 
Appleyard. Am isprăvit azi dimineaţă. 

— Bine, zise Allerdyke. Pînă la ce sumă se ridică 
valoarea totală ? 

— Șaptezeci și cinci de mii ! 

— Bine, foarte bine, repetă șeful. Încolo, ce mai e 
nou ? 

— Nimic, în afară de cele obișnuite ! 

Aruncă asupra lui Allerdyke o privire plină de aş- 
teptare. 

— Ai auzit veștile despre vărul meu ? 

— Doar din gazete, zise Appleyard, luînd cîteva de 
de pe pupitrul său. Una pomenește despre moartea lui 
subită ; cealaltă lasă să se înțeleagă că nu-i lucrul curat 
la mijloc ! 

— Lucru curat ? repetă Allerdyke. James al nostru a 
fost asasinat, asta-i ! Și acum, fii atent Ambler. Îi povesti 
pe larg toată chestiunea, neuitînd nici un amănunt. 

— Ei, întrebă în sfîrșit Allerdyke, ce crezi de po- 
vestea asta ? 

— E o lovitură premeditată şi îndrăcit executată. Dar 
un lucru mă frapează. Vestea despre giuvaerurile ducesei 
Nastirsevici a răsuflat, așadar, sau aici în Londra sau 
dincolo, în Rusia. Înainte de sosirea ducesei nu aveţi nici 
o posibilitate să judecaţi asupra celor ce se vor fi petre- 
cut eventual în Rusia. Știţi deocamdată că trei oameni, 
aici în Londra, au ştiut că bijuteriile se aflau în păstrarea 
lui James Allerdyke. Cei trei sînt : Fullaway, secretara sa 
și Delkin, milionarul din Chicago ! Și acum, Mr. Aller- ' 
dyke, ce știți despre aceștia trei ? ; 


14 


Cincizeci de mii de pfunzi recompensă 
` Allerdyke răspunse la întrebarea lui directă printr-o 


lungă privire cercetătoare. Încet și treptat își dădu seama 
de însemnătatea acestei întrebări. 

— Da, asta este ! zise el în sfîrșit. Ce știu eu de fapt 
despre acești trei oameni ? Despre Fullaway doar atit 
cît am aflat de el. Pe secretara lui abia o cunosc, iar în 
ce-l priveşte pe Delkin, nu știu nimic despre el: Toate 
laolaltă nu valorează absolut nimic pentru lămurirea 
problemei. 

— Mai nimic, într-adevăr, repetă Appleyard. ` S-ar 
putea ca Fullaway să fie un om cinstit, s-ar putea însă 
să fie și contrariul. Despre secretara lui e cu putinţă! de 
crezut orice. În ceea ce-l privește pe Delkin, de ce n-ar 
fi decît o născocire a fanteziei lui Fullaway. 

— Te înţeleg foarte bine, îi răspunse Allerdyke. Am 
fost pînă acum două zile în societatea lui Fullaway — e 
fără de nici o îndoială un om inteligent şi capabil. Ja- 
mes nu era omul care să fie în relaţii cu oameni suspecți. 
În ce o privește pe secretară, nu pot spune încă nimic 
despre dinsa. De altminteri, Fullaway mi-a spus chiar 
azi că nu i-a vorbit încă nimic despre această afacere. 

— Încă nimic despre evenimentele din Hull şi despre 
problema Lennard, posibil ! Dar ea trebuie să ştie despre 
afacerea cu ducesa. Aţi putea deci să recurgeţi la orice 
birou de informaţii, cerînd detalii despre Fullaway. Tot 
atît de ușor este să vă interesaţi și despre Delkin. Dar 
nici un birou de informaţii nu vă va putea spune nimic 
despre Mrs. Marlow. Chiar și despre Fullaway nu veţi 
căpăta decît informaţii pur comerciale. Ar putea fi un 
„om de afaceri cinstit; poate fi totuși părtaş în această 
afacere și secretara lui. Giuvaerurile în valoare de două 
sute cincizeci de mii de pfunzi, Mr. Allerdyke, sînt o 
adevărată ispită ! Și oamenii aceștia știu că giuvaerurile 
astea erau pe drum. Mai mult. Aveau timpul și prilejul 
să-l spioneze pe aducător — pe Mr. James. 

Allerdyke îşi frecă bărbia şi încreţi fruntea. 

— O crimă, reluă Appleyard, atît de brutal executată 
trebuie să fi avut un cap, care să fi condus totul. Ne în- 
toarcem mereu la faptul că oamenii aceștia erau singurii 
în Anglia, care ştiau ceva despre bijuterii. 

— Pe cît ştim, singurii ! îl îndreptă Allerdyke. Dar 
se poate să mai fie şi alții care să fi ştiut ceva. Oameni 
cărora să li se fi scris ceva din ‘Petersburg. Căci întregul 
complot, deşi executat aici, se poate să fi fost e A e în. 
Rusia. Nu trebuie să uiţi nici asta ! ceia 

„— Admit şi asta, zise Appleyard ; dar chestiunea 
aceasta nu se poate limpezi în nici un fel înainte de so- 
sirea ducesei. Cu toate acestea, eu tot vă propun să cu- 
legem ceva informaţii asupra lui Fullaway și a miliona- 
rului său Delkin — aş putea rezolya PE în cîteva 
ore. - 

— Fă cum crezi ! zise Allerdyke. 

"— Nu uitaţi că pot afla dacă un milionar din Chicago 
cu numele Delkin se află în Londra sau dacă Fullaway e 
un om de afaceri cu bună reputaţie — dar atît. În pri- 
vința secretarei nu pot face absolut nimic. 

„— Pe Mrs. Marlow o păstrez pentru mine, zise Aller- 
dyke. Vasăzică vei avea grijă de toate şi-mi vei comu- 
nica rezultatul. Bagă de seamă Ambler — peste două sau 
trei zile, toată povestea o să se afle în gazete. 

„ Allerdyke avea dreptate în privinţa aceasta. Autorită-, 
țile polițienești, care ajunseseră la convingerea că eveni- 
mentele luaseră proporţii uriaşe, se hotărîră să-și asigure 
ajutorul presei și publicară întreaga poveste, cu toate 
amănuntele. Astfel gazetele de a doua’ zi relatau despre 
trei asasinate misterioase și două mari jefuiri — lumea 
gazetelor nu mai cunoscuse de mulți ani o afacere mai 
senzațională. 

— Oamenii presei vor roi acum în jurul nostru. ca 
muștele, zise Fullaway către Allerdyke, la dejun. Urmea- 
ză-mi sfatul — nu primi pe nimeni şi evită să le dai 
vreo informaţie. 

— Că nu voi vorbi cu nimeni despre asta poţi fi în- 
credinţat, răspunse Allerdyke cu voce hotărită. De fapt 
nici nu văd ce folos ar putea avea pentru noi toate aceste 
articole de gazetă, 

— Un mare folos, zise Fullaway. Îndreaptă atenţia ge- 
nerală asupra chestiunii. Pariez că de acum mulţi detec- 
tivi amatori s-au şi pornit în urmărirea omului care a 
omorît-o pe camerista franceză la hotelul din Peddington. 
Ceea ce mai trebuie făcut acum e să anunțăm acordarea 
unui premiu. 

— Probabil vor mai contribui la acest premiu încă 
două persoane : Miss Lennard şi ducesa rusă. Dar mai 
întii am să le întreb și pe ele. 

— Bine ! aprobă Fullaway. O să vedem ce va spune 
prinţesa, cînd o sosi diseară. Cred că atunci vom cunoaște 
mult mai bine toată situația. 

În seara aceea Allerdyke avu prilejul să afle părerile 
ducesei Nastirsevici ; căci aceasta nu se ostenea, să-și as- 
cundă sentimentele. Chiar el o conduse pe Miss Lennard 
la Scotland Yard, unde găsiră pe Fullaway şi pe ducesă 
într-o aprinsă discuţie contradictorie. Allerdyke privi cu 
mult interes pe noua sosită. Era o femeie îngrijită, dră- 
guţă, de vîrstă mijlocie, inteligentă, dezgheţată, tip de 
americană. Şeful poliției se pregătea s-o întrebe și alte 
amănunte, dar mai întîi îi relată lui Allerdyke ceea ce 
aflase pînă atunci. 

— Ducesa ne asigură, Mr, Allerdyke, că nici un om 
în afară de dînsa și de Mr. James Allerdyke n-a știut ri- 
mic despre afacerea cu giuvaerurile, zise el. V-am înţeles 
bine, doamnă, urmă el, adresîndu-se ducesei, că n-aţi po- 
menit nimănui despre intenţiile dumneavoastră ? 

— Nimănui, asigură ducesa. Din clipa în care Mr. 
Allerdyke mi-a vorbit despre aceasta și pînă la sosirea 
mea aici, în Londra, n-am spus nimănui vreo vorbă de 
toată afacerea. : 

Polițistul privi pe Allerdyke de parc-ar fi voit să-l 
invite să pună vreo întrebare oarecare, și Allerdyke veni 
cu întrebarea ce-l preocupase continuu de cînd văzuse 
carnetul cu Însemnări al vărului său. 

— Cum de ați ajuns, doamnă, să acordați o astfel de 
încredere vărului meu ? întrebă el în felul său degajat. 
M-am bucurat întotdeauna de încrederea vărului meu, 
dar nu l-am auzit niciodată pomenind numele dumnea- 
voastră. Vă cunoştea bine ? 

— ÎI cunoșteam pe Mr. Allerdyke de ceva mai mult 
de un an, răspunse ducesa. L-am întîlnit mai întîi la 
Paris, apoi pe Riviera, după aceea ne-am văzut în Ru- 
sia. Rezolva pentru mine diferite afaceri. I-am oferit 
toată încrederea — cea mai deplină încredere. Ştiam că 
este un om cum nu se poate mai cinstit. Și tocmai cînd 
luasem hotărîrea să vînd giuvaerurile acestea, l-am în- 
tîlnit din întîmplare la Petersburg pe Mr. James Aller- 
dyke. Să fie cel mult cîteva săptămini de atunci. M-am 
sfătuit cu el și am luat împreună hotăririle necesare. Apoi 
dînsul a telegrafiat lui Mr. Fullaway, iar restul îl ştiţi. 
Vă repet că nimeni în Rusia n-a putut afla ceva de la 

mine, și sînt sigură că nici Allerdyke n-a pomenit nimă- 
nui nimic. 

— Niciodată nu putem fi siguri, ducesă, zise polițistul. 
Aţi schimbat scrisori cu cineva în legătură cu afacerea 
aceasta ? 

— N-am scris nici un rînd despre toate astea, replică + 
ducesa. N-a fost decît schimbul de telegrame dintre Mr. 
James Allerdyke și Mr. Fullaway. Crima n-a fost plă- 
nuită în nici un caz în Rusia. Aici în Londra a fost pusă 
la cale. , 

— Hm, da, zise polițistul după o pauză, atunci aș dori 
să vă mai pun o întrebare, ducesă. Aţi predat preţioasele 
dumneavoastră bijuterii lui Mr. James Allerdyke. V-a dat 
în schimb vreo chitanţă ? 

— Mi-a dat o chitanţă, pe care o am în geantă, răs- 
punse ducesa. Cuprinde și o listă, scrisă de mîna lui, a 
tuturor bijuteriilor. 

i — Şi cum erau împachetate bijuteriile cînd i le-aţi 
at. 

— Au fost împachetate foarte simplu — a fost ideea 
lui — în hîrtie de mătase și piele de căprioară şi vîrîte 
apoi într-o cutie veche de ţigări, pe care a ascuns-o apoi 
într-o valiză mică de voiaj. O cutie de ţigări i se părea 
o bună ascunzătoare pentru lucrurile acelea de preţ. Nu 
ocupau loc mult, și ca mijloc de prevedere a mai pus pe 
deasupra unele obiecte de toaletă fără importanţă. 

„_— Şi totuși se pare că hoţii s-au repezit în momentul 
critic de-a dreptul la cutia de ţigări, zise șeful. Dar cred 
că în astă-seară nu mai putem face nimic altceva. Mai 
are careva dintre dumneavoastră să-mi facă vreo pro- 
punere ? f 

— Da, zise Allerdyke. Trebuie să acordăm un premiu, 
dar nu o sumă derizorie. Asta mă priveşte pe mine, pe 
ducesă şi pe Miss Lennard. De aceea propun ca noi trei 
să ne sfătuim o clipă în linişte. 

Rezultatul acestei convorbiri — condusă de Allerdyke 
cu toată energia lui bărbătească — fu un comunicat care 
apăru a doua zi în toate ziarele londoneze. Se referea la 
trei asasinate și două însemnate furturi de bijuterii, ale 
căror amănunte erau destul de interesante. Dar ce era 
mai fascinant, era titlul : 


50 000 DE LIRE STERLINE RECOMPENSĂ. 

Pensiunea din Bayswater 


` Marshall Allerdyke, care şi pînă atunci avusese de lu- 
cru în Londra, devenise, cu mult înaintea acestor aven- 
turoase evenimente, membru al Carlton-clubului din City, 
și stătea acolo, a doua zi după sosirea ducesei Nastirse- 
vici, la o fereastră a sălii de fumat, ca să-l vadă venind 
pe Appleyard, pe care-l invitase la dejun. Chiar în faţa 
lui se afla renumita clădire a Băncii Rothschild, şi cu in- 
teresul pe care-l au oam..nii de afaceri pentru potentaţii 
finanțelor, privea intrarea distinsei case şi se distra ur- 
mărind numeroasele persoane care intrau și ieșeau. 

Deodată văzu un automobil care venea din susul stră- 
zii şi se opri în faţa Băncii Rothschild. O doamnă tînără 
cobori şi plăti șoferului. Allerdyke constată spre marea 
lui uimire că era Mrs. Marlow. 

Instinctiv se trase puțin înapoi de la fereastră. De 
fapt n-avea niçi un motiv, căci ce era dacă-l vedea secre- 
tara lui Fullaway la una din ferestrele Carlton-clubului ? 
Arăta mai drăguță și mai elegantă ca de obicei. După ce 
plăti şoferului, dădu din cap prietenește, apoi cu un pa- 
chet de hîrtii în mînă intră în bancă. 

— Afaceri cu Rotschild ? se gîndi Allerdyke. Aș vrea 
să ştiu... 

Tocmai atunci portarul clubului, un bătrîn cu o înfă- 
țișare foarte venerabilă, conducea înăuntru pe Appleyard. 
Allerdyke îi făcu îndată semn să vină la fereastră. 

— Îți aduci desigur aminte, zise el încet procuristului, 
că ţi-am pomenit ieri de „secretara lui Fullaway — o oa- 
recare Mrs. Marlow ? 

— Da, desigur, răspunse Appleyard. Ce-i cu ea ? 

— A intrat chiar acum la Banca Rothschild, peste 
drum, zise Allerdyke. Vino în colţul acesta. Trebuie să 
iasă numaidecit, și atunci ai putea s-o vezi. 

Appleyard se așeză la fereastră și aşteptă în tăcere şi 
cu răbdare. Deodată, Allerdyke îl atinse cu degetul.  - 

—  Uite-o că vine ! șopti el. Acolo ! 

Appleyard privi cu oarecare indiferenţă pe stradă. CA 
clipa următoare trebui să uzeze de toată puterea lui de 
stăpînire, ca să înăbușe un strigăt de surprindere ; cu- 
noștea foarte bine pe doamna aceasta. 

— Drăguţă femeie, zise el. Pare să fie şi foarte is- 
teaţă. Așadar, Mr. Allerdyke, am ambele informaţii. Vreţi 
să le auziţi ? 

— Firește, răspunse Allerdyke: 

. Appleyard se aşeză pe o sofa și-și aprinse ţigareta pe - 
care i-o oferise Allerdyke. 

— Fullaway este un om de afaceri în care te poţi 
încrede, și se pare că nu se cunoaște nimic defavorabil 
privitor la el. Raportul pe care vi l-a făcut el însuşi asu- 
pra tranzacţiilor sale este în concordanţă cu cele ce am 
aflat despre el. Pe scurt, e un om demn de încredere, 
cumsecade — firește că văzut tot din punctul de vedere 
al afacerilor. Și cu Delkin e totul în regulă — în orice 
caz se află de cîteva săptămîni în Londra un milionar cu 
numele Delkin, din Chicago. Ocupă un apartament som- 
ptuos la Hotel Cecil — și fiica lui e pe punctul de a se 
căsători cu Lordul Hexwater. Și aici totul se potriveşte 
cu cele povestite de Fullaway. 

„_— Foarte bine ! Dar acum altceva : Ce crezi de re- 
compensa fixată ? 

— Cincizeci de mii de lire sterline e o sumă colosală, 
zise Appleyard. 

— Jumătate e de la ducesă ; douăzeci de mii sînt de 
la mine ; cinci mii plătește cîntăreaţa ! șopti Allerdyke. 

— O'să găsească destui amatori, zise Appleyard, dînd 
din cap. 

Appleyard plecă după vreun ceas și jumătate de la 
club, adîncit în gînduri. Dar nu se gîndea la recompensă 
ci la Mrs. Marlow, căci Appleyard o cunoștea destul de 
bine dar sub alt nume, -Miss Slade. De cînd venise la 
Londra și preluase conducerea afacerilor lui Allerdyke 
locuia într-una din acele pensiuni bine mobilate şi con- 
fortabile din Bayswater în care burlaci, femei tinere, yă- 
duve și perechi fără copii trăiau fiecare după gustul său. 
Putea fi singur, sau să se distreze, după dispoziţie. Astfel 
trăia de cîțiva ani, şi de vreo doi ani locuia aici și tînăra 
femeie pe care o cunoştea ca Miss Slade. Relaţiile sale 
cu Miss Slade erau de prietenie și-i plăcea să mai pe- 
treacă cu dînsa în saloanele pensiunii. O cunoştea ca pe 
o tînără plină de spirit, cu idei proprii, pe care știa să 
le exprime foarte tranșant. Se vedea bine că era femeie 
umblată prin lume, care cunoștea și poameni și lucruri. 
Se pricepea să vorbească despre politică, cunoştea bine 

viaţa economică și poseda mai ales un fel al ei propriu 
de a privi viaţa și lumea. Dar nu vorbea niciodată despre 
sine, şi Appleyard nu ştia despre ea nimic altceva decit 
că lucra într-un birou şi că părăsea în fiecare dimineaţă 
punctual şi regulat casa. Desigur că avea un post bine 
plătit, căci traiul în pensiunea aceasta nu era chiar așa 
de ieftin. Ei, dar acum era informat asupra activităţii 
acestei Miss Slade. Era secretara particulară a lui Mr.: 
Franklin Fullaway și-l înlocuia în chestiuni de afaceri 
la o casă ca Banca Rothschild. Dar de ce se numea Miss 
Slade în viaţa particulară și Mrs. Marlow în afaceri ? 

— Şi la urma urmelor de ce n-ar face-o ? se întrebă 

singur Appleyard. Ar putea avea motivele ei pentru a se 
da într-un loc drept o femeie nemăritată, iar într-alt loc 
drept văduvă. Nici un articol de lege din Anglia nu-i in- 
terzicea aceasta, și nici un om n-avea dreptul s-o întrebe 
„asupra motivelor sale. 
De altfel nici nu intenţiona s-o întreba despre aşa ceva 
“pe Miss Slade, dar întîmplarea îl aduse, chiar în seara 
aceea, după masă, lingă ea deoarece se așezară la masa 
pe care se aflau ziarele. Senzaţia zilei, premiul colosal, 
îi dădu prilej să lege conversaţia. 

— Aţi urmărit povestea aceasta ciudată ? întrebă el 
cu un ton indiferent, arătînd spre titlul cu litere groase 
al articolului din ziar. O să fie desigur principalul su- 
biect de conversație pentru săptămiînile ce vor urma. Trei 
asasinate, jafuri de aproape trei sute de mii de lire ster- 
line, o mare recompensă. Asta-i colosal ! 

Miss Slade clătină din cap, fără să dea cel mai mic 
semn de interes. 

— Nu citesc despre asasinate, răspunse ea. 

— În orice caz, un premiu de cincizeci de mii de lire 
e o sumă enormă ! Cred că am să mă ocup de afacerea 
asta. 

— Dacă nu cunoşti pe nici unul din cei implicaţi și 
ești cu totul departe de chestiune, cum vrei să cîștigi pre- 
miul ? : 

— Dar în informaţiile din ziare sînt numite o mul- 
țime de persoane despre care s-ar putea afla cîte ceva, 
răspunse Appleyard. Avem o ducesă rusă ; un fabricant 
care se numește Allerdyke ; un american care se numește 
Franklin Fullaway — toți par să-fie oameni bine cu- 
noscuți. Ai auzit vreodată de ei ? 

. Miss Slade îi aruncă o privire plină de indiferență: - 
— Niciodată, zise ea liniştit. Dar mă tem, că de-acum 

încolo o să-mi fie dat să aud de la dumneata. 

= Se întoarse și plecă luîndu-şi jurnalul ei, pe .cînd 
Appleyard se aşeză cu o gazetă într-un colț. i 

-— Ce mai minciună ! își zise el. Și o femeie care 
poate spune mii de minciuni cu aceeași siguranță și ace- 
eaşi dibăcie. Ea... 
` Dar își curmă monologul. Cînd să treacă în cealaltă 
încăpere, Miss Slade se oprise spre a vorbi cu un alt 10-. 
catar al casei, un domn asupra căruia Ambler Apple- 


yard își oprise de multe ori atenţia. 
16 


Ms. Gerald Rayner 


Existau destule motive temeinice pentru care Ambler 
Appleyard se ocupase atît de mult de bărbatul cu care 
vorbea acum Miss Slade. Chiar și înfăţişarea lui ex- 
terioară era destul de frapantă, .căci aparţinea acelor oa- 
meni la care se îngemănează nefericit o mare frumuseţe 
a expresiei feţei cu un trup diform. Chipul lui era al 
unui poet și visător, trupul al unui cocoşat. S-ar fi putut 
spune că natura voia să arate ce desăvîrșşit se pot îmbina 

în același om frumuseţea și uriciunea. Un alt motiv pen* 
tru care Appleyard se preocupase atit de mult de Mr. 
Rayner era misterul care-l înconjura pe omul acesta. 
Era fără îndoială om cu stare. Căci în afară de faptul că 
era bărbatul cel mai bine îmbrăcat din casă, ocupa şi mai 
multe camere foarte bogat și elegant mobilate, în care 
se aflau și tablouri de mare preţ și obiecte de artă. Ap- 
pleyard îl luase la început drept poet, artist sau savant, 
dar ajunsese curînd la convingerea că Rayner trebuia să 
fie, ca și dînsul, om de afaceri. În fiecare dimineaţă, la 
nouă şi jumătate fix, se oprea un elegant automobil par- 
ticular în faţa casei „ca să-l ia pe Rayner, şi același au- 
tomobil îl aducea înapoi la cinci și jumătate. Numai oa- 
menii de afaceri puteau fi după părerea lui Appleyard 
atit de exacți și de punctuali în obiceiurile lor. 

Dar nimeni în toată pensiunea nu știa ceva despre 
Rayner. Nimeni nu știa unde-l ducea zilnic automobilul, 

nimeni nu cunoștea afacerea lui. Appleyard, care se în- 
vîrtea întotdeauna prin inima orașului, care cunoştea 
toate străzile comerciale, toate cluburile și toate restau- 
rantele bune, nu-l întîlnise încă niciodată. 

Peste marginea ziarului său, Appleyard observa cu 
prudenţă cum Rayner și Miss Slade se salutară, schim- 
bară cîteva cuvinte şi se așezară împreună într-un colț 
al camerei, unde au stat multă vreme de vorbă. Îi bătuse 
- lui la ochi şi în alte dăţi cît de des vorbeau și cît păreau 
de intimi. Cocoșatul se avea bine cu mai toţi locatarii ca- 
sei, și erau puţine lucruri pe lume despre care să nu fi 
ştiut discuta. Dar în cele mai multe cazuri nu vorbea cu 
un singur ins, ci se atașa unui întreg grup. Numai cu 
Miss Slade făcea excepţie, şi nenumăratele, intimele con- 
versaţii cu dînsa împingeau lucrurile atit de departe, în- 
cît putea părea evident că Miss Slade își pusese în gînd 
să atace punga bine umplută a lui Mr. Rayner. 

Cînd Appleyard se duse în seara aceea la culcare, se 
frămîntă din nou cu rezolvarea enigmei pe care cele două 
nume diferite ale lui Miss Slade i-o impusese. Și se gîn- 
dea și la Rayner, care era atît de bun prieten cu ea, şi 
chibzui dacă n-ar exista vreo posibilitate să afle taina 
acestui om. 

— Dar cum ? se întrebă el. Nu sînt un detectiv par- 
ticular și nici n-am poftă să mă folosesc de vreunul. 
De-aș cunoaște un om isteţ, mi-ar fi de ajuns ! 

Cînd veni a doua zi dimineața la birou, găsi pe 
Gaffney, care-l aștepta. 

— Bună dimineaţa, domnule, zise șoferul. O scrisoare 
de la Mr. Allerdyke. Nu-i nevoie de nici un răspuns, dar 
trebuie să aştept pînă veţi citi scrisoarea. 

Appleyard deschise îndată scrisoarea.. Erau doar cî- 
teva rînduri așternute la repezeală, în care sta scris că 
Allerdyke, în urma unei comunicări a poliţiei, va pleca 
la Hull ; dearece Gaffney n-avea nimic de făcut, i-l pu- 
nea la dispoziţie. 

Appleyard rugă pe Gaffney să aștepte o clipă, intră 
în biroul său, cercetă la repezeală corespondenţa ce i se 
adusese și dădu unele ordine privitoare la lucrul de di- 
mineaţă. Apoi chemă pe șofer înăuntru. : 

— Gaffney, zise el; după ce închise ușa cu grijă în 
urma lui.+Ești londonez ? 

— Păi fireşte, răspunse cu un zimbet deschis șoferul. 

Am venit pe lume în centrul oraşului. 

— Atunci cunoşti Londra foarte bine ? 

— Aproape că n-am ieșit din Londra pînă să-mi 
găsesc postul de acum din Bradfford, fu răspunsul, Și 
nici n-aș fi primit noul post dacă Mr. Allerdyke nu mi-ar 
fi făgăduit o leafă deosebit de mare. 3 

Appleyard întinse şoferului biletul. 

— Vezi ce scrie Mr. Allerdyke, spuse el. Să caut o 
ocupație pentru dumneata, în timpul lipsei sale. Ai idee 
cam cît timp are de gînd să lipsească patronul ?, 

— Spunea că poate se întoarce mîine seară. Dar pro- 
babil că are să vină abia poimiine. 1 

— De, nici nu ştiu cu ce m-ai putea ajuta, zise Ap- 
pleyard. Avem oameni destui, și în momentul de față 
nu prea avem de lucru. Dar ai putea să-mi faci mie un 
comision — un comision cu totul personal și de încre- 
dere. E pentru mîine dimineaţă, și nu trebuie să vorbeşti 
despre asta nici măcar lui Mr. Allerdyke — am să te 
plătesc din propria mea pungă. 

— Cum credeţi de cuviinţă, răspunse Gaffney. Des- 
pre ce e vorba ? 

„ — Ai citit desigur despre colosala recompensă ce s-a 
fixat, zise Appleyard, care fără de voie scăzuse vocea. 
Știi, despre ce vorbesc ? 

Gaffney dădu din cap, Ştiu zise el. Cincizeci de mii 
de lire sterline ! O'avere întreagă ! 

— Ce-aș vrea să aranjez cu dumneata, urmă Apple- 
yard, e în legătură cu afacerea aceasta. Așadar, ascultă. 
Crezi că ţi-ai putea face rost pentru mîine dimineaţă de 
un automobil particular ? Ar trebui să fie o mașină cît 
mai elegantă, şi ar fi indicat să te însoţească un bărbat 
elegant. 

— O nimica toată, răspunse Gaffney. Știu şi automo- 
bilul și omul care ne trebuie. 

— Bine, zise Appleyard. Cunoşti desigur Lancaster 
Gat-ul ? 

— Dacă-l cunosc ! răspunse Gaffney ironic. Am fost 
în slujba unui domn bătrîn care locuia acolo. 

— O, atunci cunoşti desigur și hotelul particular Pom- 
padour ? 

— Firește că-l cunosc. 

— Atunci ești chiar omul de care am nevoie, urmă 
Appleyard. Așadar îngrijește să ai mîine dimineaţă ma- 

.« șina, şi la nouă şi jumătate fix treci pe la pensiunea 


Pompadour. Ai. să vezi un automobil particular și un 
domn cocoşat care se va urca în el — nu-i posibil să te 
înşeli. Urmăreşte-l și vezi unde-l duce automobilul. Apoi 
întoarce-te și comunică-mi ce-ai aflat. Ai înţeles bine 
totul ? 

— Cît se poate de bine, răspunse Gaffney. Am mai 
avut eu astfel de însărcinări. = 

— Bine, zise Appleyard. Las atunci totul în seama 
dumitale. Dar fii prevăzător — n-aș vrea ca omul acesta 
să aibă cea mai uşoară bănuială că este urmărit. Și apoi 
încă ceva, numele acestui domn cocoșat e Rayner — 
Mr. Gerald Rayner. Ai să poţi ţine minte numele ? 

— Ca și pe al meu, răspunse Gaffney. Mr. Gerald 
Rayner. Mi l-am notat în minte. 

— Şi mă pot oare încrede în prietenul dumitale ? in- 
trebă Appleyard. 

— E fratele meu, răspunse Gaffney, și nici unul din 
cunoscuții mei nu l-au ţinut de prost. 

— Bine, zise Appleyard. Așadar cînd acest Mr. Rayner 
va cobori din mașină fratele dumitale va trebui să ob- 
serve dacă domnul acela intră într-un magazin, într-un 
birou, sau în alt loc. Mă înţelegi? Aș vrea să aflu ce 
fel de afaceri conduce. Și acum te poţi duce să te pre- 
găteşti. 

Gaffney plecă și i se putea vedea pe față că însărci- 
narea aceasta îi era pe plac. Appleyard își văzu de tre- 
burile zilnice, gîndindu-se dacă toate aceste încercări vor 
putea scoate ceva la lumină. A doua zi dimineaţă întirzie 
într-adins ceva mai mult ca de obicei acasă, așteptind 
pînă ce sosi timpul plecării lui Rayner. De la una din 
ferestrele de la stradă, văzu pe cocoșat urcîndu-se în au- - 
tomobil și plecînd. În aceeași clipă porni și o mașină par- 
ticulară elegantă, condusă de Gaffney. Un domn tînăr, 
elegant îl însoțea. 

Atunci Appleyard plecă grăbit spre biroul său, unde 
așteptă cu nerăbdare rezultatul urmăririi. Gaffney sosi 
în sfîrșit cu fratele său. 

— Ei? întrebă el. 

— Lucrul a mers cît se poate de ușor, Mr. Appleyard, 


răspunse Gaffney. Automobilul a pornit pe drumul cel 


mai scurt spre chei, pînă la capătul lui Arundel Street. 
Acolo domnul ghebos a coborit — mașina se întoarse și 

plecă înapoi — iar el a pornit pe jos, mai departe. Fra- 
tele meu s-a luat agale după el. Restul vi-l poate spune 
el. - 
— Raportul meu e tot așa de simplu ca și al lui, zise 
celălalt Gaffney. A intrat în imobilul „Clitemnestra“, una 
din acele uriașe clădiri care au aproape pînă la ultimul 
etaj magazine și birouri. Am așteptat un timp, ca să văd 
dacă rămîne acolo sau dacă a făcut numai o vizită; se 
aflau aici diferite pancarte cu firme, dar nici una cu nu- 
mele Gerald Rayner. Dar m-a frapat totuşi un nume care 
începea cu aceleași iniţiale — G. R. 

— Numele, răspunse al doilea Gaffney, este: Gavin 
Ramsay. 

Fotografia 


Allerdyke fusese trezit din somn cu un ceas înainte 
decît obișnuia să se scoale de zuruitul telefonului și ple- 
case în mare- grabă la Hull. Cel care-i telefonase era 
Chettle, un funcţionar al poliției criminaliste londoneze, 
care fusese trimis la Hull de îndată ce sosise știrea asa- 
sinării lui Lydenberg. Chettle îl ruga pe Allerdyke să 
vină cu primul tren și singur mai ales. Insistă chiar să 
nu-i spună nimic lui Mr. Franklin Fullaway despre că- 
lătoria sa. Allerdyke chemase pe Gaffney și-i spusese să 
nu pomenească nimănui despre plecarea sa. 

Chettle îl aştepta la gară și-l conduse la un automobil, 
în care se urcară amîndoi. ` 

— Mă bucur nespus că ați fost atît de punctual, zise 
detectivul. Și vă mai mulțumesc că n-aţi adus pe nimeni. 

— Dar de ce ? întrebă Allerdyke. De ce a fost nevoie 
să vin singur ? A 

Chettle rîse cu poftă. iB 

— Voiam să mă consult cu dumneata asupra unor 
chestiuni și am preferat ca americanul acela să nu fie 
de față. SRS 

— Nu-nţeleg. 

— Vedeţi, Mr. Allerdyke, răspunse detectivul, pe 
dumneavoastră vă cunosc. Sînteţi un om cu avere şi aveţi 
o afacere controlată aici în Anglia. Dar nu-l cunosc în- 

deajuns pe Fullaway. S-ar putea să fie un om ireproșa- 
bil, dar e totuşi aici numai în trecere, un fel de pasăre 
călătoare. Nu uitaţi, Mr.  Allerdyke, că pe cît se pare 
pînă acum nimeni în afară de Fullaway sau vreun func- 
ționar de-al lui n-a putut ști că vărul dumneavoastră 
aducea giuvaerurile din Rusia. Și faptul acesta are pen- 
tru mine o foarte mare importanţă. 

Allerdyke îl privi mirat. Același lucru îl spusese şi 
Appleyard, și acum după oarecare gîndire trebuia să re- 
cunoască că aveau dreptate. Numai Fullaway şi secretara 
lui știuseră ceva despre afacerea bijuteriilor. 

— Ai dreptate, zise el. Bănuiesc că m-ai chemat din- 
tr-un motiv temeinic ? 

— Desigur, răspunse  Chettle liniștit. Voiam să vă 
comunic unele noutăţi și să vă pun unele întrebări în 
legătură cu ele. Îngăduiți-mi să păstrez oarecare ordine 
în șirul chestiunilor, Mr. Allerdyke. Mergem mai întîi 
în High Street, aş vrea să vă arăt exact locul unde a 
fost împușcat Lydenberg. Apoi ne vom duce la poliţie, 
unde trebuie să vă arăt unele mărunțţișuri, despre care 
avem de vorbit. Dar în drumul nostru spre High Street 
pot să vă povestesc că la cercetarea corporală a celui 
asasinat nu s-a găsit nici un fel de hirtie care să ne poată 
da vreun indiciu asupra persoanei sale — și nici despre 
crima săvîrșşită asupra vărului dumneavoastră. Dar în“ 
buzunarul interior al pardesiului se afla o carte poștală 
care fusese expediată de aici, din Hull. Iat-o. Puteţi ve- 
dea că această carte l-a adus la locul unde a fost îm- 
pușcat. 

Chettle scoase dintr-up portofel vechi o carte poștală 
obișnuită, care avea o pată într-un colț. 

— Sîngele lui, explică el scurt. A fost atins direct în 
inimă. Vedeţi, e doar o singură frază scurtă. 

Allerdyke o luă şi o privi cu un sentiment în care se 
amestecau și silă și interes. Scrisul era subţire, colțuros, 
drept. și avea un aspect ciudat. Mica comunicare, căreia 
îi lipsea iscălitura, suna astfel : 

„High Street mîine unsprezece punct partea stingă 
case vechi“. i 

— Desigur că scrisul vă este necunoscut, Mr. Aller- 
dyke, spuse Chettle. Firește că nu l-aţi văzut niciodată. 

— Nu! răspunse Allerdyke. Niciodată.. 

— Așa se pare, aprobă Chettle. În orice caz l-au dus 
pe omul acela la moarte. Şi acum vreau să vă arăt unde 
a murit și cît de uşor i-a „fost ucigașului să-l omoare și 
să scape neobservat. 

Opri trăsura la colțul lui High Street și porni cu Aller- 
dyke spre locul crimei. 

— N-am mai văzut niciodată o stradă atît de veche 
și atît de dărăpănată, zise detectivul. Să ne transpunem 
în locul lui Lydenberg, care. întocmai ca şi noi mergea 
de-a lungul părţii stingi a străzii — chiar în fața acestor 
case goale — căutînd pe omul cu care trebuia să se în- 
tilnească. Puţinii oameni care trecuseră pe stradă în 
timpul acela și-l văzuseră spuneau că se uita în dreapta 
și în stînga. Apoi deodată a răsunat o detunătură și 
Lydenberg căzu — chiar aici — la pămînt. 

Trase pe Allerdyke după sine într-o casă dărăpănată 
şi părăsită, puse mîna pe geamul spart şi opac din pri- 
cina murdăriei. 

— Fără îndoială că de aici și-a pîndit ucigașul vic- 
tima și că prin gaura din geamul ăsta l-a ochit. 

— A văzut cineva cum sau întîmplat lucrurile ? în- 
trebă Allerdyke, privind teatrul tragediei. 

— Mai mulţi oameni l-au văzut. căzînd, răspunse 
Chettle. Spun că ar fi făcut o săritură, că s-a întors şi 
apoi a căzut pe caldarîm. Şi crezuseră cu toții că e vorba 
de o sinucidere. Aceasta i-a dat fireşte ucigașului timp 
ca să poată fugi. 

— Un om deosebit de abil ! zise Allerdyke. 

— Se pare ! răspunse detectivul. Dar cred că în spa- 
tele crimei se ascunde unul din bandă. 

— Unul din bandă ? repetă Allerdyke. Și care-i pă- 
terea dumitale ? 

— Iat-o ! răspunse detectivul. Furtul bijuteriilor du- 
cesei Nastirsevici și al bijuteriilor Celiei Lennard este ori 
opera unei bande nespus de dibace ori a unei singure 
persoane, care s-a folosit atit de Lydenberg cît și de ca- 
merista franceză ca de niște unelte, pentru ca apoi să-i 
ucidă, să-i reducă pe veci la tăcere. Părerea mea e că 
Lydenberg e hoţul giuvaerurilor ducesei Nastirsevici, iar 
franțuzoaica hoaţa bijuteriilor stăpînei sale. Dar cum a 
fost realizat totul, cine a organizat şi a condus toată lo- 
vitura, asta rămîne pînă acum o enigmă. 

— Şi n-ai nici un indiciu pentru clarificarea enigmei ? 
întrebă Allerdyke. ; 

Chettle zîmbi, aruncînd însoțitorului. său o privire 
prudentă. ; 

— De, nu ştiu, Mr. Allerdyke, zise el. Poate că avem 
o urmă, și poate că nu. Tocmai acesta e motivul pentru 
care am vrut să vă vorbesc. Veniți cu mine la poliție, 
vă rog. . 

Într-o odăiță din clădirea poliţiei, Chettle arătă înso- 
țitorului său bagajele și lucrurile mortului, care fuseseră 
aduse acolo de la hotelul gării. 

— Nu se poate deduce nimic din ele Mr. Allerdyke, 
zise el arătindu-i fiecare obiect în parte. Vă amintiţi că 
omul acesta se dăduse drept doctor norvegian care avea 
de aranjat afaceri particulare la Hull. Dacă e exact sau 
nu, informaţiunile pe care le-am cerut în Norvegia ne vor 


: clarifica. Cit priveşte lucrurile lui, n-avea asupră-și decît 


un bilet de întoarcere de la Hull la Christiania şi o sumă 
mare de bani englezești și străini. Am ajutat poliţiei la 
cercetarea hainelor sale ; ne-am dat toată osteneala, şi 
singura valiză pe care-o avusese cu sine am tăiat-o peste 
tot. Nu era nimic ascuns într-însa. Totuşi eu personal am 
găsit ceva. Nimeni nu știe despre asta, nici măcar Scot- 
land Yard. 

Chettle deschise o cutie pătrată de carton, în care 
se aflau unele obiecte care aparținuseră lui Lydenberg 
— două inele, un briceag, un portmoneu cu bani, o ta- 
bacheră cu ţigări, un ceas cu lanţ. Luă ceasul în mînă, îl 
desprinse de lanţ și-l arătă lui Allerdyke, care-l urmărise 
cu încordată curiozitate. 

— Vedeţi ceasul acesta, Mr. Allerdyke, zise el. Am 
deschis capacul şi... 

Spunînd aceasta, făcu să sară capacul ceasului și arătă 
lui Allerdyke o fotografie tăiată rotund, care se încrusta 
perfect în capac. Allerdyke, văzînd fotografia, scoase un 
strigăt de uimire. 

Era fotografia vărului său, James Allerdyke. 

— Sfinte Dumnezeule ! exclamă el. James. Asta-i 
James — și aici în ceasul acesta ? - 

— Îl recunoașşteți, vasăzică ? întrebă Chettle cu un 
zîmbet amar. Nu vă îndoiţi cîtuși de puţin de asta ? 

— Îndoială, vorbeşti de îndoială ? exclamă Allerdyke. 
E fotografia făcută chiar de mine acum două luni. 

> 18 pa 
Bănuială întemeiată 


Chettle rîse din nou, clătinînd din cap mulțumit. Puse. 
„ceasul pe masă și arătă cu virful degetului fotografia. 

— Te pomenești că asta o să constituie pentru cineva 
primul pas spre  eșafod, zise el. Ah, e tare ciudat că 
obiecte cu o înfățișare atît de nevinovată pot duce pe ci- 
neva la spînzurătoare ! Va să zică, chiar dumneavoastră 
l-aţi fotografiat, Mr. Allerdyke ? Ştiţi asta sigur de tot ? 

— Firește, fotografia e făcută de mine acum vreo 
nouă săptămîni. Era într-o dimineață de duminică, în 
grădina mea, cînd vărul meu era venit în vizită. Mă pri- 
cep la fotografiat, deși nu sînt decît amator. Aveam toc- 
mai la mine aparatul, și cum îl văzusem pe James într-o 
poziţie favorabilă și într-o foarte bună lumină, am apă- ` 
sat butonul. Și cum era o fotografie bună, după develo- 
pare am făcut și cîteva copii, 

Detectivul avea o figură îngrijorată. 

— Cite ? întrebă el.- Cîte Mr. Allerdyke? Sper că 
v-aţi putea aminti lucrul acesta — e o chestiune foarte 
importantă. 3 

— Îţi pot spune exact, răspunse Allerdyke cu ton ho- 
tărît. Am o foarte bună memorie atît pentru lucruri im- 
portante cît și pentru lucruri fără importanţă. Știu că 
am făcut patru copii. Una am lipit-o într-un album, în, 
care păstrez cele mai reușite fotografii pe care le-am 
făcut, celelalte trei i le-am dat lui James — le-a pus în 
portofel. 

— Toate erau ca și aceasta, nelipite pe carton ? 


— Toate erau la fel ca aceasta, afirmă Allerdyke. Şi. 
deoarece lucrul pare să fie foarte important, îţi pot spune 
şi ce-a făcut James cu două din ele. Una a dat-o veri- 
șoarei noastre Grace — Mrs. Henry Malins — o doamnă 
din Bradford, cealaltă unui prieten al meu, fotograf ama- 
tor şi el; se numește Wilson Firth. I-a dat-o în prezenţa 
mea, la Hotel Midland, într-o zi cînd eram împreună în 
salonul de fumat, la o ţigară. Ar fi așadar două copii, şi 
asta din ceas e a treia. ; 

: — Dar întrebarea — marea întrebare — cea mai im- 
portantă întrebare, Mr. Allerdyke, e aceasta : cum a ajuns 

fotografia în posesia lui Lydenberg ? întrebă detectivul 
cu înțeles. Dac-am putea şti... 

— Poate că i-a dat-o James pe vapor, zise Allerdyke 
gînditor. Au venit doar împreună din Christiania și poate 
că au fost mai mult timp împreună. Ţi se pare posibil ? 

— Nu, răspunse  Chettle hotărît. Nu, domnule! Și 


-vreau să vă spun de ce cred că acest lucru este imposibil. 


Dacă vărul dumneavoastră ar fi dăruit fotografia acestui 
om, o cunoștință de călătorie întîmplătoare, atunci Ly- 
denberg, după toate probabilitățile, ar fi băgat-o în por- 
tofel printre hîrtiile sale. În realitate însă Lydenberg, ve- 
deţi, a tăiat-o atît de exact că se potriveşte perfect în 
capacul ceasului — o purta astfel ca nimeni să n-o poată 
vedea sau găsi, dar el s-o aibă oricînd la îndemînă, s-o 
poată privi. Nu, Mr. Allerdyke, vărul dumneavoastră n-a 
dat dui Lydenberg fotografia aceasta. Fotografia i-a fost 
trimisă lui Lydenberg. Și i-a fost trimisă cu un scop anu- 
mit. Și anume: să-l poată recunoaște pe Mr. Allerdyke. 
de la prima întîlnire. 

Allerdyke clătină din cap. 

— Da, zise el. Sînt de acord cu dumneata. Cel mai 
important şi unicul lucru pe care-l avem de făcut acum 
este... 

— Să aflăm cui a dat vărul dumneavoastră copia 
aceasta, îl întrerupse  Chettle agitat. Firește că-i lucru 
foarte greu. Cu siguranţă că a dat-o cuiva şi acest cineva 
a ştiut de afacerea cu bijuteriile şi a trimis lui Lydenberg 
fotografia, pentru ca să-l poată recunoaște. Mr. Allerdyke, 
în fotografia aceasta stă dezlegarea tainei noastre ! 

Chettle puse ceasul înapoi în cutie, sigilă la loc sfoara 
și rîndui apoi în valiză toate lucrurile care-i aparținuseră 
lui Lydenberg. Allerdyke îl privea în tăcere, cufundat în 
gînduri. 

-— Şi acum ce am de făcut, intrebă el deodată. Desi- 
gur că ai un plan, altminteri nu m-ai fi chemat. 

— Da, am un plan, ii aprobă Chetile, și de aceea 
v-am chemat. După părerea mea persoana suspectă e 
Fullaway, deși m-aş feri să mă pronunt în mod public; 
dumneavoastră însă pot să v-o.spun. Fullaway şi numai 
Fullaway ! 

— Şi ce pot face ? întrebă Allerdyke. 

— V-aş ruga să aflaţi într-un chip oarecare dacă vă- 
rul dumneavoastră a dat fotografia lui Fullaway, urmă 

Chettle. Avusese legături de afaceri cu Fullaway înainte 
de a pleca în Rusia — v-a vorbit despre asta, nu-i așa ? 

— Desigur, legăturile lor de afaceri durează de cîţiva 
ani. Şi în martie s-au întîlnit la Londra. 

— Bine, zise detectivul. Atunci asta s-a întîmplat 
foarte curînd după ziua în care l-aţi fotografiat. După 
toate probabilitățile mai avea în portofel fotografia cînd 
s-a întîlnit cu Fullaway. 3 , 

— Asta-i mai mult decît probabil, îl aprobă din nou 
Allerdyke. 

— Atunci daţi-vă toată osteneala, Mr. Allerdyke, zise 
Chettle cu seriozitate, să rezolvaţi într-un mod cît mai 
discret chestiunea aceasta. 

— Lucrul nu-i chiar așa de uşor, zise Allerdyke gîn- 
ditor. Dăcă James i-a dat într-ădevăr lui Mr. Fullaway 
fotografia și dacă Fullaway s-a folosit de ea în modul de 
care-l bănuiești, atunci fii încredinţat că are să fie des- 
tul de deștept și n-o să se dea de gol. 

—  Încercaţi cel puţin ! 

— O, de încercat am să încerc în orice caz ! exclamă 
Allerdyke. Şi am să caut să fiu cît se poate de prevăză- 
tor. De altfel mi-a şi venit o idee și, dacă nu mai dorești 
nimic de la mine, am să mă și duc la poştă să dau o te- 
legramă în legătură cu chestiunea ce ne interesează. 

— Pentru moment n-aș avea nevoie de dumneavoas- 
tră, răspunse Chettle. Dar cred că n-o să plecați chiar în 
astă seară înapoi la Londra. 

— Nu văd la ce-ar servi să rămîn aici ? 

— Aştept pentru azi după amiază sau spre seară un 
răspuns de la poliția din Christiania, zise Chettle. Am 
rugat să mi se dea informaţii amănunțite asupra lui Ly- 
denberg, care s-a dat aici drept doctor în medicină sta- 
bilit în Christiania, venit la Hull pentru chestiuni fami- 
liare. Am făcut la Hull toate cercetările, ne-am istovit 
pot spune, dar nu există nici un om care să știe despre 
Lydenberg. Nu mă îndoiesc, firește, cîtuși de puţin, că 
în afară de furt şi de asasinat n-avea absolut nimic de 
făcut aici. Și de aceea aștept cu atîta încordare să văd 
ce-o să mi se comunice despre el din Christiania. Așadar, 
dacă mai rămîneți azi aici, v-aş putea comunica cu sigu- 
ranţă răspunsul poliţiei de acolo. 


(AC A 


e 


— Bine, zise Allerdyke. Atunci am să descind la ho- 
telul gării. Vino, te rog, la ora șapte, să luăm masa îm- 
preună. 

— Vă sînt foarte îndatorat, Mr. Allerdyke, răspunse 
Chettle. Am să vin ! 

Allerdyke se duse apoi la poștă și expedie următoarea 
telegramă menajerei sale din Bradford : 

„Expediază imediat colet poştal Mr. Allerdyke Hotel 
Waldorf Londra album fotografii legat safian. Se găseşte 


` în camera de lucru pe birou. Allerdyke“. 


Chettle îl găsi aproape de şapte în salonul de fumat 
al hotelului şi-i arătă îndată o telegramă. i 

— A sosit abia acum o jumătate de oră, zise el, după 
ce se așezară într-un colț al salonului de fumat. Este 
tocmai ceea ce aşteptam. Vă rog, citiți-o ! 

Allerdyke luă telegrama și o citi cu atenţie: 

„Am făcut cele mai amănunțite cercetări asupra lui 
Lydenberg. E hotărît lucru că n-a practicat niciodată aici, 
și nici sub vreun al nume. Necunoscut ca locuitor al ora- 
șului. S-a putut stabili că a venit în Christiania prin 
Lund și Copenhaga la 7 mai, și că a plecat la Hull cu 
vaporul «Perisco» la 10 mai“. 

— Aţi observat datele ? întrebă Chettle. 7 și 10 mai. 
În ziua de 8 mai a telegrafiat vărul dumneavoastră lui 
Fullaway din Christiania. Mr. Allerdyke, nu mai încape 
nici o îndoială că acest Lydenberg, oricine ar fi fost, fu- 
sese trimis din Londra să-l spioneze pe vărul dumnea- 
voastră în Christiania. Am socotit că a călătorit pe uscat 
— prin Belgia, Olanda, Germania, Danemarca, Suedia și 
Norvegia. Înţelegeţi, a fost trimis din Londra, şi cu cît 
vom afla mai repede cui a dăruit fotografia, cu atît va 
fi mai bine !, 

— M-am şi pornit pe lucru, zise Allerdyke. Te poţi 
bizui pe mine. 


Cînd ajunse a doua zi la Hotel Waldorf, găsi acolo al- 
bumul de fotografii legat în safian. În cursul după amie- 
zii îl luă şi se duse ca din întîmplare la birourile lui 
Franklin Fullaway. Totul arăta acolo ca de obicei — dră- 
gălașa Mrs. Marlow bătea la mașina ei de scris, Fullaway 
era în biroul său cu obișnuita ţigară de foi şi citea un 
ziar american. Salută -cu prietenie pe Allerdyke. 

— Ai fost plecat ieri ? întrebă el. Acasă ? 

— Am avut multe de făcut, răspunse Allerdyke, oco- 
lind un răspuns exact. A trebuit să-mi rezolv unele lu- 
cruri. lată o probă. 

— Desigur vreo Biblie a familiei ? întrebă Fullaway, 
privind albumul împachetat cu îngrijire. 

— Nu, fotografii, răspunse Allerdyke. Se hotări să şi 
pună îndată întrebarea și deschise albumul. Sînt întru- 
cîtva fotograf amator, urmă el rîzînd. lată, probabil, ul- 
tima fotografie a lui James. Ce crezi de ea ? 

Fullaway privi fotografia, fără să bănuiască că vizita- 
torul său îl fixa cu ochi pătrunzători. 

— O, zise americanul zimbind. O fotografie cu ade- 
vărat excelentă — 0 asemănare uimitoare! Asta am 
spus-o și atunci cînd am văzut fotografia pentru întîia 
oară. Desăvirșită, Allerdyke ! Nici măcar un fotograf de 
meserie n-ar fi putut face ceva mai bun. 

Allerdyke constată că inima începuse să-i bată cu pu- 
tere. Trebui să facă sforțări enorme să nu-şi trădeze 
turburarea lăuntrică. 

— Ah, zise el. Ai mai văzut fotografia asta? James 
ţi-a arătat-o ? 

Fullway dădu din cap, și arătă apoi cu mîna spre 
„ușa camerei alăturate, de unde se auzea țăcănitul mașinii ` 
de scris. 

— I-a dat una doamne Marlow, cînd a fost aici ul- 
tima dată, răspunse el. Au vorbit despre fotografii de 
amator, și a scos o copie din buzunar, ca să i-o dăru- 
iască. Spunea că e cai mai bună fotografie pe care a 
avut-o vreodată. Eşti priceput, Allerdyke — încă n-am 
văzut un portret atît de plin de viaţă. Ei, ce mai e nou? 


19 | 
Vizită tirzie 


Allerdyke izbuti cu greu să se stăpinească încît să - 
răspundă calm la întrebarea lui Fallaway. Era un mo- 
ment foarte critic pentru el. Acum știa cui dăduse Ja- 
mes fotografia pe care Chettle o găsise apoi ascunsă în 
capacul ceasului lui Lydenberg, știa că femeia care pri- 
mise fotografia era aproape de tot, despărțită de el doar 
de un perete și de o ușă; știa că între ea și Lydenberg, 

sau cei care fuseseră în relaţii cu Lydenberg, existase o 
înțelegere misterioasă și îngrozitoare. Toate acestea erau 
sigure — și ceea ce părea tot atît de sigur era că Fulla- 
way nu știa nimic și era tot atît de nevinovat ca și el. 


“Fu o clipă în care era aproape hotărît să comunice lui 


Fullaway tot ce știa — dar se stăpîni. 4 
Ce mai e nou ? zise el rizînd. Nimic după cîte știu. 


Domnii aceștia de la poliție par a nu fi deloc grăbiţi. 


“Dumneata ai auzit ceva ? 


— Nici eu. Ducesa a fost azi dimineaţă aici, a venit și 
Miss Lennard. Dar nici una nu mi-a comunicat nimic în- 
semnat. Ducesa s-a gîndit la toate amănuntele și e con- 
vinsă mai mult ca oricînd, că afară de dînsa și de vărul 
dumitale nimeni în Rusia nu a știut ceva despre bijuterii. 
Fuseseră totdeauna singuri de cîte ori discutaseră ches- 
tiunea ; nimeni nu a fost de faţă cînd i-a predat bijute- 
riile, și ea nu a pomenit nimănui, absolut nimănui, de 
aceasta. De aceea, crede că aici în Anglia trebuie să se fi 
comis o indiscreţie în această privinţă. 

— Și Miss Lennard ce voia ? 

— O, ea a găsit mai multe certificate și recomandații 
privitoare la franţuzoaică, răspunse Fullaway. Le-am exa- 
minat pe toate. N-am găsit nimic interesant. Totuși am 
trimis-o cu ele la Scotland Yard ; e treaba poliţiei să se 
ocupe cu astea. Ai într-adevăr fotografii frumoase aici, 
Mr. Allerdyke, urmă el, tot răsfoind albumul. Astea sînt 
probabil imobile ale dumitale din Bradford? 

Allerdyke, care voia ca Fullaway să nu știe că adusese 
albumul cu un scop anume, profită bucuros de întrebare 
și începu să-i explice una cîte una imaginile. Erau fo- 
tografiile fabricilor lui, a caselor lui de comerţ, a casei 
unde locuia, peisaje din Bradford și altele, despre care 
se putea conversa plăcut. În acest timp intră Mrs. Mar- 
low cu scrisori pe care Fullaway trebuia să le semneze. 

— Mrs. Marlow se pricepe mai bine decît mine, ob- 
servă americanul aruncînd o privire spre secretara lui. 
Mrs. Marlow, sînt instantanee luate de Mr. Allerdyke — 
îți amintești că Mr. James Allerdyke ţi-a dat și dumitale 
o fotografie făcută de Mr. Allerdyke ? ; 

Allerdyke, care nu-și luase ochii de la secretară, nu 
putu surprinde nici cel mai mic semn de tulburare pe 
chipul ei. 

— Oh ! da, răspunse ea cu cel mai indiferent ton. Îmi 
amintesc — era o fotografie extraordinar de bună. 

În clipa aceea îi veni lui Allerdyke o idee. 

— Care din copii v-o fi dat-o? întrebă el. Una din 
ele — am tras numai cîteva — avea o pată care o să se 
întindă şi mai mult. Dacă v-a dat cumva tocmai acea 
copie, Mrs. Marlow, v-aş da mai bine alta în schimb. 
O aveţi aici ? 

Dar Mrs. Marlow clătină din cap cu aceeași mină 
indiferentă. Ile, 

— Nu, răspunse ea fără nici o ezitare. Am luat-o 
acasă, Mr. Allerdyke. Dar pe copia mea nu se află nici 
o pată, aş fi observat-o numaidecit. Îmi permiteţi să pri- 
vesc și eu albumul, Mr. Fullaway ? 

Allerdyke lăsă albumul și plecă. Era uimit de sîngele 
rece al doamnei Marlow. Dacă avea legătură cu asasi- 
natele și prădăciunile comise, cum era convins el, atunci 
își dădea seama și de marea importanţă a fotografiei. Şi 
totuşi vorbea de asta cu liniște şi nepăsare, parcă ar fi 
fost vorba de un simplu petec de hirtie. Bineînţeles că 
hu o putea avea nici la birou nici la ea acasă — foto- 
grafia se afla la Hull, ascunsă cu grijă în vechiul ceas 
de buzunar al lui Lydenberg. 

— Straşnic tupeu are femeiușca asta ! mormăi Aller- 
dyke, coborînd scara. Dură, ageră, de un calm impertur- 
babil. Nimic nu i-a tulburat echilibrul. O femeie afuri- 
sit de primejdioasă ! Trebuie să recunosc. Dar acum ce 
fac ? Experienţa şi observaţia îl învățaseră pe Marshall 
Allerdyke că un sfat bun e în toate situaţiile dificile un 
ajutor preţios. În genere el era omul care se hotăra şi 
lucra din propriul imbold, dar știa, de asemenea, ce im- 
portantă era, într-un moment ca acesta, o discuţie cu 
un cunoscut. De aceea se duce la magazinul său unde-l 
găsi pe Ambler Appleyard. Îi smulse promisiunea că va 
păstra tăcerea și-i povesti apoi tot ce aflase de ieri în- 
coace. 

Appleyard îl asculta atent. Trecuseră abia două sau 
trei ceasuri de cînd -ascultase un alt raport — acela al 
fraţilor Gaffney. 

— Așa stăm deci! exclamă Allerdyke, cînd fu gata 
expunerea. Chettle acesta are dreptate — tot misterul e 
în legătură cu fotografia. Şi e limpede că fotografia a 
ajuns de la Mrs. Marlow la Lydenberg ? Dar cum și cînd 

a făcut lucrul acesta ? O, de-am putea rezolva dilema 
aceasta ! E 

Tăcu un moment, privind necăjit la directorul lui 
comercial. 

— Ştii ce aș avea poftă să fac ? urmă el deodată cu 
o expresie amenințătoare. M-aş duce numaidecit la po- 
liţie, aș povesti de-a fir a păr tot ce știu şi aş cere s-o 
aresteze neîntîrziat pe muierea asta îndrăcită. Ce crezi ? 

— Eu cred că pentru asta e încă prea devreme, 
Mr. Allerdyke. Dar am și eu a vă istorisi ceva. Și eu, în 
lipsa dumneavoastră, am făcut oleacă pe detectivul — am 
să vă raportez toate, pe rînd. Vă amintiți că într-o di- 
mineaţă mi-aţi arătat pe Mrs. Marlow, care intra tocmai 
la Rothschild? Eu am recunoscut-o îndată ! 

— Dumneata ai recunoscut-o ? întrebă Allerdyke sur- 
prins la culme. De unde și pînă unde ? 

— Am recunoscut-o, repetă Appleyard. De doi ani o 
cunosc. Locuiește în aceeași casă cu mine, în hotelul-pen- 
siune Pompadour, în Bayswater. De doi ani o văd zilnie, 
dimineaţa și seara. Dar eu o știu drept Miss Slade ! 

— O Miss ? exclamă Allerdyke zăpăcit. 

— Drept Miss Slade, da, repetă Appleyard. Își apro- 
pie scaunul mai mult și urmă cu o voce mai scăzută : 
Ascultaţi cu atenţie, vreau să spun tot ce am tăcut de 
ieri de cînd am primit biletul dumneavoastră. 

Îi spuse lui Allerdyke ce însărcinare dăduse celor doi 
Gaffney și de ce-l considera pe Rayner confident al dom- 
nișoarei Slade. Și Allerdyke dădea la toate aprobator 
din cap. i 

— Ai lucrat bine, n-am ce zice, Ambler, spuse el. 
Şi dracu să mă ia dacă n-o să iasă de aici o oarecare cla- 
rificare. Dar acum, în clipa asta, ce-i de făcut ? Nu crezi 
că au să fugă, dacă nu procedăm numaidecît la aresta- 
rea lor ? 

— Eu nu cred să avem deocamdată a ne teme de așa 
ceva, răspunse Appleyard. E mai mult decît probabil că 
cei doi nu au nici cea mai mică bănuială că sînt ob- 
servaţi. Totul a fost așa de dibaci executat că ei, încit se 
simt desigur în completă siguranţă. Firește că e posibil 
ca acest Rayner să fie nevinovat, tot atît de nevinovat ca 
și dumneata și ca mine. Dar chestia cu fotografia ple- 
dează împotriva lor. Numai nu trebuie stricate lucrurile 
printr-o grabă prea mare. Nu e nevoie să ne adresăm 

încă poliţiei, cu toate că pe acest Chettle, dacă s-ar găsi 
aici, l-am putea consulta. El, în orice caz, prin descope- 
rirea fotografiei ne-a dat un adevărat punct de sprijin. 

— Dar deocamdată ce-am putea face ? întrebă Aller- 
dyke. 

: — Putem folosi pe cei doi Gaffney, răspunse Apple- 
yard hotărît. Sînt băieţi isteţi, dibaci. Să căutăm să lim- 
pezim cine e de fapt acest Rayner, dacă are relaţii, şi cu 
cine anume ? În ce legături stă cu Miss Slade, cu alte 
cuvinte cu Mrs. Marlow. Apoi, cine e cu adevărat dum- 
neaei și de ce poartă două nume. Vă propun, cînd vă 
veţi întoarce la hotel, să vorbiţi cu Gaffney. Îl cunoaşteţi 
mai bine decît: mine. Oricum e un om pe care se poate 
bizui și în care poţi avea încredere. Spuneţi-i să se pună 
în legătură cu frate-său şi să vină amîndoi mîine aici. 
Atunci vom putea ţine un sfat cu toţii. Înainte de toate 
socotesc necesar ca Rayner să fie supravegheat — şi pen- 
tru o asemenea însărcinare îmi pare foarte Porte celă-. 
lalt Gaffney. 

— Bine, am să vorbesc cu Gaffney, aprobă Allerdyke, 
Dar îmi vine în gînd că dacă o cunoşti atît de bine pe 
această Miss Slade sau Mrs. Marlow ar fi prudent să 
nu te prea arăţi la hotel în societatea mea. 

— De la sine înţeles, zise Appleyard. Lasă pe mine.. 
În chesia asta trebuie să procedăm cu cea mai mare 
„băgare de seamă. 

Allerdyke se ridică să plece. La ușă însă se mai în- 
toarse o dată. 

— Am să revin pe la unsprezece, înainte de prînz, 
~ stărui Allerdyke. Astă seară vorbesc cu Gaffney. 

Se _înapoie la hotel, chemă pe Gaffney la el în ca- 
meră și-l trimise apoi să-și înştiinţeze și fratele. Gaffney 
părea foarte încîntat de încrederea ce i se acorda. Frate- 
„său tocmai nu avea nici un post, deoarece firma unde fu- 
sese angajat dăduse faliment. Afară de asta asemenea 
ocupaţii îl încîntau îndeosebi. 

— Întotdeauna s-a prăpădit după chestii detective, 
mărturisi Gaffney. O treabă în care să aibă de na 
pe cineva, după așa ceva se dă în vînt. 

-— Bine, aici are din belşug prilej să se dea în vînt, 
zise zîmbind cam acru Allerdyke. 

Apoi rămase toată după amiaza și seara- singur, chib- 
zuind și frămîntînd chestiunea. Ceasurile treceau şi, pe 

la unsprezece, se hotărî să se culce, nemulţumit de sine, 
cînd un chelner îi bătu în ușă. 

— E un domn jos. Vrea să vă vorbească. A dat o 
carte de vizită. 

Allerdyke își aruncă privirea pe cartonul mic. Nu 
era tipărit; cu creionul era aruncat pe el în grabă un 
cuvînt : Chettle. 


20 


Numărul cincizeci şi trei 


Chettle, pe care azi dimineaţă îl pate în Hull, sosise 
din senin. Nici vorbă că se petrecuse ceva neobişnuit. 
Să poftească numaidecit, zise el chelnerului. Și adu 


şi o sticluță cu whisky, un 'sifon şi pahare. Mai repede. 


Chelnerul introduse curînd pe detectiv. 

— Ei, ce te aduce ? întrebă Alendyke agitat. S-a pe- 
trecut ceva nou ? 

În loc de răspuns, Chettle își vîrî mîna în buzunarul 


- de la piept al pardesiului şi scoase un pachețel sigilat. 


Rupse sigiliul și desfăcu învelitoarea de hîrtie. 

— Am venit direct de la gară. Să chibzuim lucrul 
împreună, înainte de a hotărî ceva. 

— Dar ce-i asta ? întrebă Allerdyke cu privirea fixată 
curios pe pachețel ? 

Chettle scoase capacul de pe o cutiuță și luă din ea 
ceasul lui Lydenberg şi cartea poştală care-i dădea întil-- 
nire în High Street. Le puse pe masă și ţinu mîna peste 
ceas. 

— După plecarea dumneavoastră, m-am gîndit ce pas 
să fac mai departe. Trecuse prânzul, cînd îmi trecu 
deodată prin minte că neglijasem tocmai ce-ar fi trebuit 
să fac de la început, anume trebuia să scot fotografia 
aceea din capacul ceasului și s-o examinez și pe dos. Mă 
dusei dar întins la poliție, luai ceasul, îl deschisei — și 
iată ce descoperii ! 

Tot vorbind, deschisese capacul ceasului, scoase foto- 
grafia, o întoarse și o puse cu dosul în sus pe masă. 

— Poftim, vedeţi exclamă el. Iată ce e scris ! „Acesta 
e J. A. După întrebuințare — arde-o“. Pricepeţi ? Și scri- 
sul e asemănător cu cel de pe cartea poştală. Vă rog, 

comparaţi cele două scrieri. Să fiu spînzurat, dacă amîn- 
două n-au fost scrise de aceeași mînă. . 

Allerdyke apropie amîndouă obiectele, ceasul şi cartea 
poştală de lumina electrică. Le- examină cîteva clipe cu 
atenţie și le puse iar pe masă. 

— Nu mai încape nici o îndoială, Chettle, zise el. Nu 
e nevoie de un expert ca să stabilești asta. Scrisul e 
identic. 

Turnase două pahare cu whisky, oferi unul vizitato- 
rului și-și luă și el pe celălalt. 

Allerdyke nu se mai putu stăpiîni : 

— La rîndul meu am și eu ceva de povestit. Am des- 
coperit cui i-a dat James fotografia. 

Chettle sări în sus uimit. 

— Ai şi aflat ? exclamă el. 

— Da, zise Allerdyke. După un ceas de la întoar- 
cerea mea aici, am şi aflat. James a dat-o — și vocea 
îi deveni mai scăzută ca o şoaptă, cu toate că nu-i putea 
auzi nimeni — secretarei lui Fullaway, femeia despre 
care am discutat, adică doamnei Marlow. E un fapt sta- 
bilit. I-a dat fotografia puţin înainte de plecarea lui în 
Rusia. 7 

Chettle începu să fluiere încet. Apoi se uită la Aller- 
dyke și-i zîmbi dînd din cap. 

— Aşa, secretarei ? zise el pe gînduri. Și cum stau 
lucrurile cu Fullaway — el are vreo idee de asta ? 

— James i-a dat fotografia chiar în prezenţa lui 
Fullaway, răspunse Allerdyke. Se ocupă și ea puţin cu 
fotografia, pe cît am aflat — și a venit vorba de. asta 
cînd vărul meu era întîmplător în biroul lui Fullaway. 
Cu ocazia aceea James a scos fotografia și i-a dat-o, ca 
model de fotografie reușită. 

— Şi toate astea le-ai dibuit așa, într-o conversaţie 
obişnuită ? întrebă Chettle. 

— Într-o conversaţie ca toate conversațiile. 

— N-ai trezit nici o bănuială ? 

— Nu cred, răspunse Allerdyke. O socotesc o per- 
soană înzestrată și cu totul neobișnuită. Cu toate astea, 
totul a decurs așa de firesc că, după părerea mea, ea: 
n-a avut nici cea mai mică idee că aș fi urmărit ceva. 
În orice caz am putut stabili un lucru : că nu-mi poate 
arăta fotografia. Zicea că a luat-o acasă. Vorbă să fie! 
Noi ştim doar unde-i. Uite-o. Dar toate astea sînt numai 

o parte din noutăţile mele, urmează acum partea a doua. 
Femeia asta duce o viață dublă. E Mrs. Marlow în biroul 
lui Fullaway. și aici în hotel, dar acolo unde locuiește e 
Miss Slade. Ce spui de asta ? 

Chettle ciuli urechile. 

— Cînd aţi descoperit și asta ? întrebă el. Tot azi? 

— Da, tot azi, după amiază, răspunse Allerdyke, -cu 
un ușor simțămînt de triumf. Stai să-ți povestesc. Des- 
coperirea asta, la drept vorbind, se datorează directorului 
comercial al afacerii mele de aici — lui Mr. Appleyard. 

Făcu apoi detectivului un clar și amănunţit raport 
despre tot ce Appleyard și cei doi Gaffney făcuseră, iar 
Chettle asculta atent. 

— Bun, zise el, cînd Alerdske terminase. Pîn-aici 
totul este bine. Singura întrebare e dacă aveți încredere 
în cei doi tineri — în șofer și în frate-său. 

— Aș încredința șoferului meu şi ultimul șiling, răs- 
punse Allerdyke. În ce-l privește pe fratele lui, mă bizui 
pe cuvîntul șoferului meu. De altfel știu amîndoi că obiş- 
nuiesc să plătesc bine ‘serviciile făcute și devotamentul. 


— Asta sună bine, Mr. Allerdyke, aprobă Chettle. 
Oricum, pare că ne apropiem de soluţie. Acum, cînd 
mi-ați spus astea, am să mai tac faţă de autorităţi pînă 
mîine, cînd ne vom întilni cu directorul dumneavoastră 
şi cu cei doi Gaffney — că trebuie să ţinem o consfă- 
tuire. Miine la unsprezece, ziceţi, în birourile dumnea- 
voastră din Gresham Street ? 


Băgă ceasul și cartea poștală la loc în cutiuţa de car- 
ton, o vîrî în buzunarul de la piept și plecă. Allerdyke îl 
petrecu pînă la ascensor. Dar cînd se întoarse, i se în- 
tîmplă al treilea eveniment, care era şi mai surprinzător 
și mai important decît toate celelalte, 


Ceva îl făcuse pe Allerdyke să se oprească și să pri- 
vească în jos peste balustradă ? Zărise pê Mrs. Marlow. 

Tînăra femeie se uită cu băgare de seamă, iscoditor, 
în dreapta şi în stînga. Apoi închise ușa în urmă-i și o 
încuie cu o cheie, pe care o vîrî numaideciît în buzunar. 
După asta se furișă în coridor și dispăru spre camerele 
lui Mr. Fullaway. Totul durase abia un minut, iar Aller- 
dyke reintră cu un suris ironic în camera lui. 
-© ` — S-a uitat ea, nu-i vorbă, în dreapta şi în stînga, 
murmură el, dar în sus tot a uitat să privească. O, mă- 

runţișurile astea. Și mai e un noroc: că știu din care 
camere a ieșit ! 

Se uită la ceas — era exact o jumătate de'oră îna- 
inte de miezul nopţii. Își notă totul în carnetul său și 
se culcă. Și a doua zi dimineaţa, sculat devreme după 
cum îi era obiceiul, cobori la parter, nu cu ascensorul ca 
alte dăţi, ci pe scară. Trecu pe lingă ușa de unde ieșise 
Mr. Marlow și își notă în gînd numărul : 53, 

Allerdyke coborî de-a lungul cheiului Tamisei năpădit 
de gînduri. Ce putea să însemne că femeia asta se fu- 
rișa — evident în taină — într-o cameră străină ? Tre- 
buia să afle lucrul ăsta de la Fullaway. 

Americanul își lua gustarea de dimineaţă totdeauna 
la o masă anumită, la care Allerdyke stătuse adesea 
de vorbă cu el. Și de-rîndul acesta îl găsi acolo. Își trase 
un scaun, făcînd o observaţie banală despre timpul 
frumos. 

— N-am putut da aseară ochii cu dumneata, urmă el 
punîndu-şi șervetul. Se vede că erai în oraș. 

— Da, am fost în oraș, răspunse Fullaway, cu Van 
Koon. Nu-l cunoşti pe Van Koon? E un compatriot al 
meu, care rămîne vara asta aici. Am cinat aseară la 
Carlton şi ne-am dus apoi la teatrul Haymarket. Voiam 
să te poftesc și pe dumneata, dar plecaseși. 

`~ — Foarte amabil din partea dumitale, răspunse Aller- 
dyke. 

— Nimic nou ? Mai ai știri de la poliţie ? 

— "Ţi-ai găsit ! răspunse Allerdyke ironic. 

— Aşa se vede, zise și Fullaway. Dar, oricum, e ciu- 
dat că nu se anunţă nimeni ispitit de premiul promis. De 
necrezut cum s-a putut ca ucigașul franțuzoaicei, ale că- 
rui semnalmente le știm doar destul de precis, să dispară 
așa ca în pămînt ? 

“Toată afacerea e o enigmă, bombăni înciudat Aller- 
dyke. Luă o gazetă pe care Fullaway o citise, o arun- 
case deoparte și începură să vorbească de lucruri indife- 
rente pînă ce americanul se scuză că-l cheamă unele 
afaceri și ieşi din salon. După plecarea lui, Allerdyke se 
puse din nou să cumpănească bine lucrurile. Așadar 
Fullaway lipsise aseară — fusese la teatru — și abia 
pe la miezul nopţii se înapoiase. Deci nu știa că secre- 
tara fusese în camera lui, nici că vizitase altă cameră 

și apoi o părăsise. Nu, Fullaway nu bănuia desigur nimic 
din toată povestea asta ! 

După ce termină masa, Allerdyke trecu în holul ho- 
telului unde găsi lista pasagerilor. Citi : 

Nr. 53 : Mr. Van Koon, New York City, U.S.A. 


21 


Domnul tînăr cu cîini mopşi 


Allerdyke, îngîndurat, ieși sub portal, privind forfo- 
teala vie a străzii. d 

— Hm, ciudată treabă ! gîndi el. Cine dracu să mai 
fie și Mr. Van Koon ăsta, și ce putea să caute Mrs. Mar- 
low, zisă și Miss Slade, aseară la el în odaie, cînd dînsul 


` lipsea ? 


Tresări brusc, la auzul glasului lui Fullaway care-l 
chema. Americanul era însoțit de un domn. Allerdyke 
ghici numaidecît că trebuie să fie chiar persoana la eare 
se gîndea. Să fi avut cam patruzeci de ani, statură mij- 
locie, fața palidă, complet rasă ; pura ochelari de aur de 
sub care se vedeau ochii albaştri ca safirul. 

— Hei, Mr. Allerdyke, strigă Fullaway în felul lui 
vioi. Te vrăjeşte strada ? Dă-mi voie să-ți recomand pe 
Mr. Van Koon, pe care probabil încă nu l-ai întîlnit, 
măcar că locuieşte sub acelaşi acoperiş cu dumneata ! 
Van Koon, dumnealui e Mr. Allerdyke, de care ţi-am 
vorbit. i 

Cei doi domni își scuturară mîinile și se priviră în 
ochi. Oricine ar fi acest domn, se gîndi Allerdyke, are 
o privire deschisă și o stringere de mînă zdravănă — 
două lucruri din care el obișnuia să conchidă că avea 
de-a face cu un om cinstit. 

— Sinteţi de mult în Londra? întrebă Allerdyke 
politicos. 

Din prima săptămînă a lui aprilie răspunse Van Koon. 
E întîia mea vizită în Anglia, bat toată ziua străzile ca 
să mă familiarizez cu acest impunător oraș. Fullaway 
îmi spune, Mr. Allerdyke, că sînteţi din Bradford, ma- 
rele centru manufacturier. Bradfort e un oraș pe care 
de asemenea mi-am propus să-l vizitez. Ei! dar uite, 

Fullaway, un domn care pare foarte grăbit is vor- 
bească. 

Fullaway şi Allerdyke îşi aruncară ochii în ada îl și 
văzură pe Blindway, care sărise dintr-o trăsură și ve- 
nea în fugă spre ei. Îl salută și întrebă dacă puteau veni 
chiar acum cu el la Scotland Yard. Şeful voia să vor- 
bească imediat cu dumnealor. 

— Hai, Allerdyke, zise Fullaway. Van Koon, urmă 
el, fii atît de bun și spune-i lui Mrs. Marlow că o rog 
să se intereseze dinsa de tot ce mai e de rezolvat. 

Van Koon dădu din cap și intră iar în hotel, pe cînd 
Allerdyke și Fullaway se urcară cu detectivul într-o ma- 
șină și plecară. 

— Dar ce e ? întrebă Fullaway. Ceva nou ? 

— Nu știu precis, răspunse Blindway. Şeful stă de 
vorbă în biroul lui cu o femeie care susţine că ar avea 
ceva informaţii în privința franțuzoaicei ; a trimis şi 
după Miss Lennard. Ciudată afacere. Sint de cîștigat 
cincizeci de mii de lire sterline. Doamne, Doamne ! 


Eaa orice caz pe femeia asta o interesează banii, 
zise Fullaway. N-ai auzit ce spunea ? £ 
i — Nu, răspunse Blindway. 

Îi conduse îndată în aceeași cameră în care discuta- 
seră chestiunea mai înainte. Acolo mai erau Celia Lennard 
și o femeie sărăcăcios îmbrăcată, de vîrstă mijlocie. După 
cîteva scurte cuvinte de salut, se aşezară şi Allerdyke și 
Fullaway pe cîte un scaun. 

— Dumneaei e Mrs. Perigo, spuse polițistul. Mrs. res 
rigo din strada... Ce stradă spuneați ? 

— Locuiesc în Alpha Place din Park Street, zise Mrs. 
Perigo, cu o voce înceată, liniştită. Numărul paisprezece. 
Sînt călcătoreasă. 

— Notează Blindway, zise şeful către detectiv. Sus- 
ţineţi așadar, Mrs. Perigo, că ați văzut de mai multe ori 
pe Lisette Beaurepaire cu un tînăr. Unde și cînd a fost 
asta ? 

— În trei rînduri, domnule șef. În trei rînduri ştiu si- 
gur că i-am văzut împreună ; şi poate o a patra oară, 
însă nu-s atît de sigură, acum cel puţin. Dacă-mi daţi 
voie să spus aşa cum mă taie capul pe mine... 

— Cum de nu. Povesteşte cum îţi place. 
— Păi, să fi fost, pe cît mi-aduc aminte, pe la mij- 
“locul lui martie, începu Mrs. Perigo calm. Acum două 

luni adică. Mă arsesem, păcatele mele, rău la mină, așa 
că nu era chip să mai lucrez. Și cum se făcuse vremea 
destul de caldă, mă duceam de stăteam pe o bancă în 
Kensington Garden, unde am văzut-o pe domnișoara a 
cărei poză aţi dat-o în gazetă... ; 

— Un moment, Mrs. Perigo, o întrerupse polițistul. 
Miss Lennard, s-ar simplifica lucrurile foarte mult, dacă 
v-aş întreba ceva. Vă aflați dumneavoastră sau camerista 
dumneavoastră pe vremea aceeea de care vorbeşte Mrs. 
Perigo, adică pe la mijlocul lui martie, în oraş ? 

— Da, răspunse Miss Lennard cu hotărîre. Ne aflam 
atunci la Londra. Am stat pînă la 29 martie, cînd am 
plecat în Rusia. 

— Te rog, Mrs. Perigo, continuă. 

— Cînd am văzut pozele astea prin gazete i-am zis 
vecinei mele, Mrs. Watson: Tii, asta-i domnişoara pe 
care am văzut-o de cîteva ori în Kensington Garden ; 
avea o îmbrăcăminte atît de elegantă și o faţă atît de dră- 
guţă că mi-a bătut la ochi și aş cunoaște-o și dintr-o mie. 
Că eu, vezi, în grădină stăteam tot într-un loc anume, 
domnule, lîngă un buştean rostogolit — mai e şi acu tot 
acolo ; în trei după amieze a venit şi domnișoara asta 
— tot aşa cam pe la ceasu patru —, și acolo se întîlnea 
cu un tînăr, dar de ăsta nu-mi aduc așa de bine aminte 
ca de dînsa, de fată. 

— Încă un moment, Mrs. Perigo. Şeful se întoarse 
iar spre Celia. Obișnuia camerista dumneavoastră să iasă 
uneori la ora aceea ? întrebă el. 

— Este posibil. Eu luam masa la niște prieteni, și cum 
n-o luam cu mine, putea face ce voia cu vremea ei. 

Șeful se adresă iar lui Mrs. Perigo. 

— Dumneata ai văzut așadar pe domnișoara a cărei 
fotografie s-a tipărit în gazetă întilnindu-se de trei ori cu 
un domn tînăr ? întrebă el. i 

— De trei ori, da, aproape de tot de locul meu. Ei stă- 
teau pe scaune cu taxă, din alea ce se plătesc un penny 
şi-ţi dă bilet. Și vorbeau într-o limbă străină, din care 
fireşte nu înțelegeam boacă. Apoi, cu altă ocazie, am ză- 

rit-o ceva mai depărtişor trecînd pe lîngă lac; dar de 
recunoscut tot am recunoscuteo după aerul ei elegant şi 
după fixonomie ; eu ce văd o dată, îmi rămîne întipărit. 
altă-i și poza... 

“Mrs. Perigo scoase la iveală o foaie de gazetă mo- 
totolită. 

— Dar pe cavaler nu-l pot, din păcate, descrie mai 
amănunţit, zise ea. Aproape că nu l-am luat în seamă. 
Era tînăr? atit, și vorbea tot limba aia păsărească, în 
care-i vorbea fata. Asta pot spune sigur, că doar l-am 
auzit. 

Cei doi tineri stăteau așa de aproape de dumneata ? 

— Uite ca dumneaei, tot atît de aproape. 

— Şi n-ai putea să ne spui nimic de domnul cel 
tînăr, Mrs. Perigo ? întrebă stăruitor șeful. Mai gîndeş- 
te-te, poate-ți amintești. 

Mrs. Perigo se uită mîhnită la Poliţist și dădu de- 
odată din cap. 

— Păi, de cite ori îl vedeam, zise ea, și faţa i se în- 
vioră, avea cu el două potăi de cîini cu nasurile boante 
şi cu cozile încovrigate, bată-i pîrdalnicu. 

— Mopși ? întrebă șeful. 

— De, așa le-o fi zicînd, mocşi, răspunse Mrs. Pe- 
rigo. Eu spun drept, nu am cunoscut ce soi erau, că în 
viaţa mea n-am ținut asemenea javre. Dar de arătat așa 
arătau, cum spusei. Şi-i ţinea totdeauna de un lanţ sub- 
tire, că erau cam boierești, asta se vedea, hrăniţi bine 
şi cu fundulițe albastre la zgarde. Şi el, tinărul, parcă 
avea ochii negri şi părul închis... 

— Altceva n-ai mai putea spune ? întrebă şeful, prie- 
tenos. i 

— "De, regret, altceva n-aş putea spune, dar în pri- 
vinţa celor ce am spus pot să declar și cu jurămînt. 

Cinci minute mai tîrziu Mrs. Perigo părăsea localul 
poliției cu un mic avans, iar Allerdyke pornea în cea 
mai mare grabă spre Gresham Street ; era în întirziere 
pentru consfătuirea hotărită. Iar în drum repeta anumite 
cuvinte din declaraţiile femeii. 

„Un domn tînăr, cu ochi negri și cu părul închis, cu 
doi mopși. Mopși cu funde albastre la zgardă“... 

Încurcătură tot mai mare 


Era unsprezece și jumătate cînd Allerdyke ajunse 
la Gresham Street. Chettle sta în uşa casei comerciale ; 
se vedea că-l așteaptă, și cum îl văzu coborînd din ma- 
șină îl întîmpină. 

— Cîteva cuvinte între noi, înainte de a intra, Mr. 
Allerdyke. Cei de aici cred că eu mă aflu în Hull. Dar 
trebuie să mă prezint totuși șefilor mei — nu merge 
altfel. Problema e cît trebuie să le povestesc din toată 
istoria. Dacă, doriţi să tăinuiţi ceva, sau chiar tot, sînt 
dispus să tac. Firește, în cazul acesta... 

— Ei, în cazul acesta ? întrebă Allerdyke nerăbdător, 

— Vreau să vă vorbesc foarte sincer, Mr. Allerdyke, 
zise Chettle, codindu-se și vădit jenat. Eu sînt un om 
sărac şi am o familie numeroasă. Aș putea să tac, dacă aş 
căpăta o anumită parte din recompensa stabilită. Fiecare 
are dreptul să se gîndească la sine. Şi dacă am urmări 
problema asta independent de poliţie, atunci bineînţeles... 

Allerdyke scutură hotărît din cap. 

— Nu, asta nu merge, Chettle, zise el. Trebuie să-ţi 
îndeplinești datoria faţă de superiorii dumitale. Dacă ei 
dezleagă enigma și recompensa se dă poliţiei, îţi vei primi 
şi dumneata partea cuvenită. Nu, nu vreau tăinuiri! 
Fă-ţi raportul cum îţi cere datoria. 

— Dar bine, nu înţelegeţi, Mr. Allerdyke, întrebă 
detectivul îngrijorat. Nu vă daţi seama ce urmări ar avea 
aceasta ? Dacă mă prezint acum la Scotland Yard — 
şi dacă-i povestesc şefului că am găsit fotografia văru- 
lui dumneavoastră în capacul ceasului lui Lydenberg și 
că, după mărturia dumneavoastră, acesta a dat fotografia 
asta lui Mrs. Marlow, zisă și Miss Slade — ce credeţi că 
se va întîmplat apoi ? 

— Ce ? întrebă Allerdyke. 

— Pînă într-o jumătate de oră ea ar fi arestată, răs- 
punse Chettle hotărit ! 

— Şi de ce n-ar aresta-o ? întrebă Allerdyke. 

— Pentru că printr-asta s-ar încurca poate toată afa- 
cerea ! exclamă Chettle. : 

— Ştii ceva ? zise Allerdyke. E bine să intrăm și să 
ne sfătuim în privința asta cu Mr. Appleyard. Părerea 
lui preţuiește mult pentru mine. 

Cei doi Gaffney așteptau în sala de expediţie a ma- 
gazinului. Allerdyke îi rugă să aibă un pic de răbdare 
și intră cu detectivul în biroul lui Appleyard. Îi povesti 
tot ce se petrecuse, iar la. sfîrşit îi spuse şi părerea lui 
Chettle. 

Ambler Appleyard prinse numaidecit toată situaţia și 
găsi și soluţia. Chettle nu avea obligaţia să-și facă mai 
mult decît strict datoria. Era desigur, prin funcţia lui, 
obligat să raporteze de găsirea fotografiei — asta da, tre- 
buia s-o facă. Dar nu era nevoie să spună nimic despre 
cele ce-i comunicase Allerdyke. De aceea Chettle să se 
ducă și să raporteze tot ce descoperise el, dar despre 
Allerdyke să tacă deocamdată. 

— Da, aşa e cel mai bine, admise și Allerdyke. ` 
Chettle du-te la șeful poliţiei și spune-i ce ai găsit, dar 
pe mine lasă-mă deoparte. Am să mă prezint și eu cînd 
o fi timpul și voi purta de grijă să nu ai supărări. Dacă 
va trebui cumva să te întorci la Hull, mai vii să mă 
vezi înainte, nu ? 

Cînd Chettle plecă, Allerdyke închise ușa în urma 
lui şi-i aruncă o privire zimbitoare slujbașului său. 

— Ştii Ambler, omul are perfectă dreptate, zise el. 
O mișcare de șah greșită și tot jocul nostru s-ar duce 
dracului. Dacă femeiuşca asta are cea mai slabă bănuială 
— totul se strică! Acum ce facem cu cei doi Gaffney ? 

— Nu știu, răspunse Appleyard, dacă pentru moment 
avem nevoie de serviciile lor. Poate între timp mai aflăm 
ceva despre cocoșatul Rayner. Mai întîi e sigur că este 
în legătură cu Miss Slade. Dumneata ai văzut-o ieri 
noâpte pe la unsprezece și jumătate în Waldorf-hotel, iar 
eu am văzut-o cu o oră mai tirziu în tovărășia lui Rayner 
la Pompadour. Afară de asta, am aflat că el are, în imo- 
bilul Klytemnestra, în Arunde Street, o afacere sub nu- 
mele de Gavin Ramsey ? Aș propune, pentru a mai afla 
cîte ceva despre el, să-i faci pur și simplu o vizită de 
afaceri. 

— Eu? O vizită de afaceri ? întrebă Allerdyke mirat. 
Dar ce afaceri învîrtește omul ? 

— E agent de invenţii, răspunse Appleyard. Mai îna- 
inte habar n-aveam că există măcar așa ceva ; dar pare 

că el trage din treaba asta un venit destul de frumușel. 
Oameni care: au făcut o invenţie i se adresează, și el 
îi ajută să și-o patenteze și chiar să și-o valorifice. Ai 
tocmai la îndemînă un pretext perfect. Funcţionarul du- 
mitale Gankrodger a inventat scaunul de cale ferată. De 
un an stă aici modelul lui, și i-ai promis doar să te inte- 
resezi ca să-și plaseze invenţia. Ia pur și simplu modelul 
și du-te cu el la acest Rayner sau Ramsay. Îi spui că 
ai auzit în City despre dînsul de la Wilmington, Wilming- 
tonii au fost cei de la care am căpătat informaţia asu- 
pra lui. ; 

— Ei, şi ce să fac la el? întrebă Allerdyke. 

— Așa, să-l vezi mai de aproape, răspunse Appleyard. 
Ştii ce puternică bănuială avem în privinţa lui Miss 
Slade. Ea se află în cea mai strînsă legătură cu Rayner, 
trebuie deci să aflăm cît mai mult despre acest Rayner. 
Du-te chiar acum la el, şi pe urmă vom mai vedea ce 
avem de făcut. 

Allerdyke chibzui un moment dacă trebuie să dea 
urmare bizarei propuneri. La urmă se ridică cu o expre- 
sie hotărită a feţii. 

— Da, am în orice caz un bun motiv, zise el. Pune 
să-mi împacheteze drăcia aceea. 

Peste o jumătate de oră era introdus într-o elegantă 
sală comercială ; Mr. Gavin Ramsay trona la un birou 
impunător, înconjurat cu rafturi și clasoare pline de tot 
felul de modele — de mașini, de jucării mecanice. Po- 
sesorul „muzeului“ examină cu un zîmbet amabil pe 
Allerdyke și pachetul ce-l ţinea în mînă. 

— Domnul Marshall Allerdyke ? întrebă agentul, 
aruncînd o privire pe cartea de vizită. 

— Da, domnule, zise acesta, punînd jos pachetul. 
Mr. Ramsay, nu ? Am auzit de dumneavoastră de la Wil- 
mington, în City. Aici aduc, urmă el deschizînd pachetul, 
modelul unui scaun pentru căi ferate, pe care unul din - 
funcţionarii mei, un om foarte dibaci, l-a inventat. Omul 
meu n-a izbutit pînă acum să convingă vreo companie de 
cale ferată să-i examineze invenţia. Credeţi că aţi pu- 
tea face ceva ? 

Cocoșatul se ridică din fotoliul lui, examină modelul 
și puse o serie de întrebări despre scopul invenţiei, care-i 
dovediră lui Allerdyke că avea de-a face cu un om foarte 
inteligent. De asemenea, felul sincer și degajat în care 

vorbea făcu o impresie excelentă asupra vizitatorului său. 

Bine. Mr. Allerdyke, zise el în cele din urmă. Lăsaţi 
modelul și hîrtiile aici, am să fac tot ce-mi stă în putinţă. 

Allerdyke îi mulțumi și se ridică. Făcuse în orice caz 
“un serviciu impegatului său Gankrodger, îl văzuse pe 
Ramsay sau Rayner şi-i vorbise. Între timp, Ramsay 
luase în mină cartea lui Allerdyke și-și aruncase pri- 
virea asupra-i. £ 

— Siînteţi vărul lui Mr. Allerdyke de care se vor- 
beşte în legătură cu asasinatul și furtul de bijuterii ? 

— Da, eu sînt, răspunse Allerdyke, care făcuse un 
pas spre uşă. Aţi urmărit chestiunea ? 

— Da, foarte de aproape, îl asigură Ramsay. O afa- 
cere ciudată și încălcită. 

— Va trecut cumva prin minte vreo rezolvare posi- 
bilă ? întrebă Allerdyke uimit. 

Ramsay zimbi : 

— Pentru asta nu cred că a sosit încă momentul. 
M-am interesat întotdeauna de asemenea lucruri şi so- 
cotesc că este o greşeală, în asemenea cazuri: încurcate, 
să vrei să ajungi prea repede la o soluţie. 

— Propuneţi răbdare ; dar aici sînt în joc giuvaeruri 
în valoare de aproape trei sute de mii de lire sterline, 
zise Allerdyke. 

— Nici vorbă, răspunse Ramsay. Dar dorinţa şi rivna 
dumneavoastră, după cît am înţeles din ziare, urmăreşte 
mai mult prinderea ucigașului. 

— Asta e drept, confirmă Allerdyke. 

Ramsay zimbi iar, în vreme ce vizitatorului său se 
pregătea de plecare. . 

— Eu sînt de părere, zise el calm, că tot acest mister 
se va rezolva în mod surprinzător. Tocmai în cazuri ca 
acestea apare deodată o întorsătură neașteptată. La re- 
vedere. 

Allerdyke ieși cam zăpăcit. 

— Aș pune mîna-n foc că e un om cinstit, își zise el. 
Dar dacă e un bandit, bine mai știe să se ascundă! În 
orice caz, știe ceva. Hotărit, știe ceva ! Ce să fie? 

Clătină din cap — încurcată i se mai părea afacerea. 
Dar nu bănuia că peste cîteva minute ea avea să se în- 
curce și mai mult. Cînd ajunse la hotel, îl întîmpină de 
la intrare Mrs. Marlow. Era frumoasă, tînără fermecă- 

toare ca totdeauna. Cum dădu cu ochi de el, ridică mica 
poşetă ce-i atîrnă de mînă. 

— O, Mr. Allerdyke, zise deschizînd-o şi scoțînd un 
plic. Aici am ceva pentru dumneavoastră. Priviţi — e 
fotografia pe care mi-a dat-o vărul dumneavoastră. lată, 
n-aţi avut dreptate — n-are nici cea mai mică pată — e 
chiar o copie neobișnuit de clară. 

Și puse în mîna lui Allerdyke fotografia, care după 
toate socotelile era aceea pe care Chettle o găsise în 
ceasul lui Lydenberg. 


23 


O condamnare la moarte 


— După cum vedeţi, e o fotografie cît se poate de 
clară, repetă Mrs. Marlow rîzînd. Nu are nici urmă de 
pată. V-aţi gîndi pesemne la vreo altă copie. 

-— Așa se pare, zise Allerdyke distrat. Da, firește, la 
alta. E drept că nu-i nici o pată pe ea. 

Vorbea ca buimăcit privind fotografia pe amîndouă 
feţele. Și cum n-avea nici un motiv s-o reţină, i-o înapoie. 

— Am s-o dau s-o lipească pe un carton şi să-i pună 
ramă, zise Mrs. Marlow vîrînd din nou fotografia în po- 
şetă și pregătindu-se de plecare. Nu ştiu cum de-am ră- 
tăcit-o un timp, că n-a fost chip s-o găsesc; și iată că 
azi dimineaţă m-am pomenit cu ea ca din întîmplare. 

Îl salută zîmbind și ieși în strada inundată de lumină, 
pe cînd Allerdyke, mai uluit ca nicicînd, se îndreptă spre 
restaurantul hotelului. La intrare întîlni pe Fullaway, 
care era grăbit ca de obicei. 

— O, ce bine s-a nimerit, Allerdyke, zise americanul 
trăgîndu-și la o parte prietenul. 

— Mă bucur că te-am întîlnit, căci doream să vor- 
besc cu dumneata. Gred că n-ai nimic împotrivă dacă Van 
Koon și cu mine vom încerca să cîştigăm premiul. Vă 
este doar egal dumitale, ducesei Nastirsevici sau lui Miss 
Lennard cine obţine recompensa, dacă se află cine au 
fost ucigașii şi se regăsesc giuvaerurile furate ? 

— Ai vreo idee? întrebă Allerdyke cu privirea în- 
cordată. 

Îi a mate 


— La drept vorbind — da ! Avem o idee — un gînd, 
răspunse Fullaway. Am discutat adineauri cu Van Koon 
despre toată afacerea. E un om foarte inteligent și are 
și experienţă în domeniul acesta. Dar firește că vrem să 
păstrăm pentru noi ideea. Mai întîi de toate vrem să lu- 
crăm absolut independent de poliţie. 

- — Ai perfectă dreptate, îl aprobă Allerdyke. E abso- 
lut indiferent cine primeşte răsplata. Eu, personal, vreau 
pedepsirea ucigașilor. 

— Ne-am înţeles, dacă vine vreun poliţist de la Bool- 
land şi doreşte informaţii, eu nu știu nimic. Nu te aş- 
tepta să povestesc ceva înainte de a fi isprăvit cercetările 
noastre. Eu personal cred că sîntem pe adevăratele urme. 

— Fă ce-ţi place, răspunse Allerdyke ; probabil că nu 
sînteţi unicii care și-au propus să cîştige premiul. 

Intră apoi în restaurant și-și comandă dejunul. Dar 
mâncă cu gîndul într-altă parte. Privea distrat înaintea 
lui și se gindea la întimplările din dimineaţa aceea. Alu- 
zia nebuloasă a lui Rayner sau Ramsay privind neaștep- 
tata limpezire a enigmei ; înștiințarea lui Fullaway că el 
și Van Koon voiau să intre în acţiune; declaraţia lui 
Mrs. Perigo despre franțuzoaică și despre tînărul cu ciinii 
mopși — toate acestea nu erau nimic faţă de faptul că: 
Mrs. Marlow îi arătase adineauri fotografia despre care 
crezuse că se află în ceasul de buzunar al lui Lydenberg. 

— Oare m-o fi înșelat memoria ? Să fi făcut eu mai 
mult de patru copii? Nu, nu. Memoria nu m-a înşelat 
niciodată pînă acum, și sînt sigur că n-am copiat mai 
mult de patru ori fotografia. James avea trei și eu una. 
A mea e sus, în album. Știu precis ce a făcut James cu 
ale lui. Verișoara Grace posedă una, Wilson Firth pe 
cealaltă ; a treia i-a dat-o lui Mrs. Marlow, care mi-a , 
și arătat-o ! Dar atunci de unde e fotografia din ceasul ` 
lui Lydenberg, care, pot să jur că e copia făcută de mine ? 
îţi vine să înnebunești în harababura asta ! 

Stătea necăjit, frămîntîndu-și mintea, cînd Chettle se 
apropie de masa lui. Allerdyke îl pofti să se așeze şi-i 
oferi o băutură. 

— Ei, întrebă el, ce mai e nou ? 

— Am fost la poliţie, zise detectivul, şi am relatat 
numai ce ne-am înțeles să spun. Ei nu pun nici-un preţ 

` 


“pe fotografie, care nu dovedeşte altceva decît că cineva 


a dat-o lui Lydenberg pentru ca acesta să recunoască - 


„numaidecit pe vărul dumitale. Ei ! ar judeca altfel șeful 


dacă ar ști cele descoperite de dumneavoastră. Așa însă 
se interesează numai de informaţiile date de Mrs. Perigo. 
Acolo crede el că ar fi de găsit o urmă adevărată, un bun 
început. Cineva trebuie să fi avut mopșii aceia sau îi 
mai are încă, și urma asta trebuie căutată. Pînă atunci, eu 
am să plec, pe cîteva zile cel puţin, din nou la Hull. 

— Mai ai ceasul la dumneata ? întrebă Allerdyke. 

— Firește, răspunse Chettle, bătindu-se cu mîna peste 
buzunarul de la piept. Aparține deocamdată poliţiei din 
Hull, şi trebuie să-l depun acolo. Vrei să-l mai vezi. o 
dată, Mr. Allerdyke ? 

— Goleşte-ţi paharul şi vino, te rog, în camera mea, 
zise Allerdyke. Om fuma sus o ţigară. Da, spuse el, 
părăsind restaurantul, cînd urcau scara, trebuie să mai 
văd o dată ceasul, sau mai bine-zis fotografia. Nu ești 
grăbit cred. 

— Mai am o oră întreagă, răspunse Chettle. 

Allerdyke încuie uşa camerei sale, puse whisky şi si- 
fonul pe masă și aduse o cutie cu ţigări. 

— Şezi, Chettle, și serveşte-te. Un pic de whisky nu 
stvică. Aprinde-ţi o ţigară şi pune şi un pumn de ţigări 


„a buzunar, pentru drum, că sînt bune. Și acum arată-mi 


fotografia. 

Chettle scoase ceasul și-l deschise. Allerdyke privi fo- 
tografia cu încordare pe o faţă și pe de alta, în vreme ce 
detectivul se uita la el plin de așteptare. 

— Ai scos la lumină ceva nou ? întrebă el. 

„În loc să-i răspundă Allerdyke puse fotografia pe 
masă și trecu la o altă masă de unde luă albumul de foto- 


. grafii. Îl răsfoi pînă ce găsi ce căuta. Luă fotografiile una 


după alta şi le examină de-aproape. Și deodată îi veni 
o idee. Cu o exclamațţie lăsă albumul la locul lui, şi se 
întoarse spre detectiv. 

— Chettle, acum ştiu ce-i cu fotografia dumitale. Noi 
crezusem că: copia asta era âceea pe care James a dat-o 
lui Mrs. Marlow ! 

— Şi nu e? strigă detectivul uluit. 

Allerdyke rîse mulţumit. ` 

— Acum mai puţin de o oră, răspunse el, mai exact cu 
cîteva momente înainte de intrarea dumitale în hotel, 

ÎN ta m 


Pi 


Mrs. Marlow mi-a arătat fotografia pe care i-a dăruit-o 
James; Am privit bine, bine copia. Şi cînd ai venit, toc- 
mai mă trudeam să mă dumiresc de unde provenea copia 
dumitale ? Acum am găsit dezlegarea şi blestemat să fiu 
dacă asta nu întunecă și mai mult misterul. Dar, în orice 
caz, știu ce-i cu copia asta. 

— Şi ce-i ? întrebă Chettle, nespus de încordat. 

— Este o fotografie a fotografiei mele, exclamă Aller- 
dyke și izbi iritat cu pumnul în masă. Lucrul e limpede 
de tot. Să vezi — nu te pricepi poate mult în meșteșugul 
fotografierii, dar o să mă poţi totuşi urmări —, eu între- 
buinţez totdeauna, da totdeauna, un anumit fel de hirtie 
pentru copiile mele. Dar copia asta, vezi, pe care ai gă- 
sit-o în ceasul lui Lydenberg e executată pe un gen cu 
totul deosebit de hîrtie și trebuie să fie o reproducere. 
Nu e originalul scos de mine, ci copiat e el. M-ai 
înţeles ? 

Chettle, care-i urmărise atent explicaţiile, dădu din 
cap afirmativ. 

— Cum nu! Omul care a făcut treaba asta își cu- 
noaște meseria ! Splendid! Şi ce concluzie trageţi de 
aici ? 

— Următoarea ! răspunse Allerdyke. Adineauri Mrs. 
Marlow îmi spunea că fotografia o rătăcise o vreme și 
numai din întîmplare azi dimineață a dat iar de ea. 
Conchid din toate astea că cineva a pus mîna pesa patra 
copie, cea de la Mrs. Marlow, sau a căpătat-o de la ea şi 
a fotografiat-o. Poza din ceasul lui Lydenberg e o foto- 
grafie după fotografia mea. 

—" Așa că acum — începu Chettle cam tărăgănat. 

— Așa că acum problema noastră e să descoperim 
cine a executat reproducerea asta. Hai, pleacă liniștit 
la Hull, şi fă acolo ce ai de făcut. La rîndul meu am să 
lucrez de asemenea aici. Spuneam adineauri că nu știu 
dacă toată afacerea nu a devenit și mai misterioasă, dar, 
în orice caz, am făcut un pas înainte. 

Chettle puse ceasul cu fotografia la loc în pate și o 
vîri în buzunarul de la piept. 

— Un pas înainte, Mr. Allerdyke, e dt într-o ase- 
menea chestiune, zise el. Și care va fi pasul al doilea, 
dacă-mi dai voie să-ntreb ? 


' 

— Vreau să aflu cine a făcut reproducerea, răspunse 
Allerdyke hotărît. Nu va fi treabă uşoară! Dar trebuie 
să-ţi spun părerea mea. Informaţia despre vînzarea giu- 
vaerurilor a transpirat din birourile lui Fullaway. Cel 
care a umblat prin hîrtiile lui a putut să pună mîna și pe 
fotografia lui Mrs. Marlow, luînd-o ca s-o copieze şi 
readucînd-o. Cine putea fi acela ? Asta trebuie să aflu, fie 
ce-o fi. Dar să trecem la altă chestie : spuneai că oamenii 
poliției vor să caute urmele indicate de Mrs. Perigo? 
Le crezi într-adevăr şi dumneata atît de importante? 

— În problema asasinării franțuzoaicei sînt într-ade- 
văr foarte importante, răspunse Chettle. 

Își vîră mîna în buzunarul hainei şi scoase o foaie 
de hîrtie cam boţită. 

— Aici e o corectură tipografică a anunţului Alea 
premiu ; va fi afișat la toate posturile polițienești din 
țară și va fi publicat şi în ziare. 

Allerdyke luă corectura, care era încă umedă, și o 
citi. Se cerea celor ce aveau vreo cunoștință să dea infor- 
maţiuni asupra unui tînăr cu părul de culoare închisă și 
cu ochi negri, probabil un străin, care la jumătatea lunii 
martie s-a plimbat, cîteva zile prin Kensington Garden, 
purtind de lanţ doi cîini mopși cu funde albastre la 
zgardă. 

„— La asta trebuie negreşit să pice vreun răspuns, 
observă Chettle. Se va găsi cineva care să-și aducă aminte 
de tînărul în chestie și care să știe ceva despre dînsul. 
Dar am spus-o dinainte lui Blindway că nu știu dacă 
acesta e un simplu afiș sau o sentinţă la moarte ! 

— O sentinţă la moarte ? exclamă Allerdyke. Ce vrei 
să zici cu asta ? 

— Ce vreau să zic? repetă Chettle cu un rîs amar. 
Iacă, asta : dacă tînărul care vorbea cu Lisette în Ken- 
sington Garden și plimba mopșii e cumva şi el un fel de 
unealtă a bandei criminale, aceasta îl va înlătura tot așa 
cum i-a înlăturat pe Lydenberg și pe franţuzoaică. 

Allerdyke clatină din cap aprobînd. Pricepea ce spu- 
nea detectivul. Cînd îl văzu plecat, se aruncă în fotoliu, 
își aprinse una din cele mai tari ţigări și căzu pe gînduri 
încercîhd să găsească soluția problemei ce-l chinuia și 
pe care nu înţelegea s-o lase nerezolvată. 

a 

Un oarecare Federmann 


Cînd a doua zi Allerdyke părăsea hotelul spre a se 
duce la Gresham Street, un „groom“ al hotelului alergă 
după el. 

— Mr. Allerdyke, Mr. Allerdyke, sînteți chemat la 
telefon. 'Allerdyke se întoarse Și constată că-l sunase 
Blindway. Acesta îl ruga să vină imediat la poliţie și să 
aducă și pe Mr. Fullaway. E nevoie de amindoi ; e vorba 
de chestia Perigo. 

Allerdyke promise că vine, şi se duse să-l caute pe 
Fullaway. Îl găsi; acesta tocmai voia să coboare. Păru 
foarte contrariat. 

— Ştii ce-am spus ieri. N-aș mai vrea să am de-a face 
cu aceşti polițiști. Van Koon şi cu mine vrem să lucrăm 
cu metodele noastre proprii, aşa că... 

— Cum dorești, îl întrerupse Allerdyke. Dar eu, în 
locul dumitale, m-aş folosi de ocazie pentru a afla 
ceva nou. 

— La o adică ai dreptate, aprobă Fullaway. Cica 
un auto şi peste două minute sînt la dumneata. 

Cînd coboriră în faţa localului poliţiei, tocmai sosea 
şi Celia Lennard cu alt automobil. Părea cam plictisită. 

— Eram tocmai la cafea, cînd m-au chemat, spuse 
Celia. Ei, să vedem ce lucru senzațional ne pregătesc 
dumnealor ! ! 

În cabinetul şefului poliției se afla un domn bondoc si 
gras, francez sau elvețian, cu o panglicuță de decorație 
la butonieră. Părea nervos și contrariat, și ochii lui negri 
scînteiau. La intrarea elegantei doamne se ridică repede 
de pe scaunul lui și făcu o reverență cam comică, de-o 
extremă politețe. 

— Domnul Aristide Bonnechose, îl recomandă “şeful 
cu un uşor surîs. Domnul Bonnechose crede că ne poate 
comunica ceva. E o completare la celee relatate de Mrs. 
Perigo. E vorba, fireşte, de tînărul de care vorbise Mrs. 
Perigo, cel cu cîinii mopși din grădina Kensington. 

— Sînt mopşii consoarta mele, zise Bonnechose cu o 
nouă înclinare. Doi mopși — Fifi şi Chou-Chou. 

— Domnul Bonnechose, urmă șeful, este proprietarul 
unui stabiliment. i 

— Al unui Café-Restaurant, complectă Bonnechose 
repede. Mic, dar elegant — Café Bonnechose, Oxford 
Street. Casă fondată acum nouă ani ; am preluat-o de la 
primul patron, după moartea acestuia. 

— Domnul Bonnechose a citit azi dimineaţă în ziare 
despre depoziția doamnei Perigo şi s-a prezentat imediat 
la noi. Mi-a povestit că îl cunoaşte pe tînărul care în 
primăvara asta a făcut doamnei Bonnechose serviciul de 
a-i plimba de cîteva ori cîinii de rasă. Pare într-adevăr 
să fie tînărul de care a pomenit Mrs. Perigo. Şi acum, 
domnule Bonnechose, fii bun și ne istoriseşte amănun- 
tele. 

Francezul își drese glasul și-și răsuci mustaţa îngrijită. 

— Cu toată plăcerea, cu toată plăcerea, vă voi is- 
torisi imediat totul, începu el. Veţi înţelege că atît con- 
soarta mea cît și eu personal sîntem extrem de ocupați. 
Nu avem mult personal și trebuie de aceea să ne în- 
grijim de toate singuri. De aceea nu prea găsim timp liber 
să ieşim la plimbare... Soţia mea are o slăbiciune pentru 
cîini — acum are doi mopși : Fifi şi Chou-Chou. Pre- 
țioase animale. cu pedigriuri în regulă și tare drăguți. 
Consoarta mea își face sînge rău că nu poate să-i plimbe. 
S-a întimplat însă, astă primăvară, să vină în restaurantul 
nostru un tînăr — un compatriot de-al meu din Elveţia 
franceză, cantonul Vaud. Ne-am împrietenit repede, și... 

— Numele tînărului ? i-o tăie şeful. 

— Spunea că îl cheamă Federmann, răspunse Bonne- 
chose, Karl Federmann. Îmi povestea că umblă să-și gă- 
sească un loc de servitor la un domn bogat. Fusese chel- 
ner la Londra — cred într-un hotel — n-am prea dat 
multă atenţie la ce spunea în privinţa asta. În orice caz, 
în vremea cînd umbla după serviciu, avea foarte mulți 
bani. La gustarea de dimineaţă comanda ce-i mai bun ; 
uneori venea și seara de cina la noi. Nu sîntem un local 
scump — un fruștuc bun pentru doi șilingi, un dineu 
pentru trei șilingi — asta nu însemna nimic pentru el. 
Cum nu era ocupat, sta mult de vorbă cu nevasta mea 
sau cu mine. Venind vorba într-o zi de cei doi bieţi cîini 
de rasă neplimbaţi, își dădu cu părerea că prea se îngră- 
șaseră. Soţia mea oftă și spuse că asta se datora lipsei 
de mișcare. Federmann era un om tare bun la inimă şi 

numaideciît se oferi să-i plimbe el. Chiar a doua zi veni 
și nevastă-mea le puse fundele acelea albastre şi le spuse 
să fie cuminţi. Multe zile a plimbat mopșii noștri — ba 
la Hyde Park, ba la Kensington Garden. Om de zahăr, 
mă rog, și apoi, deodată, nu l-am mai văzut pe prietenul 
nostru Federmann. Nici de auzit n-am mai auzit nimic 
de el, pînă ce am citit azi jurnalele. Ne-am uitat unul 
la altul și imediat am zis. „Asta-i Federmann ! Îl caută. 
A făcut vreo poznă !* Și soţia mea a fost de părere că . 
trebuie să mă prezint imediat la poliţie, şi iată-mă. 

— Şi asta-i tot ce ştiţi ? întrebă şeful. 

— Tot — parole d'honneur — tot ! 

— Cam cînd a apărut tînărul întîia oară în restau- 
rantul dumneavoastră ? 

— Cam pe la începutul lui martie sau finele lui 
februarie. 

— Şi cînd a dispărut ? 

— Pe la începutul lui aprilie — de atunci nu a mai 
dat pe la noi. Și cîinilor parcă le pare rău.. 

— Ascultaţi, domnule Bonnechose, zise şeful. Nu v-a 
împărtăşit omul ăsta nici un amănunt despre el? 

— Nimic altceva decît ce v-am spus. 

— N-a spus unde locuiește ? 

— Nu, niciodată. 

— N-a venit niciodată însoţit de cineva ? Na adus 
cu el vreun amic sau vreo amică ? 

Bonnechose se lovi peste frunte. 

— Ah, da, exclamă el surprins. O dată a venit cu o 
doamnă sau domnişoară, o franțuzoaică. Era înaltă — adică 
mai înaltă de cum sînt îndeobște franţuzoaicele — zveltă, 
foarte elegantă. Avea părul negru, ochii negri, nu chiar 
frumoasă, dar atrăgătoare. 

— Lisette ! exclamă Celia. 

— Nu v-a spus cine era ? 

— Nu, nu a pomenit nici o vorbă despre ea. Era în 
genere un om foarte închis, acest Federmann, nu aflai ni- 
mic de la el în ce priveşte chestiile lui personale. 

— Și pe altcineva n-a adus niciodată cu el? Pe un 
domn, de exemplu ? 

Bonnechose negă energic din cap, dar apoi se lu- 
mină deodată la faţă. 

— Nu, zise el. Dar staţi, o dată — numai o dată — 
l-am văzut pe Federmann pe stradă vorbind cu un alt 

domn. Era pe Shaftesbury Avenue. Un bărbat voinic, 
impunător, ras complet, cu părul castaniu — un fran- 
cez, mi s-a părut. Cu totul necunoscut mie, de altfel. 

i Şeful schimbă o privire cu Allerdyke şi cu Fulla- 
way — amîndoi ştiau ce vrea să însemne privirea asta. 
Descrierea lui Bonnechose se potrivea în mod frapant 
cu bărbatul care înnoptase cu Lisette Beaurepaire la hotel. 

Şeful era tocmai să pună o nouă întrebare, cînd intră 
un om, căruia i se citea pe față că avea să comunice ceva 
urgent superiorului său. Șeful se ridică de pe scaun, se 
duse pînă la ușă și ascultă comunicarea agentului. Apoi 
se întoarse cu faţa gravă : à 

— Am primit în momentul acesta o ştire care se 
referă probabil la tînărul de care vorbeam adineauri, 
zise el. Un om tînăr a fost găsit mort azi dimineață, în 
împrejurări suspecte, într-un hotel din City — împreju- 
rări foarte asemănătoare cu cele ale morții franțuzoaicei. 
Iar descrierea semnalmentelor — zicînd aceasta își aruncă 
privirea pe o foaie de hîrtie ce o ţinea în mînă — mă 
face să cred că e vorba de acest Federmann. 

— O, încă unul ! exclamă Allerdyke. 

Îi veni deodată în gînd ce spusese Chettle. Cererea 
publică de informaţiuni fusese așadar într-adevăr o con- 
damnare la moarte ! Șeful îi aruncă o privire străpungă- 
toare. Părea "că ghiceşte ce se petrecea în sufletul lui. 

— Îmi pare rău că iar trebuie să vă deranjez, dar 
trebuie să vă rog pe toţi să mă însoţiţi la hotelul din City. 
Nu trebuie să lăsăm nimic necercetat, şi dacă cineva poate 
identifica pe omul acesta... 

— Uf, nu' vreţi cumva să vă însoțesc şi eu, exclamă 
Celia necăjită. Vă rog, lăsați-mă să-mi văd de treabă — 
mi-i silă de ororile astea... 

—. Vă înțeleg Miss Lennard, zise șeful. Dar de dum- 
neavoastră și de domnul Bonnechose am nevoie mai mult 
decît de oricine. 

Blindway, domnul Bonnechose și Mr. Fullaway ur- 
cară împreună într-o maşină. Celia, Allerdyke şi şeful 
într-o altă maşină și porniră spre City. Se opriră într-o 
stradă liniștită în apropierea docurilor la intrarea unui 
hotel de modă veche. Hotelierul și cîțiva agenţi poliție- 
nești le ieşiră înainte, iar prin deschizătura ușilor îi pri- 
veau capete curioase, pe cînd urcau spre ușa unei camere 

înaintea căreia păzeau doi sergenţi. Șeful se adresă cu un 
cuvint încurajator Celiei. 

— O privire va fi probabil de-ajuns, zise el. Dar ui- 
taţi-vă cu toată atenţia. 

În clipa următoare stăteau toţi șase înaintea unui pat 
îngust, pe care zăcea întins cadavrul unui om tînăr. 

— Ei? întrebă îndată șeful. Ce ziceţi, Miss Lennard ? 

Celiâ respiră adînc. 

— Acesta e omul care venise la Hull, șopti ea, parcă 
pentru a nu trezi pe cel adormit. Omul care se dăduse 
drept frate al Lisettei. L-am recunoscut numaidecit. 

— Şi dumneata, domnule Bonnechose ? îl recunoști ? 

Francezul clătina din cap impresionat. 

— Federmann, zise el tulburat. O, da, e fără nici o 
îndoială Federmann. Săracul băiat ! 

“ Şeful se întoarse să plece, spunînd celorlalţi că asta 
era tot ce dorise de la domniile lor. Dar Fullaway, care 
holbase uimit ochii asupra mortului, îl apucă de braţ. 

— Staţi puţin ! Şi eu îl cunosc pe omul acesta — dar 
nu sub numele de Federmann. Eu îl cunosc sub numele 
de Fred Ebers. A fost cameristul meu în Hotel Waldorf, 
de la începutul lui aprilie anul acesta pînă la sfîrşitul 
primei săptămîni din mai. Şi acum, după toate cele cite 
știm, daţi-mi voie să-mi exprim părerea că mortul e ul- 
timul instrument de care s-a folosit marele necunoscut. | 
Franţuzoaica, Lydenberg și acum omul ăsta — de toţi s-a 
descotorosit ! Dar cine să fie oare bărbatul din spatele 
perdelei ? Cine să fie marele asasin ? 


3 | 25 
Cartea de vizită de pe uşă 


Șeful nu răspunse îndată izbucnirii iritate a lui 
Fullaway. Conduse micul grup în sală și se adresă Celiei 
și domnului Bonnechose. 

— Asta e tot, Miss Celia, vă mulțumesc. Îmi pare 
rău că a trebuit să vă amestec în această afacere pe- 
nibilă, dar nu se putea altfel. Domnule Bonnechose vă 
sînt îndatorat — veţi mai primi vești de la mine. Pînă 
atunci vă rog nu pomeniţi nimic de asta, nimănui, în 

afară de soţia dumneavoastră ; şi mai ales nimic clienți- 
lor. Mr. Allerdyke sînteţi atit de amabil să conduceţi pînă 
la un auto pe Miss Celia şi să vă întoarceţi cu Mr. Fulla- 
way ? Trebuie să mai vorbim cu agenţii și cu personalul 
hotelului. 

Cînd Allerdyke se întoarse în hotelul care fusese tea- 
trul noii crime, găsi pe Blindway așteptindu-l jos. De- 
tectivul îl conduse în camera unde şeful, Fullaway și un 
inspector al cartierului City stăteau de vorbă cu patronul 
și patroana hotelului. Patronul, un om morocănos, părea 
să răspundă numai în silă la întrebările puse. 

— Nu știu' mai multe decît despre oricare pasager 
care ia” întimplător o cameră, zise el morocănos. 

— Răspunde-mi te rog la cîteva întrebări, îl între- 
rupse calm șeful. Cînd a venit tînărul aici ? 

Patronul făcu un gest spre soţia sa. 

— A sosit ieri seară pe la ora șapte, zise patroana. 
Eram chiar eu la birou. L-am înscris şi i-am dat camera 
nr. 27. 

— Era singur ? 

— Singur. Avea un geamantan de mînă, care se află 
acum în camera lui, un pardesiu și-o umbrelă. 

— V-a spus bineînţeles un nume, poate și adresa. 

— S-a înscris sub numele Frank Herman, Walthams- 
tow, răspunse hoteliera, în vreme ce se uita într-un re- 
gistru de pasageri. Poftim e scris de mîna lui. 

Şeful luă registrul, examină înscrierea, și puse con- 
dica iar pe masă. 

— Bine, şi ce-aţi mai observat la el în cursul serii ? 

— Nai nimic, răspunse patroana ; a luat în sala de 
restaurant două cotlete și o cafea. A citit ziarele pînă pe 
la zece și jumătate ; l-am văzut chiar eu urcînd scara, 
aproape de unsprezece. Cum azi dimineaţă nu l-am. văzut 
și nici gustarea de dimineaţă n-o comandase, am întrebat 
pe fata de serviciu, care mi-a spus că pe uşa lui se află 
o carte de vizită pe care scrie să nu fie sculat înainte 
de unsprezece. 

— Unde e cartea ? 

— Aici, în plicul acesta, zise femeia, care părea mai 
desghețată și mai cooperantă decît patronul. Am luat-o 
cînd am văzut ce s-a întîmplat. O vreţi dumneavoastră ? 

— Vă rog, zise șeful. Luă plicul, se convinse că în e). 
se află cartonul, şi se adresă iar patroanei.. 

— Cine a descoperit ce se întîmplase ? insistă el. 

— Păi, fata „de serviciu, zise hoteliera ; puțin după 
unsprezece a venit jos să-mi spună că nu-i răspunde ni- 
meni din odaia numărul 27, unde a bătut de mai multe 
ori. Cum știam că vrea să apuce vaporul spre Rotterdam, 
care pleca pe la prînz, am trimis pe bărbatu-meu la el. 
Şi dacă a văzut că nici el nu căpătă nici un răspuns, în 
nici un chip, atunci... 

— Atunci am intrat, eu și fata, întrerupse hotelierul, 
că mai avem o a doua cheie. Și l-am văzut întins mort, 
pe pat, cum l-aţi văzut și dumneavoastră. Și era rece in 
teapăn, se vedea că era mort de mult. 

— După opinia medicului era mort de șase, șapte 
ceasuri, explică inspectorul sectorului. 

— N-ai observat nimic neobişnuit în camera lui? 
întrebă șeful pe patron. Nu era neorînduială ? 

— Nu, răspunse întrebatul. Și nimic nu a fost atins, 
cum poate atesta și poliţia pe care am chemat-o îndată. 
Banii, ceasul de buzunar și toate lucrurile lui erau nea- 
tinse, nu este așadar la mijloc o jefuire. Și — urmă el 
cu emoție oarecum sunînd a reproş — puteţi spune ce 
vreți, nu e vorba aici de nici un asasinat. E o sinucidere, 
nimic altceva. Nu vreau ca hotelul meu să fie compromis, 
să treacă drept un cuib de asasinate. 

— Pînă acum n-a pronunţat nimeni cuvîntul asasi- 
nat, îl întrerupse liniștit șeful. Dar pentru că dumneata 
singur ai adus vorba, ia să cercetăm puţin ce pasageri au 
mai tras aici noaptea trecută. 

Deschise registrul și privi pe ultimii înscriși. 

— Sînt aici trei, ba nu, patru inși, care au venit după 
acest aşa-zis Frank Herman. Vă erau cunoscuţi ? 


— Numai unul din ei, răspunse hoteliera. Mr. Peter 
Donaldson din Dundee. E reprezentantul unei firme de 
iută și vine adesea pe aici. Se mai află și acum în hotel, 
cel puţin mai era acum o oră, şi rămîne două sau trei 
zile în oraș. Ceilalţi doi — Mr. și Mrs. Nielsen — par 
străini. Au dormit, au luat cafeaua devreme și au 
plecat. 

— Şi pe cel de-al patrulea — John Barcombe din 
Manchester — nu l-aţi cunoscut ? întrebă șeful, cu ochii 
pe. numele ultimului înscris. Văd că i-aţi dat camera 
nr. 29 — așadar foarte aproape de camera lui Herman. 

. Lă 


A A 


— Nu, pe acesta nu-l cunoaștem, explică hoteliera. 
A venit cam pe la nouă seara şi a mîncat ceva înainte 
de a se urca în odaia lui.,Pe la opt dimineaţa a cerut 
cafeaua şi o gustare şi a părăsit apoi hotelul. Foarte 
mulţi. pasageri vin şi pleacă astfel. 

— V-aţi uitat la acest Barcombe ? N-aţi putea să ne 
daţi oarecari indicii ? 

— Nu prea mult, dar tot îmi amintesc. Era un băr- 
bat puternic, cam palid la chip, cu părul castaniu des- 
chis și avea mustăţi. Purta un costum închis şi nu avea 
geamantan ori altceva. Spunea că era silit să rămînă peste 
noapte la Londra. Un domn cu o înfățișare foarte liniș- 
tită, cumsecade — a achitat înainte, la primirea camerei, 
pentru masa de seară, cameră și fruştuc. 

Şeful cercetă cu atenţie înscrisul din condică și arătă 
cu degetul numele John Barcombe. Era un scris de un 
aspect neobișnuit, cu încolăcituri mari și înflorite. 

— Ăsta îmi pare un scris prefăcut, observă el. Și 
acum ia observați : vedeţi înscrierea lui Herman ? Exa- 
minaţi scrisul și comparaţi-l cu cel de pe cartea de 
vizită care era fixată pe ușa lui Herman. 

Scoase cartea de vizită din plic şi o puse lingă în- 
scrisul din condică. Marshall Allerdyke, care se aplecase 
peste umărul său să poată vedea mai bine, era aproape 
să strige de uimire, căci scrisul de pe cartea de vizită 
sera cu siguranţă acelaşi cu cel de pe cartea poștală adre- 
sată lui Lydenberg și cu scrisul de pe spatele fotografiei. 
Trebui să facă o mare sforțare să-și înăbușe exclamaţia 
care-i sta pe buze. i 

Să examinăm iscălitura, zise şeful. Din prima arun- 
cătură de ochi nu se poate observa vreo asemănare cu 
scrisul de pe cartea de vizită, unul are o grafie neobis- 
nuită, celălalt, cel de pe carte, e un scris comercial, sub- 
tire şi nervos. Şi totuşi între ele se găseşte o asemănare 
ciudată, frapantă. Priviţi puţin litera „a“ ; e bizară, dar 
caligrafiată la fel în ambele. Omul acesta era atit de 
obișnuit să facă pe a asemănător cu a grecesc, că l-a cali- 
grafiat şi în scrisul prefăcut la fel. Deci nu mă îndoiesc 
că Barcombe a scris cartea și a fixat-o pe uşă. Și nu mă: 
îndoiesc că tot el e omul care a omorît și pe franțuzoaică. 

Hotelierul sări în sus. 

— Vasăzică, socotiți că tot ar fi fost un asasinat! 
exclamă el furios. Mă aşteptam eu la una ca asta! De 

îndată ce poliția se amestecă într-o afacere, totul se 
transformă în grozăvii senzaţionale. De ce, mă rog, nu- 
maidecît un omor ? De ce ? E o sinucidere pur și simplu. 
O sinucidere... Şi v-aş fi foarte recunoscător dacă s-ar 
ridica de aici imediat cadavrul, căci nu vreau ca hotelul 
meu onorabil să-și piardă buna reputaţie ! 

Cu o. mutră mînioasă părăsi camera şi femeia îl urmă. 
Poliţia însă nu se sinchisi cîtuşi de puţin, și agenţii în- 
cepură să cerceteze cu de-amănuntul obiectele mortului. 
Un lucru era limpede : mobilul crimei nu fusese furtul. 
În portofel și pungă se aflau încă sume importante de 
bani în aur și bancnote. Şi ceasul de aur cu lanţul, pre- 
cum şi cele două inele aveau o valoare oarecare. 

— Aproape aceleași împrejurări ca în hotelul în care 
am găsit-o pe camerista contesei, zise șeful, ridicîndu-se. 
N-aveţi nici cea mai mică îndoială, Mr. Fullaway, că 
mortul e într-adevăr fostul dumitale fecior ? 

— E indiscutabil ! îl asigură Fullaway. De altminteri 
aș putea aduce foarte multe persoane care să-l iden- 
tifice ! 

— Poate că împrejurarea aceasta să ne aducă ceva, 
observă şeful. Dar acum trebuie să plec. 

Allerdyke era pe jumătate hotărît să ia deoparte pe 
şef şi să vorbească cu el despre descoperirea lui Chettle, 
privitoare la scrisul de pe cartea de vizită. Dar pe cînd 
„mai cumpănea, Fullaway îl apucă de mîneca hainei. 

— Vino cu mine, îi șopti Fullaway. Vino, acum tre- 
buie să acționăm direct. 


26 


Cineva care cunoaşte taina 


Allerdyke rămase uimit de înfrigurata energie cu care 
Fullaway îl trăsese afară din hotel, silindu-l să se urce 
în primul automobil pentru a-i duce la Hotel Waldorf. Îl 
cunoştea bine pe american, aşa că ştia cît de agitat şi de 
nervos putea deveni uneori, ca astăzi însă nu-l mai vă- 
zuse niciodată. 

— Allerdyke, exclamă el, cînd mașina se puse în 
mișcare, afacerea trebuie dusă mai departe. Renunţ la 

orice pretenţie asupra recompensei. Toată afacerea asta 
e mult prea serioasă ca să se poată proceda în taină. Am» 
să-i spun lui Van Koon că ceea ce știm sau presupunem: 
trebuie împărtășit şi celorlalți. Acum trebuie să-l demas- 
căm în sfîrşit pe omul care se află în spatele tuturor 
acestor lucruri. Allerdyke, trebuie să acţionăm. 

Allerdyek rise. Cu cît se agita mai mult celălalt, cù 
atit era el mai liniștit. 

— Frumos ! zise el cu ton flegmatic. O să ne punem 
așadar pe lucru și vom rezolva marea enigmă. Ştii de- 
sigur cum să procedezi. 

— Așteaptă pînă ce vom ajunge la hotel, răspunse 
Fullaway. Ai să-ţi dai îndată seama care e părerea mea, 

Căzură amindoi în adincă tăcere, pînă ce automobilul 
opri în fața Hotelului Waldorf. Acolo, Fullaway își con- 
duse în mare grabă însoţitorul în apartamentul său, adre- 
sîindu-se agitat secretarei sale. ~ 

— Mrs: Marlow, zise el, fii te rog bun, du-te în ca- 
mera lui Van Koon şi pofteşte-l încoace. E vorba de o 
chestiune importantă. Te rog şi pe dumneata să vii înă- 
untru, ţin să fii de faţă. 

Allerdyke, care examina cu atenţie pe femeia aceasta, 
înconjurată de atîtea mistere, observă că ea nici nu cli- 
pise măcar din gene. Nu trecuse nici un minut şi ea se 
și întoarse cu Van Koon. ; , 

— S-a întîmplat ceva? se informă el, salutînd pe 
Allerdyke cu o înclinare a capului. Arde Vezuviul ? 

— Te rog, Van Koon, aşează-te, zise Fullaway, după 
ce îi conduse pe toți în biroul său particular. 

— Mrs. Marlow, închide ușa de afară și vino și dum- 
neata înăuntru. Avem de ţinut o consfătuire foarte se- 
rioasă. Vă rog, așezaţi-vă cu toţii. 

Așteptă pînă ce-i văzu așezați în jurul mesei rotunde: 
din mijlocul odăii. 

— Avem noutăţi, Van Koon, zise el. Eu și Allerdylie 
ne-am întors chiar acum de la un hotel din docuri, unde 
am văzut cadavrul unui tînăr omorît în aceleaşi împre- 
jurări ca şi camerista franceză. Am dat şi de urmele unui 
bărbat ale cărui semnalmente se potrivesc exact cu cele 
ale însoţitorului Lisettei Beaurepaire. Eu personal, nu mă 
îndoiesc cîtuşi de puţin că avem de-a face în ambele ca- 
zuri cu același ucigaș. Mrs. Marlow, tînărul mort, pe care 
l-am văzut chiar adineauri, este feciorul pe care l-am 

avut în serviciul meu aici în hotel — Fred Ebers. Îţi 
amintești de el? 

— Desigur, răspunse Mrs. Marlow liniștită și nat 
burată. Mi-l amintesc foarte bine. 

— Acest Ebers, urmă Fullaway, adresîndu-se lui Van 
Koon, era din Elveţia franceză și se angajase aici în hotel 
ca servitor, la mine și la alţii. În orice caz o cunoștea pe 
Lisette Beaurepaire şi era în legătură cu ea, căci Miss 
Lennard l-a identificat ca fiind bărbatul care s-a prezen- 
tat la Hull ca frate al Lisettei. Și acest Ebers — ca să 
simplificăm lucrurile să rămînem la numele acesta — 
avea acces prin camerele mele. Și ceea ce aș voi să şiiu 
de la dumneata Mrs. Marlow — crezi oare că el s-a în- 
cumetat să umble printre hiîrtiile, scrisorile și registrele 
noastre ? Ar fi putut, de exemplu, afla că mă ocupam cu 
vînzarea giuvaerurilor ducesei Nastirsevici sau că Miss 
Lennard ar fi cumpărat de la mine > perlele lui Pinkie 
Pell ? Ia gîndeşte-te ? 

Mrs. Marlow părea că e de mult gata să răspundă. 
Spuse fără cea mai mică şovăială : 

— Dacă a făcut cineva lucrul acesta, apoi s-a întîm- 
plat din propria dumitale vină, din completa dumitale 
lipsă de grijă, Mr. Fullaway, zise ea. Știi bine că sînt 
pedantă în privința aceasta. În orice caz, din clipa în care 
intru aici dimineaţa, de la ora zece. pînă la cinci după 
amiază, n-are nimeni posibilitatea să vadă hîrtiile sau 
registrele noastre. Le ţin întotdeauna pe pupitrul meu, 
atîta vreme cît mă aflu în birou, iar la prînz, cît zăbo- 
vesc la masă, le încui în casa de bani. Dar dumneata 
n-ai nici o grijă! De cîte ori n-am văzut dimineaţa că 
peste noapte ai scos hîrtiile din casă și că se lăfăie pe 
mese, la vederea oricui. 

— Știu, știu, aprobă Fullaway gemînd. Sint îngrozitor 
de neglijent. 

— Fireşte că lăsînd la voia întîmplării registrul de 
copiat și caietul cu duplicatele telegramelor noastre, urmă 
Mrs. Marlow cu ton calm, Ebers putea foarte bine să 
citească totul cît se poate de comod. Că doar intra aici 
destul de des. Şi documentele noastre sînt cît se poate de 
limpezi, Mr. Fullaway. Oricine a putut scoase din regis- 
trele noastre tot ce putea să-l intereseze. 

Van Koon, care. ascultase atent, se întoarse sehi- 
ironic semidojenitor spre Fullaway, care sta jenat și 
lovea cu degetele în masa lustruită. 

— Eşti într-adevăr cam prea neglijent, dragă prie- 
tene, zise el clătinînd din cap. Dacă-ţi laşi hirtii atit de 
importante la îndemîna oricui, după cum susține doamna, 
atunci nici nu te poţi aștepta la ceva mai bun. E limpede 
că dumneata i-ai oferit acestui Ebers toate posibilităţile 
să afle ce voia. Dar acum se impune o singură întrebare : 
ce a făcut tînărul acesta cu datele pe care şi le-a procu- 
rat aici ? Acesta e esenţialul. A 

— Da, exclamă, Allerdyke. Asta-i întrebarea. 

Fullaway lovi cu pumnul în masă. 

— Lucrul e foarte limpede, zise el. A vîndut ce știa 
unei bande de tilhari. Trebuie să fi fost cu siguranţă o 
bandă întreagă. Susţin că e absolut cu neputinţă ca toate 
acestea să fi fost născocite şi realizate de către o singură 
persoană. Asta-i lucru cert. Dar întrebarea rămîne aceeași 
— cine sînt criminalii ? 

“Nimeni nu răspunse la această întrebare. Allerdyke 
își virise mîinile în buzunare și-l privea fix pe Fulla- 
way. Mrs. Marlow desena modele invizibile pe tăbiia 
mesei, Van Koon scoase un briceag, din. buzunar și începu 
să-și potrivească colțurile unghiilor, cu o figură distrată. 

— Este o chestie pe care am susținut-o întotdeauna, 
Fullaway, zise în sfîrşit Van Koon. N-ai vrut să știi ni- 
mic despre asta, dar sînt nevoit să revin asupra ei. La- 
să-mă să pun azi întrebarea prietenilor dumitale, sînt cu 
toţii destul de deştepţi spre a-și da o părere. 

— Mă rog, n-am nimic împotrivă, zise Fullaway, fă- 
cînd din mînă o mișcare de indiferență. Spune liniștit 
ce gîndeşti, Van Koon, sînt de acord. 

Van Koon se adresă lui Allerdyke şi lui Mrs. Marlow. 

— De la început l-am făcut atent pe Fullaway asu- 
pra a două aspecte, zise el. Mai întîi de toate n-avem 
nici cel mai neînsemnat indiciu să putem bănui că com- 
plotul ar fi fost pus la cale în Rusia și că de acolo ar fi 
fost îndreptat încoace ; în al doilea rînd sînt dovezi lim= 
pezi că tot complotul a început la Londra şi că de aici & 
fost condus. Dar cine știa în Londra despre afacerea cu 
bijuteriile ? Fireşte că Fullaway. 

'Tăcu o clipă și privi cu atenţie pe secretară. Și Aller- 
dyke, care o privea de asemenea, văzu cum ochii ei ră- 

maseră tot atît de calmi și de nepătrunşi ca de obicei. 
Era clar că femeia aceasta posedă o extraordinară stăpi- 
nire de sine. Van Koon zîmbi și urmă : 

— Dar mai este cineva, zise el, lovind în masă. Un 
om al cărui nume Fullaway nu vrea să-l amestece în 
povestea asta, Delkin ! 

Fullaway începu să rîdă tare și făcu o mișcare de 
nerăbdare. 

— Sfinte Doamne, exclamă el ironic. Un multimilio- 
nar ! Lucrul e ridicol, Van Koon ! Delkin m-ar da pur și 
simplu pe ușă afară, dacă l-aş întreba. 

— Dar Delkin trebuie întrebat cu orice preţ, îl între- 
rupse Van Koon. Milionar sau multimilionar, Delkin a 
fost a treia persoană ; îl las deoparte. pe Ebers, deși 
a fost fără îndoială o unealtă a bandei, care știa că James 
Allerdyke tranportă bijuterii în valoare de două sute de 
mii de lire sterline. Acesta e un fapt asupra căruia nu 
se poate trece cu vederea. 

— Eh! exclamă Fullaway. Delkin, care și-ar putea 
cumpăra cel mai mare magazin de bijuterii din Londra 
ori din Paris. 

:— Dar care-i’ părerea dumitale, Mr. Van Koon? 
întrebă Allerdyke, întrerupînd cuvintele iritate ale lui 
Fullaway. Ai ajuns desigur la o concluzie. 

— Nu știu dacă mă pricep să trag concluzii, răspunse 
Van Koon, dar știu că am o minte sănătoasă. Nu spun 
nicidecum că Delkin ar fi avînd vreun amestec în com- 
plot, dar propun ca să i se pună o întrebare decisivă și 
anume dacă a comunicat cuiva despre proiectul cumpă- 
rării bijuteriilor, şi cui ? Cred că e de absolută importanță 
să i se pună această întrebare. 

— Ce motive ai împotriva unei astfel de întrebări ? 
reluă Allerdyke, adresîndu-se lui Fullaway. 

— Fullaway ridică din umeri. 

— O, nu știu, răspunse el. În orice caz, pasul acesta 
mi se pare lipsit de. orice importanţă și nici n-aș vrea 
să-l deranjez pe Delkin. Nădăjduiesc că bijuteriile aces- 
tea tot se vor găsi la urma urmelor și că voi duce vîn= 
zarea la bun sfîrșit. N-am avut decît două convorbiri cu 
Delkin — una în hotelul său și una aici — ; știa de vîn- 
zare şi că trebuia tăinuită. i 

Mrs. Marlow ridică deodată capul și zise repede : uiţi, 
Mr. Fullaway, că ai primit o scrisoare de la Mr. Delkin, 

în care-ţi comunica că voia să aibă un drept de prefe- 
rință la cumpărarea bijuteriilor ducesei Nastirsevici pe 
care le va aduce Mr. James Allerdyke din Rusia. 

_— Ah, da, ai dreptate ! exclamă Fullaway, lovindu-şi 
fruntea. Uitasem. Era o scrisoare cu totul particulară a 
lui Delkin şi... 

— Nu, îl întrerupse Mrs. Marlow. Era scrisă şi iscă- 
lită de secretarul lui Mrs. Delkin. Deci şi secretarul avea 
cunoștință despre această afacere. 

Van Koon clătină din cap și-i aruncă o privire piezișe. 

— Asta-i! exclamă el. Secretarul avea cunoștință 
despre aceasta. Cum am putea ști dacă nu cumva secre- 
tarul lui Delkin... 

„_.— Oh, toate astea sînt prostii Van Koon! îl între- 
rupse Fullaway. Secretarul lui Delkin, Merryfield, este 
după cît știu de mulţi ani în serviciul acestuia, și... 

Dar Allerdyke se ridicase deodată și-și apucă pălăria 
care se afla pe o măsuţă alăturată. Și-o puse pe cap și 
se adresă lui Fullaway. 

— Sînt de acord cu Mr. Van Koon, zise el. Și deoa- 
rece sînt vărul și executorul testamentar al lui James 
Allerdyke, am să mă duc să-l caut pe Mr. Delkin la 
hotelul său — dacă nu mă înșel Hotel Cecil? N-are 

„nici un rost Fullaway să iei așa de ușor lucrurile. Delkin 
știa despre afacere și acum Mrs. Marlow ne povestește 
că și secretarul său avea cunoștință de asta. Mă simt 
dator să vorbesc personal cu toţi aceia care au avut cu- 
noștință de lucrul acesta. Poate că aflu lucruri impor- 
tante. 


Van Koon se ridică şi el. 
— Îl cunosc pe Delkin întrucîtva, am să vă însoțesc. 
— Bine, zise Fullaway, în cazul acesta, să ne ducem 

toți trei. Nu sînt decît cîţiva pași pînă la el. Mrs. Marlow, 

dacă doreşte cineva să-mi vorbească, mă întorc îndată 
după dejun. 

Cei trei bărbaţi ieșiră. Secretara rămase cîteva minute 
cufundată în gînduri — pînă ce o singură lovitură a cea- 
sornicului de pe cămin o făcu să tresară. Se duse repede 
în cealaltă odaie, își puse mantila și pălăria și părăsi ho- 
telul, apucînd în direcția Arundel Street. 


114 


27 


Milionarul, străinul și ducesa 


Cei trei bărbaţi se strecurară prin vălmășagul mulţimii 
de pe chei și se apropiară de Hotel Cecil. Deodată, Ful- 
laway îi făcu atenţi asupra unui automobil particular 
care intra în curtea hotelului. 

— lată, în mașină e Delkin, și... lingă el ducesa Nas- 
tirsevici ! Dar cine să fie celălalt bărbat ? Pare un com- 
patriot de-al nostru, ce crezi Van Koon ? 

Acesta își întoarse capul, iar Allerdyke, care nu-l mai 
văzuse pe Delkin, privea şi el curios, dorind să vadă bine 
pe omul care făcuse o avere atît de însemnată cu co- 
merțul de carne conservată. Dar în automobil se aflau 
doi domni lîngă ducesă. Unul înalt, drăguţ, cu o înfăţi- 
şare marţială, cu mustața ușor răsucită în sus și monoclu, 
cu fața energică. Celălalt era cît se poate de neintere- 
sant : scund, bondoc, cu privirea prietenoasă, cu ochelari 
cu ramă de aur. 

— Care din cei doi e Delkin ? întrebă Allerdyke. 

— Bărbatul cel scund cu ochelari, răspunse Fullaway. 
Pe cît e de nearătos pe atît e de şiret. L-ai cunoscut pe 
celălalt Van Koon ? 

Van Koon se întoarse și privea înspre direcţia de 
unde veniseră. 

— Nu l-am văzut niciodată, răspunse el. Dar tocmai 
a trecut pe lîngă noi un domn. Îl cunosc — e din Bos- 
ton — şi tare aș vrea să-i vorbesc. Așteptaţi-mă acolo în 
vestibul o clipă, Fullaway, nu zăbovesc mult. 

Dispăru în vălmășagul mulțimii. 

„Fullaway nu mai făcu nici o observaţie. Intră în vesti- 
bulul hotelului și privi în juru-i. Deodată arătă spre un 
colţ depărtat : că 

— lată, Delkin, ducesa şi omul care era cu ei stau 
împreună la o masă. Habar n-aveam că Delkin și ducesa 
se cunosc. Dar e firește, dacă locuiesc în același hotel şi 
sînt amâîndoi americani. Ce să facem acum, Allerdyke ? 
Să ne ducem la ei sau să-l așteptăni pe Van Koon pînă 
s-o, întoarce. y 

— Să aşteptăm, răspunse Allerdyke. 

Se aşezară la o măsuță. 

— Să bem ceva, propuse acesta, făcînd semn unui 
chelner. | 

— Două păhăruţe de Cherry — ori mai bine trei — 
Van Koon o să fie curînd și el aici. 

Dar minutele trecură şi Van Koon nu apăru. 

— Mare prostie din partea lui Van Koon, zise Ful- 
laway. Timpul trece și știu că Delkin ia masa la două. 
-Hai, Allerdyke, urmă el ridicîndu-se. Cînd- o veni Van 
Konn știe el unde să ne găsească. Am să te prezint eu 
lui Delkin. 

Cînd milionarul din Chicago auzi numele lui Aller- 
dyke îl privi cu vădit interes. Îl pofti pe el și pe înso- 
țitorul său să se așeze la masa lui. 

' — Vorbeam tocmai despre cazul dumneavoastră, 
Mr. Allerdyke, zise el calm. Fullaway, nu ştiu dacă-l cu- 
noști pe domnul, deși e foarte cunoscut. Mr. Chilverton, 
renumitul detectiv newyorkez. Chilverton, Mr. Fullaway, 
Mr. Allerdyke. 

Fullaway și Allerdyke priveau cu mare interes pe cel 
ce le fusese prezentat. 

— Mr. Delkin, i-aţi povestit lui Mr. Chilverton despre 
afacerea noastră ? întrebă Fullaway. 

— Nu i-am povestit decît ce a putut citi și dînsul în 
toate ziarele, răspunse Delkin. Cît privește afacerea noas- 
tră, cum o numești, ducesa găseşte că înaintează prea 
încet. Ce crezi Mr. Allerdyke ? 

— Probabil e în însăși natura acestei afaceri ciudate 
ceva ce o face să meargă încet, răspunse Allerdyke. Apar 
mereu lucruri noi, Mr. Delkin. Chiar și astăzi, și am venit 
anume aici să ne consultăm cu dumneata în chestiunea 
aceasta. Fullaway o să vă povestească mai bine ca mihe. 


Fullaway îi puse la curent pe scurt cu descoperirea . 


-făcută chiar în acea zi la micul hotel din apropierea do- 
curilor și îi comunică concluziile trase din această împre- 
jurare. Povesti în ce relaţii fusese el cu acest Ebers-Fe- 
dermann-Herman, şi la urmă descrise convorbirea care 


avusese loe în biroul său. Apoi spuse, adresîndu-se lui- 


Allerdyke : . 


— Las în seama lui Mr. Allerdyke să spună de ce 
am venit aici. A fost ideea lui şi a lui Von Koon — nu 
a mea. 

— O spun cu plăcere, zise Allerdyke. Mr. Delkin, am 
vrut să vă întreb „dacă mai ştie cineva despre afacerea 
cu bijuteriile în afară de secretarul dumneavoastră ? E o 
întrebare deschisă și veţi înţelege de ce v-o pun. 

— Firește, zise Delkin, prietenos. Aveţi deplină drep- 
tate să mă întrebaţi, și pot să vă răspund cu un nu 
hotărit. Cât despre secretarul meu, pe care-l am de peste 
doisprezece ani în serviciu, pot să vă asigur că e un 
om demn de toată încrederea, și nu i-am vorbit decit 
atit cît a fost nevoie ca să scrie scrisoarea aceea. Nu 
cunoaște amănuntele. Nu domnule, n-am vorbit cu ni- 
meni despre acesta, nici măcar cu fiica mea. Firește că 
în zilele din urmă m-am întreţinut cu ducesa asupra aces- 
tui subiect. Și acum, deoarece sînteţi aici, Mr. Fullaway, 
vreau să vă spun și eu deschis ce gîndesc. Cred că între- 
gul complot a fost plănuit în biroul dumitale. 

Fullaway se- înroși deodată la faţă și privi pe milio- 
nar cu oarecare mînie. 

— Dar, daţi-mi voie, Mr. Delkin, exclamă el. Eu... 

— Linișteşte-te, tinere, îl întrerupse Delkin. Nu m-am 
gîndit, fireşte, la dumneata personal. Dar știi că am fost 
de cîteva ori în birourile dumitale, și eu am spirit de 
observaţie. Ce știi despre femeia pe care o ai în serviciul 
dumitale ? O cred prefăcută. Cine e ea ? Un lucru e clar, 
după toate cîte mi-ai spus chiar dumneata, și anume că 
n-ai faţă de dinsa nici o taină în chestii de afaceri. 

_ Fullaway nici nu încercă măcar să-și ascundă necazul 
și mînia. 

— O am pe Mrs. Marlow de peste trei ani în servi- 
ciul meu, răspunse el. A venit la mine cu certificate și 
recomandări excelente, și am și eu absolut aceleași mo- 
tive să mă încred în ea cum ai și dumneata să te încrezi 
în secretarul dumitale. 


— S-ar putea, zise Delkin, ca oamenii cei mai demni 
de încredere să cadă la urma urmelor în cele mai grele 
ispite. Orice om de afaceri știe lucrul acesta. Ce credeţi 
despre aceasta ? > 

Allerdyke se feri să spună ceea ce gîndea. Ridică doar 
din umeri. 

— În orice caz, se pare că vestea aducerii bijuteriilor 


din Rusia de către vărul meu a fost aflată din Londra,- 


zise el prudent. Și anume din biroul lui Fullaway. 

— Prin acest Ebers, exclamă Fullaway iritat. E cu- 
rată prostie să se presupună măcar că Mrs. Marlow ar 
îi putut avea cel mai mic amestec. 

Delkin rîse încet. 

— Insist : taina afacerii cu bijuteriile a transpirat din 
biroul dumitale. Şi n-ar strica dacă ai face cercetări ceva 
mai precise. 

Fullaway se ridică. 

— În orice caz nu are nici o valoare, zise el cu brus- 
chețe, să mai discutăm aici despre lucrul acesta. Sper 
că în curînd se vor limpezi lucrurile, și atunci se va 
cunoaște adevărul în toată realitatea lui. Vino, Allerdyke. 

Cei doi bărbaţi părăsiră masa. Dar înainte de a fi 
ajuns în stradă, Chilverton, care se luase repede după ei, 
îi reţinu. ; 

— Iertaţi-mă, zise el, pot să vă pun o întrebare? 
Cine e de fapt.acest Van Koon, pe care l-aţi pomenit ? 

— Un american, răspunse Fullaway, care e aici în 
Londra încă de la începutul primăverii. Se afla împreună 
cu noi, cînd veneam spre dumneavoastră. Dar s-a întors 
tocmai cînd dumneata și Delkin intraţi în curtea hotelu- 
lui cu automobilul. ă 

Chilverton aruncă o privire asupra lui Fullaway. 

— M-a văzut ? întrebă el. 

— Firește ! zise Fullaway. S-a interesat cine sînteţi, 
sau mai bine-zis eu am fost acela care am întrebat. 

— PDumneata ai întrebat, observă Allerdyke. Și apoi el 
a plecat... 

— Descrieţi-mi-l, vă rog, îi rugă Chilverton. 

Ascultă cu atenţie pe Fullaway care-i dădu amănunte 
despre înfățișarea lui Van Koon. 


— Hm ! mormăi el. Pot să vă însoțesc la hotelul dum- 
neavoastră ? Cred că-l cunosc pe omul acesta şi aș vrea 
să-l văd. 

Unul din portari sta la intrarea Hotelului Waldorf. 
Fullaway îi făcu semn să se apropie. 

— L-ai văzut pe Mr. Van Koon ? întrebă el. 

— Mr. Van Koon ? Da, domnule. S-a întors la cîteva 
minute după ce a părăsit cu dumneavoastră hotelul, și-a 
luat de sus o valiză de mînă, a lăsat vorbă că va lipsi 
peste noapte și a plecat cu un automobil. Părea foarte 
grăbit. i 

Înainte ca Fullaway să fi putut vorbi, Chilverton. 
apucă pe portar de braţ. 

— Poate că ai auzit întîmplător unde i-a spus să 
meargă șoferului ? 

— Da, domnule, răspunse omul. Gara Sf. Pancras. 

Fără ca să mai spună un cuvînt, Chilverton se întoarse, 
ieși grăbit în stradă sări în primul automobil neocupat ` 
și O porni cu cea mai mare viteză, iar Allerdyke și Ful- 
laway se priviră uimit. Apoi Allerdyke rise. 

— Acum ştim de ce s-a întors Van Koon, zise el încet. 
L-a recunoscut pe Chilverton. Dar de ce l-a făcut aceasta 
să şteargă putina ? Şi cine e el de fapt ? 


28 
Prima urmărire > R 


Fullaway mai rămase o clipă în portalul hotelului, pri- 
vind în josul străzii, în forfoteala căreia dispăruse auto- 
mobilul lui Chilverton. Apoi se întoarse ridicînd deznă- 
dăjduit din umeri și porni alături de Allerdyke. 

— Asta nu o mai pot înţelege, zise el după ce ajun- 
seră în tăcere la primul cat. 

Allerdyke rîse ironic. 

— Nu cunosc atîtea despre lume ca a dumneata, Fulla- 
wya. Dar mă gîndesc că aici nu e nevoie de cine știe ce 
explicaţii. Cînd cineva se face nevăzut la apariţia unui 
detectiv, atunci omul acela știe că este căutat. Cred că 
amicul dumitale van Koon a fugit de Chilverton şi că 
Chilverton îl urmăreşte acum, 

Ajunseseră tocmai în fața camerei pe care o ocupase 
Van Koon, și Allerdyke își aduse aminte de clipa în care 
o văzuse pe Mrs. Marlow furişîndu-se afară. Pînă-n 
clipa de faţă se ferise să povestească ceva lui Fullaway 
despre aceasta, deoarece aștepta desfășurarea evenimen- 
telor. Dar acum, cînd se părea că însuși Van Koon e un 
individ dubios, nu trebuia oare să-i împărtășească totul ? 
Tot cumpănind, merseră mai departe, și Fullaway des- 
chise ușa care da în birourile sale. Vîrî mîna în cutia oare 
se afla în spatele ușii, și scoate cîteva scrisori şi o tele- 
gramă. Cu o mişcare grăbită desfăcu telegrama, pentru 

ca după o clipă s-o arunce cu un strigăt iritat pe masa 
de lîngă el. 

— La naiba cu toată povestea! exclamă el furios. 
Allerdyke, te rog citește și spune-mi ce poveste îndră- 
cită o mai fi și asta ! 

Allerdyke luă telegrama şi citi cu voce tare: 

„Regret că va trebui să lipsesc de la birou o zi sau 
două. Sînt împiedicată de afaceri particulare şi extraor- 
dinar de urgente. Marlow“. 

Rîse forţat, puse înapoi pe masă telegrama și privi 
pe Fullaway, care se plimba cu pași agitaţi prin odaie. 

— Da, zise Allerdyke, asta pare și mai ciudat decit 
întîmplarea cu Van Koon. Adu-ţi aminte că ai părăsit-o 
pe funcţionara dumitale exact la ora unu, şi după cum 
se poate vedea, telegrama a fost expediată după zece mi- 
nute de la oficiul din East Strand. Se conchizi de aici ? 

— Că e o zăpăceală blestemată ! strigă Fullaway. Am 
impresia că sînt înconjurat de tot felul de taine diabolice. 

Allerdyke se prefăcu că se adînceşte din nou în citirea 
telegramei. Dar în realitate cumpănea. Să-i povestească 
acum lui Fullaway ce știa ? Era foarte ispitit s-o facă; 
dar în ultimul moment, prevederea lui înăscută îl reţinu. 

— Spuneai adineauri lui Delkin că ai cele mai bune 
recomandări asupra lui Mrs. Marlow. Ce fel de reco- 
mandări sînt acestea, Fullaway ? 

— Recomandări de afaceri ! răspunse Fullaway agi- 
tat. Cele mai bune! Firme de primul rang. Du-te în 

persoană la una din ele şi informează-te şi dumneata. 
— Ce știi despre viața ei particulară ? 

= EA, la naiba, ce are a afce viața particulară a SOSY 
femei cu mine ? se răsti Fullaway. Nu ştiu absolut nimic. 
Atîta vreme cît sosește fix la zece și pleacă la cinci și-și 
face datoria nu mă sinchisesc cîtuși de puţin de viața ei 
particulară. Ei, drăcia dracului. 

— Trebuie să ştii desigur unde locuieşte ? întrebă 
Allerdyke calm. 

— Nu, răspunse Fullaway. JE Maya prin Westend, 
cred. Nu știu. Nu mă ocup cituși de puţin de afacerile 
particulare ale funcţionarilor mei. 

— Dar de astă dată afacerile lor particulare au ceva 
de-a face cu dumneata, zise Allerdyke. De altminteri cred 
că telegrama aceasta e numai un pretext. Ce-ai de gînd 

să faci ? 

— Oh, nu știu! exclamă Fullaway. M-am săturat 
de-a binelea de toată povestea asta. 

Allerdyke își scoase ceasul. 

— Trebuie să plec, zise el. Mai am de rezolvat unele 
chestiuni comerciale. Mai tîrziu o să mai stăm de vorbă. 

Fullaway nu dădu nici un răspuns, şi Allerdyke îi 
părăsi. Îl căută pe Gaffney şi plecă cu el. 

— Cît timp îţi trebuie ca să-l aduci încoace pe fra- 
tele dumitale ? întrebă el. 

— Cu un automobil în douăzeci de minute ! răspunse 
Gaffney repede. 

— Atunci ia un automobil, adu-l pe fratele dumitale și 
vino cu el la biroul meu, zise Allerdyke. Am să fiu și 
eu acolo. 

Opri un automobil și se duse la Gresham Street. 
Ambler Appleyard, căruia îi povesti întîmplările din 
cursul dimineţii, îl ascultă în tăcere și cu cea mai mare 
atenţie. Y M 

— Mr. Allerdyke, zise el apoi, după scurtă gîndire, 
nu te sinchisi prea mult de ceea ce a hotărît Chilverton 
în legătură cu Van Koon. Indiferent dacă există vreo le- 
gătură între Van Koon şi Mrs. Marlow sau Miss Slade, 
trebuie s-o găsim ! Asta-i datoria noastră. 

: Crezi că o fi fugit ? întrebă Allerdyke. y 

— Cred că vreo observație scăpată cu prilejul consfă- 
tuirii din camera lui Fullaway a hotărît-o să procedeze 
în felul acesta, răsfunse Appleyard. Spuneai că a expediat 
telegrama de la oficiul East Strand zece minute după ple- 
carea dumneavoastră. Atunci cu siguranță că s-a dus mai 
întîi în Aroundel Street, să-l caute pe Rayner, alias 
_ Ramsay. Păcat că nu l-am supravegheat în continuu. Dar 
vom lămuri îndată și asta, cînd vor veni cei doi Gaffney. 

Cei doi fraţi sosiră după cîteva minute, şi după o 
scurtă. consfătuire ştia ce are de făcut fiecare. Cel mai 
mare, șoferul lui Allerdyke, trebuia să închirieze o ca- 
meră cît se poate de aproape de Hotel Pompadour, ca 
să poată fi la dispoziția lui Appleyard. Albert Gatfney, 
fratele mai tînăr, a fost însărcinat cu supravegherea lui 
Rayner. Dacă Mrs. Marlow, alias Miss Slade, avea vreo 
bănuială, atunci nu era deloc probabil că se va întoarce 
seara în locuinţa ei. 

— Singurul lucru ce ne mai rămîne de făcut, zise 
Appleyard, după ce cei doi Gaffney primiră destui bani 

ca să facă faţă la orice eventualităţi, este să hotărim o- 
întîlnire pentru diseară. Deoarece e cu putinţă ca Rayner 


sau Miss Slade, sau amindoi, să se întoarcă totuşi la `- 


Pompadour, propun să alegem un punct de întîlnire cît 
mai în apropierea Pompadurului. 


— Pot să vă şi indic un local, zise cel mai mare dintre 


Gaffney. Aproape de tot de Lancaster se află un bar li- 
niştit, ceva mai retras de stradă. La ce oră să ne găsim 
acolo ? l 

Appleyard propuse ora unsprezece și jumătate. La ora 
aceea ar putea şti dacă Mr. Rayner şi Miss Slade se vor 
fi întors acasă. Și Albert Gaffney ar putea da un raport 
despre cele observate în timpul zilei. 

— Crezi că vom ajunge la vreun rezultat ? întrebă 
Allerdyke pe procuristul său după plecarea celor doi 

’ Gaffney. - v 

— Poate, răspunse Appleyard. Acest Albert Gaffney 
e un flăcău isteț, dacă va fi pe urmele lui Mr. .Rayner 
n-o să-l slăbească din ochi. În afară de asta, sînt mai 
mult ca sigur că Miss Slade, în momente de grea cum- 
pănă, se va adresa lui Rayner. Ce aveţi acum de gînd, 
Mr. Allerdyke ? 

— Propun să ne distrăm puţin, răspunse Allerdyke. 

Luăm mai: întîi masa împreună, apoi o să ne ducem la 
vreun teatru, ca să mai scurtăm din timp. 

Albert Gaffney stătea într-un colț liniștit al barului, 
cînd sosiră acolo şi ceilalți trei. AppleYard se convinsese 
„că' nici Rayner nici Miss Slade nu se întorseseră încă la 
Pompadour : Gaffney șoferul n-avea nimic de comuni- 
cat ; iar fata lui Albert Gaffney exprimă o mină dezamă- 
gită și nemulțumită, cînd fu întrebat despre rezultatele 
obţinute. 

— Nu e vina mea șopti el, aplecîndu-se peste masa 
la care se așezaseră. Dar mi-au scăpat. Și culmea, chiar 
în ultimul moment, tocmai cînd lucrurile începuseră să 
devină interesante. 

— Ai văzut ceva ? întrebă Allerdyke. 

— Am să vă spun totul, spuse Albert Gaffney. I-am . 
văzut pe amîndoi și i-am urmărit pînă ce a survenit afu- 
risitul acela de incident. Așadar, am stat de pază pină 
la ora şase în fața casei de pe Aroundel Street. Atunci 
a ieșit el. Dar nu s-a urcat în automobilul său, deși îl 
aștepta. S-a dus la stația metropolitanului Temple şi a 

cerut un bilet pentru Cannon Street. L-am urmat. Cobori 
la Cannon Street și se duse la ghereta de cărţi a gării. 
O găsi acolo — ea-l aștepta. Au stat un timp de vorbă 
apoi au intrat în hotelul gării. Au luat masa acolo, iar 
cu făcui același lucru, fără să-i scap o clipă din ochi. 
După masă au rămas împreună, și se părea că așteaptă 
pe cineva. Acest cineva era un bărbat cu înfățișarea unui 
voiajor comercial de clasă mai bună. Se așeză la masa 
lor, comandă un pahar de vin, și toţi trei începură să 
vorbească în șoaptă. În sfîrşit, se ridicară și ieşiră pe 
peronul gării, apoi se urcară cu toţii într-un automobil. 
Luai și eu o mașină și-i-poruncii șoferului să nu scape 
din ochi mașina cealaltă. Făcu întocmai o bună bucată 
de timp. Mai întîi se opriră la un mic restaurant, în apro- 
pierea gării Liverpool Street — ea și voiajorul comer- 
cial, să-i zicem așa, coboriră și intrară înăuntru ; Rayner 
rămase în mașină. Apoi ce doi se întoarseră cu încă un 
bărbat, care avea aceeași înfățișare ca și primul, și se 
urcară toţi trei în automobilul lui Rayner, care demară 
in direcţia Adgate. Mașina mea se ţinu strîns pe urma 
lor, pînă ce un afurisit de autobuz se intercală între ei 
şi mine, blocînd de altminteri întreaga circulaţie. Sării 
îndată din maşină, deşi riscasem să-mi frîng gitul cînd 
traversam strada'ca să-i urmăresc ; era totuși prea tirziu. 
Dispăruseră pur și simplu. Dar mi-am notat numărul 
automobilului. 

Appleyard dădu din cap aprobator. 

— Bine, zise el. Și asta e ceva, Gaffney, şi adresîn- 
du-se lui Allerdyke, cred că în astă seară nu se mai 
poate întîmpla nimic. Propun ca mîine dimineaţă — de 
pildă, la zece — să ne întilnim cu toţii pe Grehsam 
Street. Atunci vă voi putea comunica dacă s-au întors 
la Hotel Pompadour. / 

Allerdyke se înapoie la hotelul său și pe drum se 
gîndi la uimitoarele evenimente din timpul zilei. Dar la 
sosirea lui la Waldorf-hotel îl aștepta o nouă surpriză. 
Sub portal îl reţinu portarul. 

— În sala de așteptare e un domn care dorește să 
vă vorbească. Așteaptă de mai bine de o oră. 

Pachetul din Hull > 


Era Chettle, care stătea singură în sala de aşteptare. 

— În sfîrşit, exclamă el. V-am așteptat cu nerăb- 
dare ; sînt foarte obosit. Trebuia să vinla dumneata. Am 
noutăți. 

— Hai să urcăm la mine, zise Allerdyke. Am şi eu 
noutăţi ; o mulţime. Nu l-ai văzut pe Fullaway de cînd 
aștepți aici ? 

— N-am văzut pe nimeni în afară de oamenii hote- 
lului, răspunse detectivul. 

Urmă pe Allerdyek ; în cameră aproape căzu pe un. 
scaun. ; 

— lertaţi-mă, zise el. Dar sînt obosit ca un cîine. 

— Bea ceva, insistă Allerdyke, punînd în fața lui o 
carafă și un sifon. Am să iau și eu un pahar ; sînt istovit. 
Să știi, Chettle, nu mai rezist mult la peripeţiile astea. 
Dar să sperăm că ne apropiem de sfîrșit. 

Detectivul bău un pahar cu whisky şi oftă ușurat. 

— Așa cred și eu Mr. Allerdyke. Pare că lucrurile 
încep să se limpezească, SERI n-am ajuns încă la capăt. 
Aveţi așadar noutăţi ? 

Allerdyke își aprinse o ţigară de fei și împinse cutia 
spre musafirul său. 


— Povesteşte mai întîi Micii ta. Vom vedea. apoi 
ale cui vești sînt mai importante. 


— Cînd m-am întors la Hull, începu detectivul, tră- 
gîndu-și scaunul mai aproape de masă, am aflat că un 
tînăr a întrebat de două trei ori în lipsa mea de funcțio- 
narul poliţiei criminalistice din Londra care venise pentru 
cercetarea crimei de la hotelul gării. I s-a spus că m-am 
întors iar la Londra și încercară să-l descoasă. Dar el 
le spuse că sau îmi va vorbi acolo, în Hull, sau mă va 
căuta la Londra. Atunci îl informară că mă voi întoarce 
azi la douăsprezece. Și azi la douăsprezece m-a căutat 
într-adevăr un băiat tînăr și inteligent. Se numește Mar- 
tindale. Mi-a cerut să jur că voi păstra toată discreţia în 
privința mărturisirilor sale. Apoi mă întrebă care ar fi 
partea lui de cîştig din premiul de cincizeci de mii de 
lire sterline. Trecu uh timp pînă ce l-am făcut să înțe- 

leagă cum stau lucrurile și l-am convins să-mi poves- 
tească ceva. 

— Și chiar știa ceva important ? ? întrebă Allerdyke. 
"Voia fireşte o parte din premiu. 

— Da, avea ce povesti, răspunse Chettle, lucruri cît 
se poate de importante. E funcţionar la secţia de bagaje 
în staţia North-Eastern din Hull. De la 13 mai pînă acum 
trei zile și-a petrecut concediul în nordul Scoției la o 
rudă. În seara de 12 mai, așadar în seara în care vărul 
dumitale ajunsese în Hull, tînărul Martindale rămăsese 
mai tîrziu ca de obicei la postul său. Cam pe la zece 
intră în birou un străin, care avea un pacheţel învelit în 
hîrtie cafenie și sigilat în multe locuri cu ceară neagră. 
Voia să știe cînd pleacă spre Londra primul Expres și 
dacă ar putea expedia cu el pachetul. Martindale îi -ex- 
plică că va pleca îndată un Expres la Selby cu legătură 
pentru Londra. Pachetul va fi predat cu siguranță mîine 
dimineaţă la Londra adresantului, și că în schimbul unei 
taxe va putea fi expediat printr-un factor special. Dom- 
nul primi sfatul, predă pachetul, plăti și-și văzu pe drum. 
Martindale înmîna după cîteva minute pachetul șefului 
de la vagonul de bagaje al primului tren. 

Chettle tăcu o clipă, adîncit în gînduri, apoi bău o 
înghiţitură de whisky. 

— Pentru Martindale, urmă detectivul, toată această 
întîmplare era firește ceva absolut lipsit de importanţă. 
Şi nici nu se mai gîndise la asta, cu atît mai mult cu cît 
chiar a doua zi plecă în concediu și puținele jurnale ce-i 

căzuseră în mînă abia le luase în seamă. Abia după în- 
toarcerea sa la Hull citi amănunțit despre crimă şi se 
gîndi că omul care-i predase în seara aceea pachetul ar fi 
putut fi vărul dumitale. 

—- Da, da, zise Alerdyke clătinînd din Cap. Mă aş- 
teptam la asta. 

— După fotografiile din ziar e convins că e vorba de 
vărul dumitale, urmă Chettle.”Şi mi-o confirmă şi după 
ce-i arătai fotografia din capacul ceasului. „Nu mă în- 
doiesc cîtuşi de puţin că ăsta-i, zise el îndată. Mi-l amin- 
tesc foarte bine!“ Deci știm acum cine e expeditorul 
pachetului, dar cui i-a fost trimis el? 

Martindale a oferit şi acest răspuns. Copiase numele 
şi adresa destinatarului din registrul staţiei. Ai vrea să: 
ghicești, Mr. Allerdyke, al cui nume era scris pe hirtie ? 

— Ei, la naiba cu toate ghicitorile ! răspunse Aller-— 
dyke. Spune-l. 

Chettle se aplecă și mai mult spre el și fără de voie 
aruncă o privire spre ușă. 

— Pachetul, zise el pe şoptite, era adresat lui Fran- 
klin Fullaway, la hotelul Waldorf din Londra ! 

„Allerdyke holbă ochii, făcu fără de voia lui o mișcare, 
ca și cînd ar fi vrut să plece undeva — apoi se așeză 
la loc. 

— Da, zise el. Dar i l-a predat lui oare ? 

— Am să ajung şi la asta, răspunse Chettle. Fireşte 
că întrebarea aceasta e de cea mai mare importanţă. 
După ce am cules toate informaţiile de la Martindale, 
m-am urcat în trenul pentru Londra. Martindale îmi: 
spusese de la care oficiu fusese expediat pachetul, şb 
astfel mă putui duce drept la ţintă. A trebuit, firește, 
să-mi „spun numele și să-mi arăt legitimaţia, să mi se 
deschidă în sfîrșit registrele. Imediat am obţinut chitanţa 
de primire, deoarece știam data exactă. 

— Fusese într-adevăr predat ? întrebă Allerdyke agi- 
tat. Cine l-a luat în primire ? 

— Chitanţa era iscălită de Mary Marlow, pentru 
Franklin Fullaway, zise Chettle, iar foarte încet; pa- 
chetul a fost predat la amiază, la douăsprezece și ju- 
mătate ! ğ 

Allerdyke își aprinse din nou ţigara care se stinsese. 

— Eşti sigur că era iscălitura ei? Nu-i cu putinţă 
să fie vreo eroare ? 

— Era în orice caz iscălitura unei femei, a unei femei ~ 
instruite, răspunse Chettle. Dar vezi că m-a frapat to- 
tuşi ceva. 

— Ce anume ? întrebă Allerdyke nerăbdător. 

— Ceva ciudat ! răspunse. Chettle. A iscălit de două 
ori pentru primirea pachetului. În locul primitorului erau 
mizgălite la repezeală cu un creion două inițiale — 
RR Deasupra se iscălise»Mrs. Marlow cu cerneală. 

Allerdyke își reimprospătă în memorie întîmplările 
din 13 mai. 

— Spuneai că pachetul a fost predat la 13 mai, pe 
la amiază, la douăsprezece și jumătate ? întrebă el în- 
gîndurat. Dar la timpul acela Fullaway nu era aici, ci 
în drum spre Hull. Ne-am întîlnit acolo îndată după ora 
două. Și acum se naște întrebarea dacă are cunoștință că 

pacha sosise în lipsa lui. L-o fi primit el oare ? ? Și dacă 
-a primit de ce n-a pomenit nimic despre aceasta ? Era 
Ae de la James ! - 

— Dar se poate pune o întrebare cu mult mai impor- 
tantă, Mr. Allerdyke, zise Chettle. Și anume : ce era în 
pachet 7 

Allerdyke sări în sus. Pînă acun. nu făcuse altceva 
decît să ia cunoștință de comunicările 'etectivului, fără 
să se mai gîndească la altceva. ` 

— Cum ? întrebă el, simțind că se trez.. în el o oare- 
care bănuială. Nu crezi cumva... 

— Cred cu siguranţă, îi tăie Chettle calm și hotări 
cuvintul, că pachetul acela conţinea bijuteriile ducesei. 
Sint atit de încredinţat de asta că mi-aş vîri mîna în foc. 

Alierdyke clătină din cap. 

— Nu, nu, zise el neîncrezător. Nu-mi pot ici ai 
ca James să fi expediat bijuterii în valoare de un sfert 
de milion de lire sterline cu trenul, ca pe un simplu ba- 

gaj! Fii serios ! 


— Am văzut lucruri și mai ciudate decât asta, Mr. 
Allerdyke, răspunse el cu ton ferm. Lucruri cu mult mai 
ciudate. Vărul dumitai», după cum l-aţi descris, era un 

om cu mintea ageră. Era grăbit să profite de orice ocazie. 
În timpul călătoriei m-am gîndit mult la asta. Să pre- 
supunem că avea bănuiala că nişte bandiți erau pe ur- 
mele lui; se temuse probabil că nici hotelul din Hull 
nu-i sigur pentru el. Atunci ce putea face el să se eli- 
bereze de avutul ce-i fusese încredinţat ? Şi de ce ar fi 
fost pericol ca un pachet cu o înfățișare atît de modestă 
să nu ajungă la destinaţie ? Se expediază aproape zilnic, 
toi în felul acesta, bijuterii de mare valoare de la Londra 
la Paris şi viceversa. Probabilitatea că pachetul să se 
piardă între Hull și Londra era infimă. Sînt ferm încre- 
dințat că Mr. Allerdyke trimisese la Londra bijuteriile 
in pachetul acela. 

— Dar în cazul acesta ar fi'și telegrafiat în același 
timp, interveni Allerdyke. 

— De unde putem ști dacă n-o fi vrut să telegra- 
lieze a doua zi de dimineaţă ? ripostă Chettle. Probabil 
că avusese intenţia, dar n-o mai putuse aduce, firește, la 
CEPE Nu, Mr. Allerdyke, bijuteriile au ajuns aici 
la hotel, și acum trebuie să acţionăm ! Ce crezi ? 

— Vrei să povesteşti totul oamenilor „poliţiei ? ? în- 
trebă Allerdyke. 

— N-am încotro, răspunse Chettle. Dar doream să te 
întreb dacă n-ai vrea să povestești şi dumneata tot ce știi. 

— Da, răspunse Allerdyke. Cred că va fi primul lucru 
„ce-l voi face mîine dimineaţă. Dar acum să-ţi povestesc 

- ce s-a petrecut aici în lipsa dumitale. 

Povesti detectivului pe scurt dar exact porta ce se în- 
tîmplase. 

— Rămii peste noapte în hotel, zise el apoi. “Poţi lua 
camera șoferului meu. Miine dimineaţă voi telefona lui 
Appleyard, să ne întîlnim în fața Scotland Yard. După 
ce voi schimba cu el cîteva cuvinte, vom putea intra la 
şeful dumitale, și apoi... 

Chettle clătină din cap. 

— Dar femeia asta are un avans de o noapte, Mr. 
Allerdyke, spuse el. 

— Acum nu mai putem schimba nimic, zise Aller- 
dyke hotărit. În afară de asta, nu putem ști ce o fi aflat 
Appleyard în timpul nopţii. 

Dar cînd Allerdyke se întîlni dimineaţa cu Appleyard, 
în faţa clădirii Scotland Yard-ului, acesta nu-i comunică 
decit că atit Rayner cît și Miss Slade nu se întorseseră 
peste noapte la domiciliul lor, şi fără să rostească vreun 
cuvînt, Allerdyke făcu un semn lui pe să-l anunţe 
pe șeful poliţiei. 


30 
- Ascunzătoarea din casa de bani 


În fața unui grup de agenţi ai poliţiei criminaliste, 
convocat de urgenţă, cei trei povestiră tot ce știau. Unul 
după altul expuseră datele pe care le deţineau — Chettie 
descoperirea sa din Hull, Allerdyke, ceea ce se petrecuse 
în hotel, iar Appleyard viaţa dublă a lui Miss Slade, 
care era în același timp şi Mrs. Marlow. Poliţiştii ascul- 
tară cu atenţie, nefăcînd decit rar cîte o observaţie, cău- 
tînd -să limpezească ceva neclar printr-o întrebare. La 
urmă se sfătuiră între ei, un timp, apoi plecară toţi, în 

afară de omul care luase conducerea investigării afacerii. 


Cu o expresie hotărită a feţei se adresă vizitatorilor: săi. 
— Fireşte că acum nu avem de făcut decit un singur 
lucru, zise el. Trebuie să cerem un mandat de arestare 


“împotriva acestei femei și un ordin de percheziţie domi- 
„ciliară şi să cercetăm lucrurile ei în hotelul acela parti- 


cular de care aţi vorbit. Toate acestea se vor face ime- 
diat. Dar ce fac acum cei doi bărbaţi, de care aţi pomenit, 


„Mr, Appleyard, cei doi Gaffney ? 


— Unui din ei, şoferul, răspunse Appleyard, stă de 


“pază în fața Hotelului Pompadour. Celălalt — Albert 


Gaffney — s-a dus în Cannon Street. Vrea să vadă dacă 
nu poate da cumva de automobilul cu care au mers ieri 
Rayner și Miss Slade. 

— Nu poate dăuna cu nimic făcînd asta, observă şeful. 
Dar tare aș fi vrut să-i pun unele întrebări privitoare la 
omul cu care s-au întîlnit cei doi după cină în Cannon 
Street și la celălalt, pe care l-au luat cu ei în apropierea 
gării Liverpool Street. Se ţine legătura cu biroul dum- 
neavoastră din Gresham Street ? 

— Desigur, răspunse Appleyard. 

— Atunci telefonaţi, vă rog, ca de îndată ce va veni 
să fie trimis aici, zise șeful. Regret că nu mă pot lipsi 
nici de dumneata nici de Mr. Allerdyke. Am nevoie de de- 
poziţiile dumneavoastră pentru mandatul de arestare și 
de percheziţionarea domiciliului ; apoi doresc să mă înso- 
țiți şi la Hotelul Pompadour. 

-— Vreţi să întreprindeţi o percheziţie domiciliară ? 
întrebă Allerdyke, după ce Appleyard plecase să tele- 
foneze. Credeţi că o să găsiţi ceva ? 

— Avem toate motivele să-i percheziționăm domici- 
liul, răspunse şeful. Cu toate astea, nu cred să găsim 
ceva. Dacă este în legătură cu banda, atunci e desigur 

pregătită pentru o fugă urgentă şi a înlăturat tot ce i-ar 
putea pricinui neplăceri. Principalul e să punem mina 
chiar pe femeie, și e într-adevăr păcat că Albert Gaffney 
a lost împiedicat s-o urmărească pînă la capăt. 
În curînd se întoarse şi Appleyard de la telefon. 


— Am vorbit cu Albert Gaffney, zise el. E la birou. 
A dat de şoferul automobilului şi a căpătat informațiile 
necesare. Dar, cu destulă părere de rău, par să nu fie de 
nici o importanță. 

— Asta nu se poate ști niciodată, zise șeful. Ce-a 
fost ? 

— Şoferul 'a mers cu toţi patru pînă la colțul bise- 
ricii Whitechapel și i-a părăsit acolo, zise Appleyard. 
Asta-i totul. 

— Tot e ceva, zise șeful poliţiei. Dar să lăsăm astea 
și să mergem la Hotelul Pompadour. 

Hotelul acesta particular era o casă foarte liniștită 
în timpul zilei; majoritatea locatarilor plecau la zece 
dimineaţa, ca să se întoarcă abia la șase seara. De aceea 
era o completă tăcere în tot hotelul cînd șeful, însoţit de 
Chettle, intră în hol și ceru să vorbească directorului și 
soţiei sale. Allerdyke și Appleyard așteptau prin apro- 
piere, pe aleile grădinii Kensington, desfășurarea eveni- 
mentelor. 

Conducătoarea hotelului, o doamnă foarte venerabilă, 
care se-mbrăca întotdeauna în negru, primi cu o pri- 
vire plină de neincredere pe cei doi vizitatori şi-i con- 
duse într-un mic cabinet particular din spatele biroului. 
În primul moment crezuse că e vorba de ceva simplu, 
dar de la primele cuvinte pe care le rostise șeful simţi o 
spaimă de gheaţă cotropindu-i sufletul. 

— Doamnă, zise șeful, după cum mi s-a spus, soţul 
dumitale e plecat, deci cu dumneavoastră trebuie să re- 
zolvăm problemele. Sîntem funcţionari ai poliţiei crimi- 
naliste şi avem mandat de arestare și de percheziţie îm- 
potriva unuia din locatarii acestei case. 

Directoarea hotelului căzu pe un scaun și privi cu 
ochi mari pe cei doi vizitatori. Devenise palidă ca o 
moartă. 

— O, desigur că e o eroare, strigă ea cu vocea pier- 
dută. Aveţi un mandat de arestare ? N-o fi cumva vorba 
de vreunul din servitori ? 

„— N-avem nimic cu servitorii, zise setul poliţiei. E 
vorba de o pensionară a dumneavoastră, o tînără doamnă, 
pe care o cunoaşteţi ca Miss Slade. 

Directoarea se ridică iritată. Un zîmbet dispreţuitor 
se ivi deodată pe buzele ei. 

_— Am presimţit eu că trebuie să fie la mijloc o 
eroare ! exclamă ea. Miss Slade? Dar asta-i absolut cu 
neputinţă, domnul meu. Miss Slade e o persoană demnă 
de toată stima — locuiește de trei ani în hotelul meu. 

— Sînt încredinţat, răspunse șeful cu un zîmbet șters, 
că locuitorii acestei pensiuni sînt în general persoane 
demne de toată stima, dar un lucru e clar, că am un 
mandat de percheziţie și de arestare împotriva lui Miss 
Slade, şi deoarece timpul meu e foarte preţios, vă rog 
să-mi uşuraţi pe cît se poate îndatorirea aceasta atit. de 
penibilă. Dar înainte de toate, cîteva întrebări. Miss Slade 
este acasă ? 

— Nu, răspunse conducătoarea pensiunii. 

— Și probabil n-a fost acasă nici în noaptea trecută. 

— Nu, n-a venit, răspunse femeia ca buimăcită. 

— A fost asta ceva neobișnuit ? întrebă șeful. 


Cea întrebată își mușcă buzele. Ar fi preferat să nu 
răspundă, dar avea sentimentul că era de datoria ei să 
dea toate informaţiile cerute de un om al poliţiei. ` 

— Ei, da zise ea șovăitoare. N-aş putea spune ce a 

„silit-o pe Miss Slade să lipsească în noaptea asta, dar 
trebuie să mărturisesc că e neobișnuit din parte-i. Nu s-a 
mai întimplat ca Miss Slade să fi lipsit noaptea de acasă, 
afară de perioadele cînd pleca în concediu... Apoi sînt 

„foarte uimită că a lipsit fără să-mi spună ceva, fără să-mi 
dea de știre măcar prin telefon. 

— Bine, zise șeful, zimbind din nou. Mai e ceva 
neobișnuit în legătură cu absenţa ei ? 

Directoarea se sperie din nou și privi pe şef, de parcă 
acestă ar fi fost în stare să-i ghicească gîndurile cele 
mai tainice. 

— Da, zise ea fără voie. A mai lipsit unul din pen- 
sionarii mei, fără să lase nici el vreun mesaj. Și e un 
bun prieten al lui Miss Slade, așa că cineva spusese azi 
dimineaţă, în glumă, că or fi fugit şi s-or fi căsătorit. 

Şeful clătină din cap. 

— Nu cred, zise el, să-i ardă acum lui Miss Slade 
de măritiș ; are ea alte griji. Dar vă rog să ne arătaţi 

„odaia lui Miss Slade, și v-aș fi recunoscător să fiţi de 

„faţă la percheziţie. 

Dar nu numai directoarea hotelului veni în odaie, ci 

„și soţul ei, care tocmai sosise și care căpătase o figură 

îngrozită cînd auzi despre ce e vorba. 

| Odaia lui Miss Slade, destul de încăpătoare, era jumă- 

tate odaie de primire. Modul în care era aranjată dovedea 

l uņ gust aproape artistic. Ceea ce-l frapă însă mai mult 
pe Chettle, care privea totul cu ochi de expert, era o fo- 

tografie înrămată, care se afla pe cămin. O arătă supe- 
riorului său. | | 

— Asta-i fotografia lui James Allerdyke, zise el cu 
glas scăzut. Cealaltă poză a fost copiată după. asta. Ciu- 
dat, nu-i aşa, s-o vedem amestecată în afacerea asta ? 

` Şeful dădu -din cap afirmativ. Era într-adevăr foarte 
ciudat faptul ca Miss Slade, alias Mrs. Marlow, dacă era 
într-adevăr părtaşe la asasinarea lui James Allerdyke, 
să-i ţină fotografia într-o ramă scumpă de argint pe 
cămin, unde o avea în fiecare zi în fața ochilor. Dar 
cum spunea Chettle îngîndurat, cît trăiește omul vede 
multe și la urma urmelor aveau altele de făcut decît să-şi 
spargă capul cu d-alde astea. 

Perchiziţia se scurse fără nici un rezultat. Directorul 
hotelului şi soţia sa priveau uimiţi cu ce repeziciune şi 
siguranță cercetau cei doi polițiști dulapurile, sertarele 
și cuferele. Dar nu erau chiar atît uimiţi, ca polițiștii, că 
în toată camera nu se afla — în afară de fotografia lui 
Allerdyke — nici un obiect, nici un petec de hirtie care 
să stabilească legătura dintre Miss Slade de la Hotel 
Pompadour cu Mrs. Marlow de la Hotel Waldorf, sau care 
să aibă vreo legătură cu evenimentele cercetate. 

În sfirşit, şeful ridică din umeri resemnat. Apoi se 
adresă celor doi. 

— Dar dumneavoastră nu posedaţi nici un lucru de-al 
lui Miss Slade? întrebă el. Nu v-a încredinţat nimic ? 

Directoarea hotelului aruncă o privire întrebătoare 
soțului ei. El dădu din cap. 

— Spune domnilor ce ştii! zise el. N-are nici un 
rost să tăinuim ceva. 

— Ah, zise șeful. Aveţi așadar ceva ? 

— Un mic pacheţel, răspunse femeia. Ni l-a dat acum 
citeva zile să-l păstrăm în casa noastră de bani. Spunea 
că se află în el obiecte de preţ şi că n-are curaj să-l ţină 
în cameră. Se află şi acum în casa de bani. 

— Trebuie să-l vedem, zise şeful. 

Jos la scară- portarul întîmpină grupul. 

Mr. Chettle e aici ? întrebă el. Sînteţi chemat urgent 
la teleton. 

Şeful făcu un semn de aprobare lui Chettle, care 
porni cu portarul. El o urmă pe directoarea hotelului 
în biroul ei. Ea descuie casa de bani, cotrobăi prin 
cuprinsul ei, și-i înmînă un pacheţel învelit în hîrtie 

cafenie şi sigilat cu ceară neagră. Înainte de a-l des- 
chide, Chettle se întoarse cu o mină serioasă şi uluită 
și-i şopti ceva. Cu un scurt salut, cei doi poliţişti pără- 
siră hotelul, pe cînd șeful ţinea pacheţelul în mînă. 


31 
| Ceainăria din Hydepark 


Cei doi poliţişti porniră, după ce părăsiseră Hotelul 
Pompadour, în toată graba spre intrarea Nancastor a 
grădinii Kensington. Ajunşi acolo şeful se opri, respirînd 
adînc și privind în juru-i. 

— Nu se arată încă nimeni, Chettle ? întrebă el. Nu 
spusese să ne grăbim ? 
| — Spunea că în două minute vor pleca, răspunse 
„“Cnettle. Și nu le trebuie mult pînă aici. 

— Sînt nerăbdător să știu ce-o fi vrind să însemne 
asta? zise şeful. Trebuie să se fi petrecut ceva nou, 
de cind am părăsit Scotland Yard. De altfel vom găsi 

şi în pachetul acesta ceva surprinzător. Mi se pare... 
| — Uite-i că vin, îl întrerupse Chettle, arătind spre 
un ăutomobil închis care rula cu mare viteză. Blindway 
și încă doi. 

Blindway cobori din automobil și luă pe şef deoparte. 

— Acum o jumătate de oră, poliţia din City ne-a che- 
„mat la telefon, zise el. Primise o comunicare misterioasă, 
„că ucigașul de la hotelul din docuri are azi o întîlnire 
„eu aliaţii săi la o ciainărie din Hydepark. Dacă poliţia din 

City ar vrea să trimită cîţiva agenţi îmbrăcaţi civil, 
ar afla cine sînt criminalii. Poliţia din City ne-a rugat 
„să venim şi noi. De aceea am adus doi oameni; dum- 
neata și Chettle veţi fi de asemenea acolo. Propun să 
mergem cu toţii la ceainărie — firește că nu împreună, ci 
cite unul sau cite doi, ca și cînd am fi venit întimplător. 

— Încolo nici un fel de amănunte ? întrebă șeful. Nici 
despre omul care ne va arăta pe ucigaș ? 

— Nimic, răspunse Blindway. Cel puţin noi n-am 
primit nici o comunicare în sensul acesta. Tot ce ne 
rămîne de făcut e să fim la întîlnire şi să ţinem ochii 
bine deschişi pentru clipa hotărîtoare. 

— Şi cînd o să fie clipa hotăritoare ? întrebă seful 
ironic. Toată povestea asta îmi pare îndeajuns de neclară, 
Blindway. De ce nu ne-au comunicat ceva precis ? 

— Asta n-o pot ști, răspunse dedectivul ; se pare că 
într-adins ne-a fost dată ştirea în termeni neclari. Întil-- 
nirea e hotărită pentru ora două. 

Şeful chemă și pe ceilalţi doi. 4 

— Cel mai bine ar fi să mergeţi direct acolo. E unu 
și un sfert — aveţi destul timp. Doi din dumneavoastră 
veniţi dintr-o direcţie. Ceilalţi doi din direcție opusă. În 
orice caz voi fi și eu acolo pînă la ora două. 

— Mai aveţi nevoie de mine ? întrebă Chettle cu o 
căutătură curioasă spre pacheţel. Mai 

— Nu, mai bine te duci cu Blindway, răspunse şe- 
ful. El are să-ți povestească ce s-a petrecut. Trebuie .să 
mă întîlnesc cu Mr. Allerdyke și cu Mr. Appleyard ; o 
` să venim acolo împreună. 

Cei patru agenţi polițienești intrară în Hydepark, șeful 
însă se îndreptă spre Kensington Gardens, unde desco- 
peri îndată pe Allerdyke și pe Appleyard. Se așeză lingă 
ei, arătîndu-le pacheţelul. 

— Eu şi Chettle, zise el, am percheziționat camera si 
lucrurile lui Miss Slade și n-am găsit nimic care să ne 
fi dat vreun indiciu că ea ar fi Mrs. Marlow. Singura 
particularitate a încăperii o reprezenta fotografia lui Ja- 
mes Allerdyke. Se afla într-o ramă foarte frumoasă de 
argint, pe cămin. Ce credeţi despre asta, domnii mei ? 

— Ciudat! zise Appleyard după un moment de 
gîndire. 

— Foarte ciudat! întări Allerdyke încreţind frun- 
tea. Foarte ciudat, cînd stai să le cumpănești pe toate... 

— Ciudat și de neînțeles, aprobă şi șeful. Dacă Miss 
Slade, alias Mrs. Marlow, e un membru al bandei care 
l-a asasinat pe vărul dumitale, atunci e de neînțeles de 
ce a înrămat fotografia și a așezat-o într-un loc de unde 
putea s-o vadă în fiecare dimineaţă cînd deschidea ochii 
și în fiecare seară cînd se culca. Tot timpul m-am gîndit. 
la lucrul acesta. Mi se pare, Mr. Allerdyke, că mi-ai spus 
o dată că vărul dumitale era un mare admirator al fe- 
meilor. 

— Cam așa ceva, zise Allerdyke. Da, îi cam plăceau 
femeile ; dar fără prea multe urmări, îi plăcea doar so-- 
„cietatea lor. 

— Fireşte, îl aprobă șeful. Nu cumva el şi Mrs. Mar- 
low se vedeau și în afară de orele de birou ? Dar de ce 
să ne batem acum capul cu asta; sînt în joc lucruri 
mai urgente. Şi mai întîi de toate asta ! 

Pînă atunci ținuse pacheţelul într-un jurnal. Acum îl 
desfăcu spre a arăta conţinutul celor doi bărbaţi curioși 
la culme. Allerdyke scoase un strigăt de surprindere. 

— Hîrtie cafenie, sigilată cu ceară neagră! zise el, 
amintindu-și cele povestite de Chettle. N-o fi cumva.. 

— Pacheţelul acesta, zise șeful, scoțind un briceag 
din buzunar, a fost dat de curînd în păstrare de către 
Miss Slade directoarei Hotelului Pompadour. Aceasta l-a 
pus în casa de bani și mi l-a dat acum douăzeci de mi- 
nute. E vremea să văd ce conţine. 

“Cei doi aşteptară plini de încordată atenţie, pe cînd 
seful desfăcea cu prudenţă sforile pacheţelului. Erau 
două coli de hîrtie care înveleau o cutie veche de ţigări. 

— lată și cutia de ţigări ! zise şeful. 

Deschise capacul ; ceilalți doi se aplecară curioși, și 
în lumina care pătrundea prin ramurile copacilor văzură 
o strălucire de perle şi diamante. 

— Bijuteriile ducesei Nastirsevici ! zise şeful încet. 
Am fost sigur de asta, din clipa în care directoarea hote- 
lului mi-a predat pachețelul. Fireşte că acesta e coletul 
pe, care vărul dumitale l-a predat la Hull. A căzut în mîi- 
nile: lui Miss Slade, alias Mrs. Marlow — și iată-l! E 
limpede ! ! 

“Toţi trei priviră un moment în tăcere conținutul cu- 
tiei. Apoi Allerdyke se ridică brusc. 

— Povestea e cît se poate de tulbure! exclamă el. 
Dar dacă sînt într-adevăr bijuteriile acelea atunci am 
făcut un mare pas înainte. 

Șeful împachetă la loc cutia de țigări, apoi ó înveli 
şi în jurnal. 

— Fireşte că am făcut un pas mare înainte, zise el. Și 
sper că azi vom ajunge și mai departe. Să mergem acum 
la Hydepark. Pe. drum am să vă povestesc ce avem de 
făcut acolo. 

„Cei doi se priviră uimiţi. 
© = Ce-o fi vrînd să însemne toate astea! exclamă 
Allerdyke. Prea mi se par toate pline de mister, și mă 
tem. că poliţia o fi căzut victimă vreunei glume proaste. 
Ce spui de asta, Ambler ? 


— În afacerile de acest fel se ivesc adesea asemenea 
surprize, răspunse cu prudenţă Appleyard. 

— Un răspuns straşnic, Mr. Appleyard, zise şeful 
rîzînd. Mr. Allerdye, să nu te miri dacă în astă seară 
cineva va ridica pretenţii asupra sumei de cincizeci de 


mii de lire sterline ! 
— Crezi chiar serios lucrul acesta ? întrebă Allerdyke 


neîncrezător. 

— Nu m-ar mira cîtuşi de puţin, răspunse şeful. În 
orice caz pare-se că se pune la cale ceva important. O 
să se limpezească îndată ce atitudine avem de luat. Gră- 
dina ciainăriei e, pe cît mi-aduc aminte, destul de mare. 
O să ne așezăm la o masă, cu aparenţa a trei domni 
care-și beau liniștit cafeaua și fumează. Ne vom arăta 
foarte adinciţi în conversațiile noastre, dar în acelaș timp 
trebuie să urmărim cu mare atenţie tot ce se petrece în 
jur. De aceea, fiți cu ochii în patru, dar nu arătaţi pentru 
nimic prea mare interes, și mai ales nu lăsaţi să se ob- 
serve dacă recunoașteţi pe cineva. | 

Era o zi caldă, aproape ca-n toiul verii, şi grădina din 
faţa ciainăriei era plină de clienţi. Unii beau ceai, alţii 
cafea, mulţi mîncau îngheţată. Pe promenada din față 
se vedeau copii cu îngrijitoarele lor, şi nimic nu arăta 
că pe „scena“ aceasta avea să se desfăşoare actul final 
al unei drame. : i 

— Deocamdată nu văd nimic demn de remarcat, zise 
Allerdyke, după ce găsiseră loc la o măsuţă lăturalnică. 
Nu văd decit femei, bărbaţi și copii necunoscuţi —':cel 
mult că acolo stă Chettle de vorbă cu un alt bărbat. 

— Ai dreptate, aprobă șeful. . 

Comandă trei cafele chelneriţei care trecea grăbită, 
își aprinse ţigara de foi pe care i-o oferise Allerdyke si 
privi apoi cu prefăcută nepăsare mulţimea. Eu văd cel 
puţin şase detectivi, care aparţin poliţiei din City, :și 
poate că sînt și mai mulţi. Par să fie răspîndiţi prin 
toată grădina. 

— Şase ! exclamă Appleyard. Şi patru dintre ai dum- 
neavoastră sînt și ei aici. Toate astea arată că că aşteptaţi 
la o luptă serioasă ! 

— Nu se ştie niciodată ce se poate întîmpla într-o 
afacere atît de serioasă ca aceasta, răspunse şeful. Tre- 
buie să ai întotdeauna la îndemină forţele mecesare. 
Acum ascultați ce vă spun; nu vă ocupați de persoa- 

nele care se află aici. Fiţi atenţi la cele ce vor veni. E ora 

două fix. Și fiţi prudenti. 

Allerdyke își plecă deodată capul. 

| — Să fim prudenţi! zise el. Pe unul îl cunosc. E 
Van Koon, pe cuvînt ! cu un tovarăș. 


32 


Arestarea 


Șeful aruncă o privire -grăbită, examinatoare asupra 
celor doi bărbaţi pe care-i anunţase Allerdyke. Aflase de 
Van Koon și despre subita lui dispariţie de îndată ce-l 
zărise pe detectivul american, și-l privea acum cu in- 
teres profesional. 

— E cel înalt ? întrebă el. 

— Da, răspunse Allerdyke, pe celălalt nu-l cunosc. 
Dar cel înalt e Van Koon. De ce-o fi oare aici? 

Șeful nu răspunse ; observa pe furiș pe cei doi, care 
se așezaseră la o masă și vorbeau acum cu o chelneriţă. 
După ce-l examină cu de-amănuntul pe Van Koon, își 
îndreptă atenţia asupra însoţitorului lui, un omuleț mă- 
runţel, îmbrăcat într-un costum elegant, cafeniu. Părea 
să fie de vîrstă mijlocie, căci mustaţa şi barbișonul lui 

aveau urme de încărunţire. Dar toată înfățișarea îi era 
„destul de tinerească și la ochiul drept purta un monoclu 
cu rama de aur. 

— Nu-l cunoașteţi pe celălalt ? insistă șeful. 

Allerdyke clătină din cap; Appleyard făcu un semn 
afirmativ. 

— ÎI cunosc din vedere, zise el. În ultimul timp l-am 
văzut în oraş de cîteva ori, în apropierea lui Thread- 
needle Street. E întotdeauna foarte elegant îmbrăcat — 
pare să fie străin. 

„Şeful luă o înghiţitură de cafea. 

— Nu priviți prea insistent într-acolo ! zise el. Am 
să-i țin eu sub observaţie pe amîndoi. Dar puteţi fi si- 
guri că acest Van Koon a venit pentru același motiv 
pentru care ne găsim și noi aici. 

Pat À E i 


— Allerdyke, ai cărui ochi ageri se îndreptau mereu 
spre poarta de intrare a localului, apucă deodată brațul 
şefului. 

— Miss Slade ! șopti el. Şi Rayner. 

Appleyard îi zărise și el în aceeași clipă cu Allerdyke. 
Prevăzător plecă capul și Allerdyke îi urmă pilda. 

— Nu-i puteţi confunda, zise Appleyard către șef. 
L-am mai descris pe bărbat — e cocoșat. Vin prin mij- 
locul mulţimii pe ușa ceainăriei. 

— Și au și intrat, răspunse șeful. Hm, afacerea de- 
vine tot mai misterioasă. Tare aș vrea să pot schimba 
cîteva cuvinte cu vreunul din oamenii mei care știe 
într-adevăr ceva. Pare-mi-se... 

Dar în clipa aceasta Blindway trecu prin faţa mesei 
lor. Își ţinea privirea îndreptată în sus, părind că ob- 
servă ceva pe acoperișul ceainăriei, dar în trecere lăsă 
să cadă la picioarele șefului său un petec de hîrtie coco- 
loșit. Acesta-l ridică, îl întinse pe măsuţa de marmură și 
citi conţinutul însoţitorilor săi : 

— Cei de la City, spun că informatorul poliţiei s-ar 
afla aici și că peste cîteva minute îi va aresta pe cri- 
minali. 

Șeful rupse hîrtiuţa în bucățele mici și le lăsă să cadă 
în iarbă. 

— Lucrurile se apropie de faza finală, zise el zim- 
bind. Pare-mi-se domnilor că nu va trebui să jucăm alt 
rol decît pe cel de spectatori. Cel care apare acum este 
Fullaway ! exclamă Allerdyke destul de tare, uitînd de 
orice prudenţă. Și — zău, lîngă el îl văd pe Chilverton. 
Dar... iată că ne-a zărit şi el ! 

Fullaway se apropie cu pași repezi. Părea agitat și-i 
salută scurt, făcînd semn detectivului să-l urmeze. 

— Hello! făcu el, lovindu-l pe Allerdyke pe umăr. 
Eşti și dumneata aici ? Atunci desigur că dumneata mi-ai 
trimis misiva ceea misterioasă. 

— Ce fel de misivă ? întrebă Allerdyke. Nu trebuie 
de-altminteri să te faci remarcat — aici se petrec lucruri 
ciudate ! Așează-te și dumneata, Mr. Chilverton. Despre 
ce fel de misivă vorbeşti, Mr. Fullaway ? 

Americanul sesizase situaţia. Se aşeză pe scaunul pe 
care i-l indicase Appleyard și făcu semn însoţitorului 
său să-i urmeze pilda. 

— Am primit o comunicare ciudată — scrisă la ma- 
şină — pe o coadă de hirtie fără antetul vreunui tri- 
miţător, zise el. Asta, acum o oră. Înștiințarea îmi cerea 
să “vin aici la ora două, cînd se va clarifica afurisitul 
cela de mister. Pornii deci, și tocmai cînd să mă urc 
într-un automobil, l-am văzut pe Chilverton şi l-am luat 
și pe dînsul cu mine. Aţi primit desigur și dumneavoastră 
o astfel de înştiinţare ? Și ce... 

„— Tăcere ! șopti Appleyard. Miss Slade iese din ceai- 
nărie ! Cine să fie oare bărbatul de lîngă ea ? 

Cei cinci bărbaţi priviră prudent spre ușa deschisă a 
ceainăriei, care se afla la o depărtare de douăzeci—trei- 
zeci de metri. Miss Slade era însoţită de un bărbat, pe 
care nu-l văzuse pînă atunci nici unul din ei. Dar șeful 
schimbă o privire cu Allerdyke, şi acesta îi făcu un semn 
afirmativ. Aveau amîndoi același gînd. După înfăţişare, 
acesta trebuia să fie bărbatul pe care oamenii din Pad- 
dington-hotel și cei din hotelul docurilor îl considerau 
posibilul ucigaș. 

— Miss Slade! exclamă Fullaway. Ce tot spuneţi 
prostii ? E doar secretara mea, Mrs. Marlow ! 

— Sst! îl preveni șeful. Asta-i una din surprizele 
dumitale, Mr. Fullaway. Dar acum tăcere. Datoria noastră 
e să observăm. Peste un minut trebuie să se-ntîmple 
ceva. | 

Miss Slade și însoţitorul ei își făcură loc prin mulțime 
și înaintară spre un lac mai ferit al grădinii, unde nu se 
jucau decît cîțiva copilași. În acest timp, doi sau trei 
inși care stăteau liniștiți la o masă învecinată se ridicară 
și porniră, fără să atragă atenţia asupra lor, în aceeaşi 
direcție. De asemenea, își părăsiră masa și Van Koon cu 
însoţitorul său și, prefăcindu-se că sînt adînciţi într-o 
conversaţie serioasă, porniră în direcţia perechii care ve- 
nea din ceainărie. Deodată, Fullaway, care nu se mai 
putea stăpini, scoase o exclamaţie puternică. 

— Ei ! Doamne, Chilverton ! strigă el. Uite-l pe Van 
Koon ! Și lingă el e Merrifield, secretarul lui Delkin. Ce 
dracu... 

-~ Dar detectivul newyorkez, care nu vedea nici un motiv 
să se abţină, sări cu repeziciune de pe scaunul său. Se 
strecură prin mulţimea care-l înconjura și se năpusti 
asupra „pradei“ sale. Cu un strigăt de miînie se ridică 
și șeful, și în aceeași clipă săriră într-ajutor cel puţin 

doisprezece bărbaţi, care înainte făcuseră impresia unor 
pașnici cetăţeni veniţi să se plimbe. 

„ Drace ! exclamă șeful. Omul ăsta strică totul. Ce vrea 
de fapt ? Fullaway, de ce nu l-ai reţinut? Ia te uită! 

„“Van Koon. se întorsese și-l zări pe Chilverton. Ace- 
laşi lucru făcu şi însoţitorul lui Van Koon. Miss Slade 
cu bărbatul, de lingă ea deveniră atenţi. Timp de o se- 
cundă, Van Koon şi Merrifield se înţeleseră din priviri cu 
însoţitorul lui Miss Slade și în aceeași clipă făcură gestul 
de a o lua la fugă. În clipa aceea Miss Slade scoase un 
strigăt puternic și-l înșfăcă de braţ cu o forţă de necrezut 
pe însoţitorul ei, care se zbătea cu furie. 

— Asta-i omul de la Peddington-hotel ! gifii ea, cînd 
Allerdyke şi vreo șase detectivi o eliberară. Puneţi mîna 
şi pe ceilalți doi — Van Koon și Merrifield. Repede! 

Dar Van Koon se găsea în mina sigură a lui Chil- 
verton, pe cînd Merrifield, secretarul lui Delkin, era în- 
conjurat de un grup de polițiști. 

Destăinuirea lui Miss Slade 


Nicăieri nu se adună atit de repede o mulţime de. 
curioși ca într-un oraș mare ; dar nici de împrăștiat nu se | 
împrăştie nicăieri mai repede. În cinci minute polițiștii | 
cu prizonierii lor ajunseseră la prima stație de auto- 
mobile, iar oamenii care-și părăsiseră ceaiurile şi ca- 
felele se reîntoarseră la mesele lor, fără să fi înţeles 
mare lucru din cele petrecute. Numai şeful, Allerdyke, 
Fullaway și Appleyard, Miss Slade şi Rayner stau lao- 
laltă, formînd un mic grup care se studia reciproc. Miss 
Slade, care încă nu-și revenise deplin, își așeză pălăria, 
apoi se adresă șefului mînioasă : 9 

— Nu ştiu cine a fost acela, zise ea cu o privire rece, 
care s-a amesteca nepoftit în afacerile mele, și era cit 
p-aci să strice totul. TAR / 

— N-am fost eu, răspunse şeful zîmbind. Deci nu 
aruncați vina asupră-mi. Eu n-am fost de fapt decît un 

spectator imparţial. Așadar poliţia a intervenit prea 
repede ? 

— Firește, zise Miss Slade. Dacă aţi mai fi așteptat 
cu toţii o clipă, i-aţi fi găsit pe cei trei bărbaţi întruniţi 
intr-o consfătuire la o măsuţă. I-aţi fi putut atunci aresta 
fără a stîrni atîta vîlvă și cu mult mai puţină primejdie 
pentru mine. E o adevărată minune că nu zac acum 
moartă în iarbă. 

— Din fericire a mers totul strună, zise şeful cu li- 
niștitoare amabilitate. Și principalul e că i-am putut 
aresta pe cei trei indivizi. Cît privește însă atacul pre- 
cipitat... 

— Vina a fost ă lui Chilverton, interveni Fullaway, 
care stătuse ca năucit și nu-și lua ochii de la secretara 
lui. Chilverton singur e vinovat. Cum l-a zărit pe Van 
Koon n-a mai r nimeni să-l rețină. Dar ce aş dori 
să știu... 

— Am vrea să știm cu toţii cît mai multe, zise şeful, 
aruncînd secretarei o privire încurajatoare. Miss Slade. 
are desigur foarte multe de povestit. Propun să ne așe- 
zăm cu toţii pe scaunele acelea atit de jnr S Vom 
putea acolo... 

— Da, și eu aş vrea să ştiu unele lucruri, îl între- 
rupse Miss Slade. Aş vrea să știu cine sînteți dumnea- 
voastră și de ce se află aici Mr. Appleyard. 

Appleyard răspunse cu bunăvoință la amîndouă în- 
trebările. Îi prezentă pe şeful poliţiei și-i etnii că e 
procuristul lui Allerdyke. 

— O, în cazul acesta, zise Miss ISade am să vă satis- 
fac curiozitatea neîntirziat. Adică, numai dacă și Mr. Ray- 
ner e de acord? , 

— Tocmai voisem să vă propun și eu lucrul acesta, 
răspunse: Rayner. Dar mai întîi să ne așezăm. 

Își așezară astfel scaunele încît formară un semicerc 
în jurul lui Miss Slade. 

— Pare-mi-se că unii dintre domnii aici de faţă știu. 
mai mult decît mine din toată povestea, zise ea, înce- 
pîndu-și istorisirea. Dar ceea ce vă pot spune cu sigu- 
ranţă e că cei trei bărbaţi sînt făptuitorii sau complicii 
jeafurilor și asasinatelor. Van Koon e un criminal, al că- 
rui adevărat nume e Vankin, Merrifield e, după cum știți, 
secretarul lui Mr. Delkin, iar celălalt e chimist, se nu- 
mește Small, un om extraordinar de dibaci, care posedă 

o prăvălie şi o mică fabrică de chimicale la Whitechapel. ~ 
E un mare cunoscător al otrăvurilor, şi cred că veţi da de 
lucruri foarte interesante cînd veţi cerceta mai de-aproape 
partea lui în aceste crime. Dar după cum știți și dum- 
neavoastră astea sînt faptele ; și acum vreţi probabil să 
ştiţi cum eu și Mr. Rayner am descoperit toate astea! 

— Mai ales dumneata, zise Rayner. 

— Să ne amintim dimineața de 13 mai, urmă Miss 
Slade, fără să ia în seamă observaţia lui Rayner. Ca de 
obicei, dimineaţa la zece am sosit la birou şi am aflat 
că Mr. Fullaway a plecat urgent dis de dimineaţă la Hull. 
Ghicii îndată motivul plecării sale — știam că Mr. James 
Allerdyke, care aducea bijuteriile ducesei Nastirsevici din 
Rusia, debarcase în ajun la Hull și am tras concluzia că 
Mr. Fullaway voia să-l întilnească acolo. Dar Mr. Fulla- 
way are obiceiul de a lăsa răvășite oriunde și la vedere 
scrisori și telegrame, astfel că după puţine minute găsii 
pe masa sa o telegramă de la Mr. Marshall Allerdyke, 
care fusese expediată foarte devreme din Hull, și care 
aducea vestea că vărul său murise peste noapte. Aceasta 
explica firește, m-am gîndit, plecarea lui Mr. Fullaway. 
Îndată m-am gîndit la soarta bijuteriilor. 

Spre amiaza aceleiași zile veni Mr. Van Koon, pe 
care-l cunoșteam ca locatar al hotelului și vizitator asiduu 
al lui Mr. Fullaway, şi întrebă de patronul meu ; dorea 
să-i schimbe un cec. Îi spusei că așa ceva aş putea face 
și eu. Luai așadar cecul, scrisei eu însămi un altul și mă 
dusei la Banca Parrs, care se află pe St. Martin Lane, de 
unde luai suma echivalentă în numerar. Mr. Van Koon 
a rămas în birou ; răsfoia un pachet de ziare americane, 
care tocmai sosiseră. Lipsisem vreo patruzeci de minute, 
şi cînd m-am întors era încă acolo. Îi dădui banii, el îmi 
mulțumi şi plecă. 

Tirziu după-amiază, tocmai cînd voiam să plec, primii 
o telegramă de la Mr. Fullaway, din Hull. Îmi comunica 
moartea în împrejurări misterioase a lui Mr. James Aller- 
dyke și dispariția bijuteriilor Nastirsevici. Firește că în- 
țelesei ce însemna aceasta, și trăsei de aici concluziile 
mele. 

14 mai a fost o zi critică pentru mine. Înainte de 
amiază un băiat de la oficiul expedierii coletelor mi-a 
comunicat că în 13' mai, pe la douăsprezece jumătate, 
adusese un pachețel adresat patronului și că-l predase 

unui domn care citea jurnale şi care se dăduse drept 
Mr. Fullaway. Domnul acela — care era fireşte Van 
Koon — iscălise de primirea pachetului înscriind pe re- 
cipisa de primire inițialele F. F. Tînărul, care nu era 
slujbaș nou, îmi spusese că se întorsese să ia o iscălitură 
autentică, deoarece aceste două inițiale nu erau de-ajuns. 
. Îmi dădu așadar formularul şi iscălii cu propriul meu 
nume pentru Mr. Frank Fullaway, deoarece credeam că 
e vorba de vreun pacheţel oarecare, fără vreo valoare, 
pe care Van Koon îl pusese probabil undeva prin birou 
sau prin odăile particulare ale lui Mr. Fullaway. Din 
recipisă am înţeles că pacheţelul fusese expediat din Hull. 

-Căutai apoi. pachetul, dar nu era de găsit nicăieri. 
Nu se afla nici în birou, nici în camerele particulare ale 
lui Mr.. Fullaway. Voiam tocmai să mă duc la Mr. Van 
Koon să-l întreb de pachet, dar mă hotării să aştept mai 
întîi întoarcerea lui Mr. Fullaway. Nu puteam înţelege 
de ce fusese expediat în ajunul plecării atît de neaștep- 
tate și de grabnice a șefului meu la Hull. Nu se mai în- 
timplă nimic deosebit pînă la întoarcerea lui Mr. Fulla- 
way — dar apoi se succedară o sumedenie de evenimente. 
Veniră veștile din Hull și curînd după aceea și știrea 
despre asasinarea frațuzoaicei. Gazetele publicau articole 
contradictorii. Mr.. Rayner locuia în aceeaşi casă cu mine 
și începurăm să discutăm despre această afacere. Auzisem 
de la Mr. Fullaway că probabil se va fixa o mare sumă 
de bani ca premiu, astfel că plănuii ca împreună cu 
Mr. Rayner să fac încercarea s-o dobindesc. Și chiar de 
aceea hotărisem, din motive temeinice, firește, să nu spun 
nimic în privința pachetului. 

Fullaway, care în timpul ultimelor minute dăduse 
semne de nerăbdare și agitaţie, nu se mai putu stăpini. 

— De ce nu mi-ai vorbit îndată despre pachet ? zise 
el cu ton aspru. Era de datoria dumitale ! 

— Aveţi dreptate ! răspunse ea. Dar sînteţi mult prea 
neprevăzător, Mr. Fullaway, ca să vi se poată împărtăși 
vreo taină. Ştiam că dacă v-aș spune ceva aţi strica 
totul. Voiam să rezolv chestiunea singură. De aceea am 
procedat numai după capul meu. Cred că acum nu mă 
va mai întrerupe nimeni; am să vă povestesc mai de- 
parte. 

Fullaway părea că vrea să mai adauge ceva, dar tăcu, 
făcînd o mutră amărită. Miss Slade nici nu-l luă în 
seamă, și-și urmă cu voce calmă povestirea. 

— Afacerea se amplifică. Ducesa Nastirsevici sosi ; 
fu fixat un premiu de cincizeci de mii de lire sterline. 
Eu și Mr. Rayner începurăm să ne consultăm mai se- 
rios. Multe depindeau de mine, căci eram peste zi în 
hotelul în care locuia Van Koon. Eram în căutarea unei 
posibilități de a pătrunde, în absenţa-i, în camera lui, şi 
spre norocul meu găsii această ocazie. Într-o după amiază, 
cînd Van Koon se afla în biroul nostru, mă învoii cu 
Mr. Fullaway să cinăm împreună și apoi să ne ducem la 
teatru. Căutai un pretext ca să mai rămîn în birou, și 
după plecarea lor mă furișai în camera lui Van Koon 
— eram pregătită din vreme pentru așa ceva — și înce- 
pui o percheziţie amănunțită. Găsii pacheţelul. Era în- 
velit în hîrtie cafenie și sigilat. Îl luai în biroul lui 
Mr. Fullaway și-l deschisei cu grijă. Găsii înăuntru o 
cutie mică de ţigări care conținea giuvaerurile ducesei 
Nastirsevici. Fireşte că le. scosei, pusei înăuntru cîteva 
obiecte de aceeași greutate, apoi legai și sigilai pache- 
țelul, astfel că arăta întocmai ca înainte. Mă întorsei în 
camera lui Van Koon și-l pusei la loc în valiza de mînă 
în care-l găsisem. Ştiam acum că Mr. James Allerdyke 
expediase, îndată după sosirea sa la Hull, lui Mr. Fulla- 
way aceste bijuterii și că ele au căzut în mîinile lui Van 
Koon printr-o simplă întîmplare. Dar voiam să aflu mai 
multe. Înainte de toate voiam să știu dacă Van Koon era 
în directă legătură cu complotiștii și dacă știa că pa- 
chetul era de la James Allerdyke și că în el se aflau bi- 
juteriile. Din fericire Mr. Rayner se și pusese în legă- 
tură cu un detectiv renumit, care-l observa cu mare grijă 
pe Van Koon, și în aceeași zi în care mă aflam în posesia 
bijuteriilor, aflarăm prin acest detectiv că Van Koon 
obișnuia să viziteze magazinul unui chimist pe nume 
Small, din Whitechapel. După aceea îl mai văzuse de vreo 
două ori plecînd de acolo, însoţit de un bărbat pe care 
îl urmări, și în care recunoscui, după descrierea lui, pe 
Mr. Merrifield,- secretarul particular al lui Mr. Delkin. 

Firește că am pus să fie urmăriţi și observați cu 
grijă cei trei bărbaţii. Dar numele chimistului mă duse 
pe o'urmă nouă și foarte importantă. Timp de citeva 
săptămîni, pînă-n primele zile ale lunii mai, în Hotelul 

Waldorf un tînăr pe nume Ebers a funcționat ca om de 
serviciu la diferiți locatari ai hotelului, între care şi la 
Mr. Fullaway. Din pricina aceasta venea mereu în apar- 
tamentul lui Mr. Fullaway, și într-o zi, văzîndu-mă în- 
tîmplător cu niște materiale fotografice care-mi aparţi- 
neau, îmi- spuse că și el este fotograf amator. Îmi reco- 
mandă deci diferite materiale, pe care mi le putea pro- 
cura de la un prieten, un chimist, care era el însuși un 
fotograf entuziast, și-și prepara singur substanţele nece- 
sare. Îi dădui lui Ebers bani şi-l rugai să-mi procure 
substanţele de care aveam nevoie ; după vreo două-trei 
zile îmi aduse mai multe pachete care purtau toate nu- 
mele lui Small și ca adresă o stradă din Whitechapel. 

Eu și Mr. Rayner începurăm așadar să cumpănim cu 
luare aminte faptele şi ajunserăm la următoarea con- 
cluzie : 

Întii: Ebers putea să intre în apartamentul lui 
Mr. Fullaway oricind voia și mai ales cînd Mr. Fullaway 
și chiar eu eram absenţi. Mr. Fullaway n-are nici o grijă 
de scrisorile și de telegramele sale, pe care le lasă îm- 
prăștiate pe oriunde, așa că Ebers putea să descopere cu 
mare ușurință orice, și astfel.a dat şi de scrisorile în care 
era vorba de perlele lui Pinkie Pell și de bijuteriile du- 
cesei Nastirsevici. 

Al doilea : Ebers era un prieten sau un cunoscut al 
lui Small. Small era fără îndoială un chimist foarte 
priceput. > Sue 

Al treilea : Toate împrejurările morții lui Mr. James 
Allerdyke şi a Lisettei Beaurepaire dovedeau un ne- 
obişnuit de dibaci asasinat prin otrăvire. Cine ar fi putut 
pune mai bine ia cale aceasta decît un chimist ? î 


Al patrulea : Bijuteriile ducesei Nastirsevici căzuseră 
în mîna lui Van Koon. Van Koon era un cunoscut al lui 
Small. Fără îndoială că același era cazul şi cu Merri- 
field, care, ca secretar particular al lui Delkin, știa despre 
planul de cumpărare al bijuteriilor. 

Fără îndoială, așadar, că Small, Van Koon și Merrifield 
erau aliați — și Ebers făcea și el parte din banda- lor, 
dacă era complice sau numai o unealtă a lor asta ne 
era tot una. Dar aici mai e un fapt a cărui însemnătate 
n-am clarificat-o încă, dar poate că vreunul din: dum- 
neavoastră- mi-ar putea da vreo informaţie. Iată despre 

ce e vor. Înainte de a pleca în Rusia, Mr. James Aller- 
dyke îmi dăduse o fotografie, făcută de curind de vă- 
rul său, Mr. Marshall Allerdyke, aici de față. Fotografia 
aceasta a stat un timp pe masa mea de scris din biroul 
lui Mr. Fullaway, pînă ce într-o bună dimineaţă dispăru. 
Dar mie nu prea mi se întîmplă să rătăcesc vreun lucru, 
aşa că răscolii prin toate sertarele, doar oi da de fotogra- 
fie. Dar n-o găsii. După patru zile se afla din nou pe lo- 
cul unde ar fi trebuit să fie tot timpul. Părerea mea e că 
a luat-o Ebens' și că a copiat-o ca s-o dea cuiva, care să 
poată recunoaște pe Allerdyke de îndată ce l-ar vedea. 

Dar acum să continui cu cercetările noastre privitoare 
la Small, Van Koon și Merrifield. După descocepririle fă- 
cute, Mr. Rayner propuse să înștiințăm imediat poliţia. 
Eu însă nu eram de acord căci dovezile nu mi se păreau 
încă destul de clare, și voiam să prezint poliţiei un lucru 
neîndoielnic. Dar mai tîrziu a trebuit să recunosc că ar 
fi trebuit să acţionez. Ebers a fost găsit mort într-un 
hotel din apropierea docurilor, și la o consfătuire din 
camera lui Mr. Fullaway Van Koon jucase un rol care 
bătea la ochi. Acum îmi apăru limpede că tăptașii își dă-: 
duseră seama că sînt bănuiţi, și că aveau poate de gînd 
să dispară cu ceea ce ei luau drept bijuteriile ducesei 
Nastirsevici. Eu și Rayner luarăm hotărirea să facem pa- 
sul hotărîtor. Era un pas foarte primejdios — chiar pen- 
tru mine. 

Fusesem între timp de mai multe ori la -Whitechapel 
și cumpărasem din prăvălia lui Small obiecte fotografice, 
astfel că nu mai aveam nici cea mai slabă îndoială că 
acesta era bărbatul căutat ca autor al asasinatului Li- 
settei Beaurepaire. Acum, deoarece situația devenise 
critică, mă dusei din nou acolo. Îl găsi pe Small în fața 
prăvăliei lui, și asta îmi dădu curaj pentru un pas în- 
drăzneț. Îi spusei că sînt detectiv, că urmăresc cazul 
acesta din proprie inițiativă și: că aș fi în posesia unei 
anumite dovezi. El mă privi, și știam că m-ar fi omorit 
pe loc, dacă n-aș fi fost atit de prevăzătoare să-i vor- 
besc într-un loc înțesat de lume. Apoi îi spusei și mai 
mult. Îi povestii că deși Van Koon era încredințat că în 
pacheţelul pe care-l posedă sînt bijuteriile ducesei Nas- 
tirsevici — nu e decît o eroare, căci ele erau în posesia 
mea. Şi îi comunicai chiar cum ajunsesem la ele. Era 
cît p-aci să cadă, auzindu-mă, dar îl liniștii, spunîndu-i 

că venisem la el să-i propun o afacere. Îl asigurai că 
mi-e absolut indiferent tot ce a făcut el şi asociații lui — 
şi că nu vojam decît bani, nimic altceva decît bani ! Cit 
ar plăti el şi ceilalţi pentru bijuterii și pentru tăcerea 
mea ? Îi amintii de premiul de cincizeci de mii de lire 
sterline. El mă privi cu ochi sticloși, ca pe un diavol, 
şi-mi spuse că ar avea poftă să mă ucidă pe loc, fără 
să-i pese de cele ce se vor întîmpla după aceea. Dar îl 
făcui atent că am un revolver în buzunarul jachetei și 
că mă și pricep să umblu cu el. Că degetele mele sint 
tot atît de dibace ca și ale lui și că ar face mult mai 
bine să fie prudent. Totul n-ar fi decît o chestiune de 
bani — cît ar vrea' așadar să-mi dea ? Ne învoirăm pen- 
tru șaizeci de mii de lire sterline. Azi după amiază tre- 
buia să mă întilnească aici — și ceilalți doi trebuiau să 
fie și ei de față. Bani trebuiau daţi în schimbul bijute- 
riilor, pentru care unul din ei trebuia să meargă cu mine 
la locuinţa mea particulară. Și — restul îl știți. 

Miss Slade tăcu o clipă și aruncă o privire asupra 
bărbaţilor care o ascultaseră uluiţi. 

'— Ştiţi cel puţin tot ce e mai important, adăugă 
ea deodată. Deoarece asasinarea lui Ebers se făptuise în 
City, am anunțat poliţia de acolo și i-am lăsat să tri- 
mită încoace destui oameni. Cred că asta-i tot. Numai 
că, firește, avem pretenţii, Mr. Allerdyke, asupra pre- 
miului fixat de dumneavoastră și de cele două doamne. 
Și atunci, firește, vă vom preda, chiar în cursul după 
amiezii, bijuteriile ducesei Nastirsevici. Cît despre biju- 
teriile lui Miss Lennard, ele se află cu siguranță ascunse 
în casa lui Small. Da — asta-i totul. 

— Exceptind surpriza de aici, zise șeful cu voce 
calmă. 

Desfăcu jurnalul cu pacheţelul și-i arătă lui Miss Slade 
conţinutul. 

— Bijuteriile sînt aici, după cum vedeţi. A fost da- 
toria mea, deși foarte penibilă, să fac o percheziţie în 
camera dumitale și să intru în posesia acestor obiecte de 
preţ. Îmi pare rău, dar... 

Miss Slade privi, surprinsă o clipă, pe șef; apoi îi 
rise în faţă. 

— Nu trebuie să vă scuzaţi, zise ea ironic. De altfel 
ceea ce aveţi aici nu sînt decît niște copii fără preţ, pe 
care Mr. Rayner le comandase pentru mine, căci nu pu- 

team şti dacă nu vom fi siliţi să arătăm bijuteriile vreu- 
nuia din criminali. Zău, v-aţi gindit că aș fi putut ex- 
pune unei asemenea primejdii pietrele veritabile ? Nu, 
bijuteriile ducesei sînt în deplină siguranţă, depuse la 
banca. mea, și dacă chemaţi un automobil, ne putem 
duce acolo să le scoatem. 

Mărturisirea lui Merrifield 


Tîrziu după amiază Marshall Allerdyke și Fullaway 
apărură încă o dată la Scotland Yard în urma unui ur- 
gent aviz telefonic și fură conduși îndată înaintea şe- 
fului poliţiei. El sta liniștit ca-ntotdeauna la biroul său, 
pe care se aflau două pacheţele mici, strîns legate cu 
sfoară. 

— Am ajuns în sfîrșit la finalul acestei afaceri, zise 
el, făcînd un semn cu mîna vizitatorilor săi să se aşeze. 
Rămin firește consecințe foarte neplăcute pentru oamenii 
pe care i-am putut aresta azi. În orice caz unul s-a sus- 
tras acestor consecinţe. Small ne-a scăpat. 

— A fugit ! exclamă Fullaway. 

— Small s-a sinucis azi după amiază, răspunse șeful 
cu acelaşi calm ca mai înainte. Un artist, un maestru 
în domeniul său, chiar dacă era un criminal. 1 s-a făcut 
o percheziție corporală foarte amănunţită, puteţi fi în- 
credinţaţi de aceasta, astfel că n-aş putea admite decit 
că avusese o otravă misterioasă în gură — cunoscuta 
ascunzătoare din măseaua găurită. În orice caz e mort 
— a fost găsit mort în celula lui. De fapt, e păcat, căci 
merita spînzurătoarea cu virf și îndesat. Cel puţin după 
spusele lui Merrifield. 

— După spusele lui Merrifield? întrebă Fullaway 
agitat. Încă nu pot crede că acest Merrifield e amestecat 
în afacerea asta. 

— Merrifield a făcut mărturisiri complete, zise şeful. 
Acum o oră .mi-a spus totul. A socotit că e cel mai 
bun lucru ce-l are de făcut; voia, fireşte, să-și salveze 
capul. 

— Aşa, asta voia ? întrebă Allerdyke furios. Să nă- 

dăjduim că judecătorii n-au să prea pună preţ pe sub- 
terfugiile lui. 
„1 — Nu se poate spune nimic deocamdată, zise șeful. 
În orice caz are dorinţa să-și salveze viaţa și de aceea 
s-a arătat gata să-mi povestească totul. Firește că am 
pus să i se stenografieze răspunsurile, dar ştiu totul și 
pe dinafară, și dacă doriţi am să vă povestesc. Veţi re- 
cunoaște, Mr. Fullaway, că purtaţi o mare vină în această 
afacere, așa cum v-a spus-o în faţă secretara dumnea- 
voastră, Miss Slade. sa 

— O, ştiu, ştiu ! îl aprobă Fullaway. Dar ce a măr- 
turisit ? 

— Trebuie să aveți în vedere faptul că Merrifield nu 
putea să povestească decît ceea ce ştia. Alte amănunte 
se vor afla pe parcurs. Cum v-am mai spus, Merrifield 
caută, fireşte, să se lepede de învinuirile de crimă — 
chjar dacă admite că a luat parte la jefuire. Spune, aşa- 
dar, că ani de-a rîndul — şi mai ales de cînd lucra ca 
secretar la Mr. Delkin — rămăsese cu desăvîrșire cinstit, 
dar cu cîțiva ani în urmă, atît în Londra cît și în New 
York, s-a aflat în legături îndoielnice cu Small şi cu 
Van Koon. A reînnoit cunoștința cu Small anul acesta, 
cînd a venit cu Delkin încoace ; l-a întîlnit întîmplător. 
Începu apoi să-l frecventeze din nou, și amîndoi reluară 
relaţiile cu Van Koon — pe care de altfel Chilverton îl 
căuta pentru o cu totul altă afacere. Small, care dovedea 
o preocupare diabolică pentru chimie, mai ales pentru 
prepararea otrăvurilor misterioase, avea aici în White- 
chapel o mică fabrică de produse chimice și o prăvălie 
care mergea foarte bine. În casa lui se întîlneau cele 
trei vechi cunoștințe, și venea acolo și Ebers, care era 
fără îndoială o unealtă a lui Van Koon. Acest Ebers era 
un observator foarte ager, și desigur că el a atras cel 
dintii atenţia lui Small asupra perlelor lui Miss Lennard 
și a giuvaerelor ducesei Nastirsevici. Și Merrifield ştia 
despre afacerea cu bijuteriile, dar Ebers putea să dea 
informaţiunile cele . mai precise, deoarece dumneata, 
Mr. Fullaway, aveai obiceiul să lași la întîmplare cele 
mai importante scrisori de afaceri. : 


— Știu, ştiu! zise Fullaway oftînd. Sînt cam ne- 
glijent. 

— Siînteţi cam prea ! zise șeful cu o privire asupra 
lui Allerdyke. Poate că toate astea au să vă servească 
de învăţătură. În orice caz de aici a pornit cunoașterea 
exactă a situaţiei. După spusele lui Merrifield, Small 
era aşadar cel care a luat conducerea afacerii. În slujba 
lui se afla Lydenberg, căruia i s-a dat o fotografie a lui 
James Allerdyke, pe care i-o procurase. Ebers, şi-l trimise 
apoi la Christiania, ca să-și pîndească victima. 

— Știu asta! interveni Allerdyke. Afacerea a fost 
bine ticluită. 

— Desigur ! răspunse șeful. În acelaşi timp, Small 
află și despre probabila întoarcere a lui Miss Lennard 
și trimise pe Ebers, care cultivase cunoștința franțuzoai- 
cei, la Hull s-o ia acolo în primire pe dinsa şi caseta de 
bijuterii. Lucrul acesta a fost executat fără de nici o 
greutate. Nu tot aşa de simplă era afacerea Lydenberg ; 
căci James Allerdyke expediase bijuteriile pe adresa 
dumitale, Mr. Fullaway. Cu toate acestea criminalii avură 
iarăşi noroc prin faptul că pacheţelul a nimerit prin sim- 
plă întîmplare în mîinile lui Van Koon — o întîmplare 
care a condus-o însă apoi și pe Miss Slade pe urmele lor. 

Şeful făcu o pauză și clătină gînditor capul. 

— Dar în ce privește evenimentele următoare, con- 
tinuă el, nu ştiu dacă Mr. Merrifield spune adevărul 
despre ele. Poate că minte, dar îmi este foarte greu 
să i-o dovedesc. Declară cu toată hotărîrea că atit el 
cît și Van Koon n-au nimic de-a face cu asasinarea 
lui Lydenberg, a Lisettei Beaurepaire sau a lui Ebers. 
Mai spune că nu știe dacă Lydenberg l-a otrăvit pe 
James Allerdyke, deși admite că era în planul lor să 
fie jefuit la Hull. Small era după el unicul făptaș în 
toate crimele — și că proceda de obicei fără să consulte 
pe ceilalţi doi. 

Atît Merrifield cît și Van Koon spun că nu au cu- 
noştință dacă Small însuși plecase la Hull și-l împușcase 
pe Lydenberg sau dacă Lydenberg n-a fost cumva asasi- 
nat din iniţiativa vreunei asociaţii secrete, căci acest pre- 
supus doctor ar fi avut de-a face cu o astfel de aso- 
ciaţie. ; i 

— Crezi dumneata una ca asta ? ' 

— Nu pe de-a-ntregul, mărturisi șeful. În orice caz, 
acest Small se pricepea de minune să se descotorosească 
de uneltele sale, de îndată ce nu mai avea nevoie de ele. 

Nu încape nici o îndoială că Small a fost acela care a 
otrăvit pe. Lisette Beaurepaire și pe Ebers. Şi Merri- 
field jură că atit el cît şi Van Koon nu au știut despre 
aceasta. 

— Dar apoi au aflat ? 

— Da, asta-i întrebarea la care mai au de răspuns 
în faţa justiţiei, spuse șeful. Și n-o să le fie uşor. De 
altminteri pare-se că luaseră toți trei hotărîrea să se 
facă nevăzuţi, cînd a apărut energica Miss Slade. Small 
le povesti că ea ar avea bijuteriile ducesei Nastirsevici 
şi că cerea şaizeci de mii de lire sterline. Cum puteau 
ajunge la o astfel de sumă ? Și acum vine o mărturisire 
a lui Merrilield care a speriat foarte mult pe Mr. Del- 
kin, căruia i-am povestit lucrul acesta. Delkin are aici 
în Londra uriaşe conturi deschise la Bancă, astfel că 
bancherului său nu i se părea deloc curios cînd acesta 
iscălea cecuri enorme. Merrifield mi-a mărturisit că este 
un excelent falsificator ; falsificase liniștit un cec al lui 
Delkin și ridicase șaizeci de mii de phunzi în bancnote, 
pe care le avea în buzunar cînd a fost arestat. Strașnică 
asociaţie, nu-i aşa ? 

Urmă acum o tăcere mai lungă. În sfîrşit se ridică 
Allendyke cu faţa întunecată. 

— Mult aș fi dat ca acest Small să nu se fi putut 
sustrage spînzurătorii, zise el morocănos. 

— Sint convins, zise șeful, că Small și-ar fi înșelat 
pe cei doi tovarăși de nelegiuiri, dacă n-ar fi fost ares- 
tat prin intervenţia lui Miss Slade. Dar orizare au fost 
planurile lui de mai tirziu, nu le-a putut aduce la în- 
deplinire. Aici, în aceste două pacheţele, se află obiectele 
de preț furate. Dacă sînteţi amabili domnilor să-mi is- 
căliți chitanţele de primire, atunci puteţi duce, dum- 
neata Mr. Fullaway, acest pacheţel ducesei Nastirsevici, 
iar dumneata Mr. Allerdyke, lui Miss Lennard. Și n-o să 
mi-o luaţi în nume de rău, adăugă el zîmbind, întinzîn- 
du-le chitanţele, dacă voi delega pe lîngă fiecare din 
dumneavoastră cîte un agent de pază, ca să vă puteţi 
duce la bun sfîrșit și fără primejdie misiunea. 

